title: ব্রুস মার্টিন

text: এরপর ২০০৪ সালে নিউজিল্যান্ড এ দলের সদস্য নির্বাচিত হন। ২০০৪ সালে নিউজিল্যান্ডের অনূর্ধ্ব-১৯ দলের হয়ে ৩টি টেস্ট এবং ৯টি একদিনের আন্তর্জাতিকে অংশ নেন। ২০১১ সালে অস্ট্রেলিয়ায় অনুষ্ঠিত উদীয়মান খেলোয়াড়দের এক প্রতিযোগিতায় নিউজিল্যান্ড এ দলের হয়ে অংশগ্রহণ করেন।


title: শার্ল লুসিয়াঁ বোনাপার্ত

text: শার্ল লুসিয়াঁ বোনাপার্ত (Charles Lucien (Carlo Luciano) Jules Laurent Bonaparte, 2nd Prince of Canino and Musignano) (মে ২৪, ১৮০৩-জুলাই ২৯, ১৮৫৭) একজন ফরাসি প্রাণিবিদ ও পক্ষীবিদ। অসংখ্য নতুন প্রজাতি বর্ণনা করার কৃতিত্ব রয়েছে এ প্রাণিবিদের।তার অন্যান্য নিবন্ধের মধ্যে বেশ কয়েকটি উল্লেখযোগ্য:


title: ওশেনিয়ার জন্য জাতিসংঘ ভূবিন্যাস

text: নিম্নলিখিতগুলি ওশেনিয়ার জন্য জাতিসংঘ ভূবিন্যাসের একটি বর্ণানুক্রমিক তালিকা


title: কাচ তন্তু

text: গ্লাস ফাইবার বা গ্লাস তন্তু বা কাচ তন্তু হল কাচের অনেকগুলো সূক্ষ্ম এবং শক্তিশালী তন্তুর সমন্বয়।


title: কাচ তন্তু

text: অতি প্রাচীনকাল থেকেই কাচ নির্মাতারা সবসময়ই কাচের তন্তু নিয়ে গবেষণা করেছেন কিন্তু এর বাণিজ্যিক উৎপাদন সম্ভব হয়েছে আধুনিক এবং দ্রুত উৎপাদনশীল যন্ত্র উদ্ভাবনের পর। ১৮৯৩ সালে ওয়ার্ল্ড কলম্বিয়ান এক্সোজিশনে এডওয়ার্ড ড্রুমন্ড লিব্বি সর্বপ্রথম রেশম সুতার সাথে কাচ তন্তু মিশিয়ে একটি পোশাক বানিয়ে প্রদর্শন করেন। এটিই ছিল কাচ তন্তুর তৈরী প্রথম পরিধেয় পোশাক। এছাড়া প্রবল বাতাসে আগ্নেয়গিরি থেকে উৎপন্ন কাচ থেকেও প্রাকৃতিকভাবে কাচ তন্তু উৎপন্ন হয়।


title: কাচ তন্তু

text: বর্তমানে তাপ নিরোধক হিসেবে বহুল ব্যবহৃত ফাইবার গ্লাস উৎভাবন করেন রাসেল জেমস স্লেটার। এটি একটি বিশেষ কাঁচতন্তু হলেও এটি ফাইবারগ্লাস নামে ট্রেডমার্ক করা আছে।


title: কাচ তন্তু

text: সাধারণত গ্লাস ফাইবার তাপ ও বিদ্যুৎ নিরোধক হিসেবে ব্যবহার করা হলেও বিভিন্ন পলিমারকে শক্তিশালী করতে ব্যবহৃত হয়। এই রি-ইনফোর্সড পলিমার দিয়ে তৈরী দ্রব্যাদি অত্যন্ত শক্তিশালী, টেকসই এবং ওজনে হালকা হয়। গ্লাস ফাইবার কার্বন ফাইবারের মত অতটা শক্তিশালী না হলেও এটি দামে সস্তা এবং সহজে ব্যবহার্য বিধায় এর বহুল ব্যবহার লক্ষ করা যায়।


title: কাচ তন্তু

text: যখন সিলিকা ভিত্তিক যৌগ ও অন্যান্য কাচ জাতীয় যৌগকে সুতার মত খুব পাতলা এবং নমনীয় আকৃতি প্রদান করা হয় তখন গ্লাস ফাইবার সৃষ্টি হয়। কাঁচকে বা বালি জাতীয় পদার্থকে উত্তপ্ত করে টেনে লম্বা করে এজাতীয় সুতার মত তন্তু তৈরীর পদ্ধতি অতি প্রাচীন কাল থেকে প্রচলিত, যদিও এর সঠিক ব্যবহার জানা গেছে বিংশ শতকে এসে। গ্লাস ফাইবারের বাণিজ্যিক উৎপাদন শুরু হয় ১৯৩৬ সাল থেকে। ১৯৩৮ সালে দুটি বৃহৎ কাচ নির্মাতা কোম্পানি ওয়েন্স-ইলিনয়িস গ্লাস কোম্পানি এবং করনিং গ্লাস কোম্পানি একত্রিত হয়ে ওয়েন্স-করনিং ফাইবার গ্লাস কর্পোরেশন গঠন করে কন্টিনিউয়াস ফিলামেন্ট পদ্ধতিতে বাণিজ্যিকভাবে ফাইবার গ্লাস উৎপাদন শুরু করে এবং মার্কেটিং এর মাধ্যমে এর জনপ্রিয়তা বৃদ্ধি করে। ওয়েন্স-করনিং আজকের যুগেও সর্ববৃহৎ ফাইবারগ্লাস উৎপাদনকারী কোম্পানি।


title: কাচ তন্তু

text: গ্লাস ফাইবারের মধ্যে বহুল ব্যবহৃত প্রকরণ হল ই-গ্লাস, এ-গ্লাস, ই-সিআর গ্লাস, সি-গ্লাস, এবং ডি-গ্লাস। ই-গ্লাস হল মূলত এলুমিনো বোরসিলিকেট যার মধ্যে ১ % এরও কম এলকালি অক্সাইড রয়েছে এবং তা প্রধানত প্লাস্টিকের শক্তি বৃদ্ধি করতে ব্যবহৃত হয়।


title: কাচ তন্তু

text: গ্লাস ফাইবারের মূল উপাদান হল সিলিকা (বালি) বা SiO। সাধারণ অবস্থায় এটি একটি পলিমার বা (SiO) হিসেবে থাকে। গ্লাস ফাইবারের কোন সাধারণ গলনাঙ্ক নেই তবে প্রায় ১২০০ ডিগ্রি সেলসিয়াসে উত্তপ্ত করলে তা নরম হয়ে যায় এবং গলতে শুরু করে। ১৭১৩ ডিগ্রি সেলসিয়াসে এর অণুগুলো মুক্তভাবে চলাচল করতে সক্ষম তবে এই তাপমাত্রা থেকে দ্রুত ঠাণ্ডা করে সংগ্রহ করা হলে গ্লাস ফাইবারের আকৃতিতে আনা সম্ভব হয় না।


title: কাচ তন্তু

text: ফাইবার গ্লাস সাধারণত ম্যাট বা ফেব্রিক হিসেবে তাপ,শব্দ ও বিদ্যুৎ নিরোধক হিসেবে ব্যবহৃত হয়। কোন বস্তুকে শক্তি প্রদান করতে বা এর রঙ নষ্ট হয়ে যাওয়া থেকে রক্ষা করতে উপরে গাইবার গ্লাসের আস্তরণ দেওয়া হয়। এছাড়া কোন জিনিস বানাতে হালকা অথচ শক্তিশালী কাঁচামালের প্রয়োজন হয় সেখানে গ্লাস ফাইবার ব্যবহার করা হয়। যেমন তীর, ধনুক, ক্রুশ ধনুক, যানবাহনের খোল, জাহাজের খোল, ঘরের মেঝে বা ছাদ ইত্যাদি ফাইবার গ্লাসের সাহায্যে তৈরী করা হয়।


title: অ্যাশটন ইটন

text: অ্যাশটন জেমস ইটন (ইংরেজী ভাষায়: Ashton James Eaton; জন্ম ২১ জানুয়ারি, ১৯৮৮) একজন মার্কিন ডিক্যাথলেট এবং অলিম্পিক বিজয়ী। তিনি অলিম্পিকের ডিক্যাথলন এবং হেপ্ট্যাথলন উভয় ইভেন্টে বিশ্ব রেকর্ডের অধিকারী। ইটন বিশ্বের দ্বিতীয় ডিক্যাথলেট যিনি অলিম্পিকের ডিক্যাথলন ইভেন্টে ৯০০০ পয়েন্ট অতিক্রম করেছেন।


title: অ্যাশটন ইটন

text: ইটন অরেগণ ট্র্যাক ক্লাব এলিটের হয়ে প্রতিযোগিতা করেন, এটি যুক্তরাষ্ট্রের অরেগণ ভিত্তিক একটি অ্যাথলেটিক ক্লাব। তিনি ইউনিভার্সিটি অফ অরেগণে পাঁচবার অ্যাথলেটিক প্রতিযোগিতায় চ্যাম্পিয়ন হয়েছেন। ২০১১ বিশ্ব চ্যাম্পিয়নশিপে ইটন তাঁর ক্যারিয়ারের প্রথম আন্তর্জাতিক পদক লাভ করেন। এই চ্যাম্পিয়নশিপের ডিক্যাথলন ইভেন্টে তিনি একটি রৌপ্য পদক অর্জন করেন। পরের বছরে ইটন তাঁর নিজের হেপ্ট্যাথলনের রেকর্ড ভেছে ২০১২ বিশ্ব ইনডোর চ্যাম্পিয়নশিপে শিরোপা অর্জন করেন। এছাড়া তিনি ডিক্যাথলনেরও বিশ্ব রেকর্ড ভেঙ্গে নতুন কেকর্ড করেন। বিশ্ব রেকর্ড করার পর লন্ডনে অনুষ্ঠিত ২০১২ গ্রীষ্মকালীন অলিম্পিকে ইটন সহজেই স্বর্ণ পদক অর্জন করেন।


title: অ্যাশটন ইটন

text: ১৯৮৮ সালের ২১ জানুয়ারি অরেগণের পোর্টল্যান্ডে ইটন জন্মগ্রহণ করেন। ইটন তাঁর বাবা রোসলিন ইটন এবং মা টের্যা্ন্স ইটনের একমাত্র সন্তান। তাঁর বাবা আফ্রিকান-আমেরিকান এবং তাঁর মা ইউরোপিয়ান বংশোদ্ভূত। ইটনের নানা জিম ইটন মিশিগান স্টেট ইউনিভার্সিটিতে ফুটবল খেলতেন। ইটনের বাবাও এই খেলাটি খেলতেন। এছাড়া ইটনের মাও একজন অ্যাথলেট এবং নৃত্যশিল্পী ছিলেন।


title: অ্যাশটন ইটন

text:
ইটনের দুই বছর বয়সে তাঁর বাবা-মা পৃথক হন । তাঁর মা অরেগণের লা পিনে স্থানান্তরিত হন। খুব কম বয়স থেকেই ইটন অ্যাথলেট ছিলেন। তিনি ফুটবল, বাস্কেটবল, দৌড়, সকার এবং রেসলিং খেলতেন। পঞ্চম শ্রেণীতে থাকা অবস্থায় তাঁর মা অরেগণের বেন্ড শহরে চলে আসেন। এখানে ইটন মাউন্টেন ভিউ হাই স্কুলে ভর্তি হন। তাঁর বিষয় ছিল ট্র্যাক অ্যান্ড ফিল্ড। তাঁর কোচ ছিলেন টেট মেটক্যাফ এবং জন নোস্টার। ২০০৬ সালে তিনি অরেগণের প্রাদেশিক হাই স্কুল ৪০০ মিটার স্প্রিন্টে শিরোপা অর্জন করেন ৪৮.৬৯ সেকেন্ডে এবং লং জাম্পে ২৪ ফিট ০.২৫ ইঞ্চিতে। ২০০৬ এর বসন্তে মেটক্যাফ ইটনকে ডিক্যাথলনে অংশগ্রহণের ব্যাপারে জিজ্ঞেস করেন। এর আগে কখনো ইটন ডিক্যাথলনের নাম শুনেননি। মেটক্যাফ ইটনকে পরামর্শ দেন একটী ভালো বিশ্ববিদ্যালয়ে ভর্তি হতে যেখানে ডিক্যাথলন প্রোগ্রাম খুব ভালো। ইটন ইউনিভার্সিটি অফ অরেগণ বেছে নেন এবং সেখানে ভর্তি হন।
ইটন কানাডিয়ান অ্যাথলেট ব্রায়ান ঠিসানকে বিয়ে করেন।


title: অ্যাশটন ইটন

text: ২০০৮ যুক্তরাষ্ট্র অলিম্পিক ট্রায়ালস-এ ইটন ৮,১২২ পয়েন্ট অর্জনের মাশ্যমে পঞ্চম স্থান অধিকার করেন। ২০০৯ যুক্তরাষ্ট্র আউটডোর ট্র্যাক অ্যান্ড ফিল্ড চ্যাম্পিয়নশিপে ইটন ডিক্যাথলন ইভেন্টে দ্বিতীয় স্থান অধিকার করেন। এসময় তিনি ৮,০৭৫ পয়েন্ট লাভ করেন। এর মাধ্যমে তিনি বার্লিনে অনুষ্ঠিত ২০০৯ বিশ্ব অ্যাথলেটিকস, চ্যাম্পিয়নশিপে অংশগ্রহণের সুযোগ লাভ করেন। এই প্রতিযোগিতায় তিনি ৮,০৬১ পয়েন্ট পেয়ে ১৮ত্ম স্থান লাভ করেন।


title: অ্যাশটন ইটন

text:
২০১২ যুক্তরাষ্ট্র অলিম্পিক ট্রায়ালস-এর ডিক্যাথলন ইভেন্টে ইটন ডিক্যাথলনের বিশ্বব্যাপী সর্বোচ্চ পয়েন্টের মধ্যে প্রথম দুইটি লাভ করেন। তিনি ১০০-মিটার স্প্রিন্টে ও লং জাম্পে প্রথম স্থান লাভ করেন। শট পুটে পঞ্চম, হাই জাম্পে প্রথম এবং ৪০০-মিটের প্রথম স্থান অর্জন করেন। ডিক্যাথলনে দ্বিতীয় স্থান অধিকারীর চেয়ে ইটনের পয়েন্ট ৩০০-এরও বেশি ছিল। ইভেন্টের দ্বিতীয় দিনে ইটন ১১০-মিটার হার্ডেলস-এ প্রথম স্থান এবং ডিসকাস থ্রো-তে অষ্টম স্থান লাভ করেন। পোল ভোল্টে তিনি প্রথম হন। এছাড়া ১৫০০-মিটার দৌরে তিনি নিজস্ব সেরা স্কোড় ৪:১৪.৪৮ পেয়ে প্রথম হন। তিনি পূর্ববর্তি বিশ্ব রেকর্ড ৯০২৬ পয়েন্ট ভেঙে ৯০৩৯ পেয়ে নতুন রেকর্ড করেন। এছাড়া তিনি অ্যাথলেটিকসে উত্তর আমেরিকার পূর্ববর্তি ৮৮৯১ রেকর্ডও ভেঙে ফেলেন।
২০১২ অলিম্পিকে ইটনের প্রাথমিক প্রতিদ্বন্দ্বী ছিলেন তাঁরই দলের সদস্য ট্রেই হার্ডি। ইটনের ১০০-মিটারে ১০:৩৫ সেকেন্ড ছিল ঐদিনের সর্বোচ্চ। লং জাম্পে তাঁর ৮:০৩ সেকেন্ড ছিল অন্য সবার চেয়ে বেশি। শট পুটে তিনি তাঁর নিজস্ব সেরার চেয়ে মাত্র্য ১২ সে.মি কম ছিল। ৪০০ মিটারে ইটন সর্বোচ্চ পয়েন্ট লাভ করেন। প্রথম দিন শেষে ইটনের মোট পয়েন্ট ছিল ৪৬৬১, যা তাঁর প্রতিদ্বন্দ্বী হার্ডির চেয়ে ২২০ পয়েন্ট বেশি।
দ্বিতীয় দিনের শুরুতে ইটন ও হার্ডি ১১০-মিটার হার্ডেলস-এ একই পয়েন্ট লাভ করেন। ডিসকাস থ্রো-তে ইটনের চেয়ে হার্ডি ১২০ পয়েন্ট বেশি অর্জন করেন। কিন্তু তা সত্ত্বেও ইটনের পয়েন্টের দিক থেকে ১০০ পয়েন্ট এগিয়ে ছিলেন। পোল ভোল্টে তিনি তৃতীয় হন। জ্যাভেলিন থ্রতে ইটন তাঁর নিজস্ব সেরা অর্জন করেন। এছাড়া ১৫০০-মিটার দৌরেও তিনি নিজস্ব সেরা লাভ করেন।


title: অ্যাশটন ইটন

text: মস্কোতে অনুষ্ঠিত ২০১৩ বিশ্ব চ্যাম্পিয়নশিপের ডিক্যাথলন ইভেন্টে ৮৮০৯ পয়েন্ট পেয়ে স্বর্ণপদক অর্জন করেন।


title: অক্ষোভ্য

text: অক্ষোভ্য (, , ) বজ্রযান বৌদ্ধ ধর্মমতে পাঁচ ধ্যানী বুদ্ধের একজন। বৌদ্ধ কিংবদন্তি অনুসারে তিনি বজ্রধাতু নামক আধ্যাত্মিক স্থানের পূর্বদিকে অভিরতি নামক পবিত্র স্থানের অধিষ্ঠাতা দেবতা।


title: অক্ষোভ্য

text: ১৪৭ খ্রিষ্টাব্দে রচিত অক্ষোভ্য তথাগতস্য ব্যূহ সূত্র () গ্রন্থে অক্ষোভ্যের বর্ণনা পাওয়া যায়। এই গ্রন্থানুসারে এক বৌদ্ধ সন্ন্যাসী অভিরতি নামক পবিত্র স্থানে ধর্মলাভের উদ্দেশ্যে শপথ করেন যে তিনি বুদ্ধত্ব লাভ না করা পর্যন্ত কোন জীবের প্রতি ক্রোধ প্রকাশ করবেন না। এইকারণে তিনি স্থির থেকে একসময় অক্ষোভ্য বুদ্ধে পরিণত হন।


title: অক্ষোভ্য

text: সাম্প্রতিককালে পাকিস্তান থেকে গান্ধারী ভাষায় রচিত কিছু পুঁথিতে এক প্রাচিন মহাযান সূত্রে অক্ষোভ্যের উল্লেখ পাওয়া যায়। এই পুঁথি প্রথম বা দ্বিতীয় শতাব্দীর সময়ের বলে ধারণা করা হয়।


title: অক্ষোভ্য

text: অক্ষোভ্য পঞ্চজ্ঞানের একতি আদর্শ জ্ঞানের প্রতিমূর্তি। তিনি জল উপাদানের সঙ্গে সম্পর্কযুক্ত বজ্র পরিবারের অন্তর্গত হওয়ায় তাঁর শরীরের রঙ নীল ও সাদা। জলে প্রতিফলিত সূর্যালোকের উজ্জ্বলতাকে বোঝাতে সাদা রঙ এবং মহাসমুদ্রের গভীরতাকে বোঝাতে নীল রঙের প্রতীকি দেওয়া হয়েছে। জলের গুণের মতো অক্ষোভ্য বুদ্ধের গুণগুলির তুলনা করা হয়েছে। মহাসমুদ্রের উপরিভাগে উত্তাল ঢেউ থাকলেও তলদেশ যেরকম শান্ত থাকে, বহমান জল যেরকম কঠিন প্রস্তরখন্ডের মধ্যে দিয়ে নীরবে চলে যায় এবং জমে যাওয়া জল যেরকম কঠিন, তীক্ষ্ণ এবং তরল অবস্থায় যেকোন স্থানে মানিয়ে নিতে পারে, অক্ষোভ্য বুদ্ধের গুণগুলি সেইরকম।


title: ফজল গাজী

text: ফজল গাজী ভাওয়াল রাজ্যের প্রধান এবং গাজী বংশের শ্রেষ্ঠ শাসক ছিলেন। তিনি ঈসা খাঁর একজন অনুসারীর সন্তান ছিলেন। তিনি শেরশাহ এবং সম্রাট আকবরের সমসাময়িক। বীরত্বের জন্য খ্যাতি অর্জন করেন।


title: ফজল গাজী

text: জনশ্রুতি আছে এই গাজী বংশের নামানুসারেই গাজীপুরের নামকরণ করা হয়। ভাওয়াল পরগণা বিস্তৃত ছিল ময়মনসিংহ ও ঢাকা জেলার ৬০০ বর্গমাইল এলাকা জুড়ে।


title: ফজল গাজী

text: ঈসা খাঁ-র সাথে তার খুব ঘনিষ্ঠ সম্পর্ক ছিল, মোঘল সেনাপতি মানসিংহের সাথে যুদ্ধ বাঁধার আশঙ্কা দেখা দিলে ফজল গাজী ভাওয়ালের বর্জাপুর (বর্তমান বক্তারপুর) একটা নৌ পোতাশ্রয় এবং দূর্গ গড়ে তুলেন, মোঘল সাম্রাজ্যের সাথে লড়াইয়ের ব্যাপারে তারা প্রায়ই এক সাথে শলা-পরামর্শ করতেন এবং তারা বীরত্বের সাথে জোট বেঁধে লড়াই করতেন।


title: আল-আমিন হোসেন

text:
আল-আমিন হোসেন () (জন্ম: ১ জানুয়ারি, ১৯৯০) বাংলাদেশের ঝিনাইদহ জেলায় জন্মগ্রহণকারী ক্রিকেটার। ২১ অক্টোবর, ২০১৩ তারিখে ৭০তম টেস্ট ক্রিকেটার হিসেবে বাংলাদেশ দলের হয়ে সফরকারী নিউজিল্যান্ড দলের বিপক্ষে তার অভিষেক ঘটে। তিনি মূলত ডানহাতি মিডিয়াম ফাস্ট বোলার। তাছাড়াও দলের প্রয়োজনে ডানহাতি ব্যাটসম্যান হিসেবে মাঠে উপস্থিত হন। ঘরোয়া ক্রিকেটে বরিশাল বার্নার্স, খুলনা দলে খেলেছেন তিনি।
বর্তমানে তিনি রাজশাহী বিশ্ববিদ্যালয়ে পড়াশোনা করছেন লোকপ্রশাসন বিভাগে।


title: আল-আমিন হোসেন

text: ২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিবি কর্তৃপক্ষ বাংলাদেশ দলের ১৫-সদস্যের চূড়ান্ত তালিকা প্রকাশ করে। এতে তিনিও দলের অন্যতম সদস্য মনোনীত হন। কিন্তু তার বিরুদ্ধে ১৯ ফেব্রুয়ারি রাতে দেরী করে ব্রিসবেনের হোটেলে দলের সাথে মিলিত হবার অভিযোগ উঠে। ফলে, দলীয় শৃঙ্খলা ভঙ্গের অভিযোগে আল-আমিনকে প্রতিযোগিতা থেকে দেশে ফেরত পাঠানোর সিদ্ধান্ত গৃহীত হয়। পরিবর্তিত খেলোয়াড় হিসেবে তার স্থলাভিষিক্ত হন শফিউল ইসলাম।


title: পাঁচ ধ্যানী বুদ্ধ

text: পাঁচ ধ্যানী বুদ্ধ () বা পাঁচ জ্ঞানী বুদ্ধ () বজ্রযান বৌদ্ধ ধর্ম মতে গৌতম বুদ্ধের পাঁচ রকম গুণের প্রকাশিত রূপ।


title: পাঁচ ধ্যানী বুদ্ধ

text: বুদ্ধের ত্রিকায়া ও যোগাচার তত্ত্বের ওপর ভিত্তি করে পাঁচ ধ্যানী বুদ্ধের উৎপত্তি হয়। প্রথমে শুধুমাত্র অক্ষোভ্য ও অমিতাভ বুদ্ধের আবির্ভাব ঘটে। সুবর্ণপ্রভাসোত্তমসূত্রেন্দ্ররাজ নামক প্রাচীন মহাযান সূত্রে দুন্দুভীশ্বর ও রত্নকেতু নামক অপর দুই বুদ্ধের আবির্ভাব হয়। কিন্তু পরবর্তীকালে তাদের নাম পালটে যথাক্রমে অমোঘসিদ্ধি ও রত্নসম্ভব হয়ে যায়। পাঁচ বুদ্ধের মধ্যে কেন্দ্রীয় বুদ্ধ হলেন বৈরোচন।


title: পাঁচ ধ্যানী বুদ্ধ

text: মন্ডলে এই পাঁচ বুদ্ধের স্থান সবসময় এক থাকে না। বৈরোচন এবং অক্ষোভ্যের মধ্যে স্থানের বদলাবদলি হয়ে থাকে। বৈরোচন মন্ডলে নিম্নে পাঁচ জ্ঞানী বুদ্ধের অবস্থান দেখানো হল।


title: পাঁচ ধ্যানী বুদ্ধ

text: বজ্রযান বৌদ্ধ ধর্মানুসারে পাঁচ ধ্যানী বুদ্ধকে পাঁচ বিদ্যারাজা রক্ষা করেন। পাঁচ ধ্যানী বুদ্ধ পাঁচটি বিশুদ্ধ ভূমিতে সঙ্গিনী নিয়ে অবস্থান করেন। এর মধ্যে সুখাবতী ও অভিরতি নামক আধ্যাত্মিক স্থান দুটি বৌদ্ধদের আকর্ষণ করে এসেছে।


title: গ্রীনহাউজ প্রতিক্রিয়া

text: গ্রিন হাউজ প্রতিক্রিয়া হচ্ছে এমন একটি প্রক্রিয়া যার দ্বারা ভূপৃষ্ঠ হতে বিকীর্ণ তাপ বায়ুমণ্ডলীয় গ্রিন হাউজ গ্যাসসমূহ দ্বারা শোষিত হয়ে পুনরায় বায়ুমণ্ডলের অভ্যন্তরে বিকিরিত হয়। এই বিকীর্ণ তাপ ভূপৃষ্ঠে উপস্থিতিতেও বায়ুমণ্ডলের নিম্নস্তরে ফিরে এসে ভূপৃষ্ঠের তথা বায়ুমণ্ডলের গড় তাপমাত্রাকে বাড়িয়ে দেয়।


title: গ্রীনহাউজ প্রতিক্রিয়া

text: মূলত সৌর বিকিরণ দৃশ্যমান আলোর তরঙ্গদৈর্ঘ্যে বায়ুমণ্ডলের মধ্য দিয়ে অতিক্রম করে ভূপৃষ্ঠকে উত্তপ্ত করে এবং ভূপৃষ্ঠ পরবর্তীকালে এই শক্তি নিম্ন তরঙ্গদৈর্ঘ্যে অবলোহিত রশ্মি আকারে নির্গত করে। এই অবলোহিত রশ্মি বায়ুমণ্ডলস্থ গ্রিন হাউজ গ্যাসসমূহ দ্বারা শোষিত হয়ে অনেক বেশি শক্তি আকারে ভূপৃষ্ঠে ও বায়ুমণ্ডলের নিম্নস্তরে পুনঃবিকিরিত হয়। শীতপ্রধান দেশগুলোতে সাধারণত কাচ নির্মিত গ্রিন হাউজ তৈরি করে উদ্ভিদ উৎপাদন করার পদ্ধতি অনুসরণ এই প্রক্রিয়ার নামকরণ করা হয়। একটি গ্রিন


title: গ্রীনহাউজ প্রতিক্রিয়া

text: হাউজে সৌর বিকিরণ কাচের মধ্য দিয়ে গ্রিন হাউজটিকে উত্তপ্ত র াখে,এখানে মৌলিক পার্থক্য হচ্ছে গ্রিন হাউজটিকে বাতাসের প্রবাহ হ্রাস করে উত্তপ্ত বাতাস কাচের কাঠামোর মধ্যে পরিচলন ব্যতিরেকে ধরে রাখতে পারে।


title: গ্রীনহাউজ প্রতিক্রিয়া

text: সূর্য থেকে পৃথিবীর মতো দূরত্বে যদি কোনো আর্দশ তাপ-সুপরিবাহী কৃষ্ণবস্তু (আর্দশ ভৌত পদার্থ যা তার উপর আপতিত সকল তড়িচ্চুম্বকীয়


title: গ্রীনহাউজ প্রতিক্রিয়া

text: বিকিরণ শোষণ করতে পারে) থাকত তাহলে বস্তুটির তাপমাত্রা হত প্রায় ৫.৩° সেলসিয়াস। যেথপৃথিবী িবী তার দিকে আগত সৌররশ্মির ৩০ শতাংশ প্রতিফলন করে সেহেতু, এই আর্দশ গ্রহের কার্যকর তাপমাত্রা (একটি কৃষ্ণবস্তুও এই সমপরিমাণ তাপমাত্রা বিকিরণ করবে) হবে প্রায় -১৮° সেলসিয়াস। এই কল্পিত গ্রহের পৃষ্ঠের তাপমাত্রা ৩৩° সেলসিয়াসের নিচে যেখানে পৃথিবী পৃষ্ঠের প্রকৃত তাপমাত্রা প্রায় ১৪° সেলসিয়াস।বায়ুমণ্ডলেরডলের কারণে যে প্রক্রিয়া পৃষ্ঠের প্রকৃত তাপমাত্রা ও কার্যকর তাপমাত্রার মধ্যে পার্থক্য তৈরি করে তাইিন ্রীনহাউজ প্রতিক্রিয়া।


title: গ্রীনহাউজ প্রতিক্রিয়া

text: পৃথিবীতে এই প্রাকৃতিক গ্রিন হাউজ প্রতিক্রিয়া প্রাণের সৃষ্টি করতে সহায়তা করেছে। কিন্তু, মানুষের বিভিন্ন কর্মকাণ্ড বিশেষত, জীবাশ্ম জ্বালানির অতিরিক্ত দহন এবং বনাঞ্চল ধ্বংসের কারণে প্রাকৃতিক গ্রিন হাউজ প্রতিক্রিয়া তীব্রতর হচ্ছে ফলশ্রুতিতে বৈশ্বিক উষ্ণতা বৃদ্ধি পাচ্ছে।


title: গ্রীনহাউজ প্রতিক্রিয়া

text:
গ্রিন হাউজ প্রতিক্রিয়ার অস্তিত্বের পক্ষে ১৮২৪ সালে জোসেফ ফুরিয়ার যুক্তি পেশ করেন। এই যুক্তি ও গ্রিন হাউজ প্রতিক্রিয়ার অস্তিত্বের প্রমাণ পরবর্তীকালে আরো জোরদার করেন ক্লদ পৈলিওলেট ১৮২৭ ও ১৮৩৮ সালে এবং জন টিনডাল পরীক্ষামূলক পর্যবেক্ষণ দ্বারা ১৮৫৯ সালে।স্যভান্তে আরহেনিয়াস ১৮৯৬ সালে আরো সম্পূর্ণরূপে নিরূপণ করেন।
আলেকজান্ডার গ্রাহাম বেল ১৯১৭ সালে লিখেছিলেন "জীবাশ্ম জ্বালানির অবারিত দহন হচ্ছে এক শ্রেণির গ্রিন হাউজ
প্রতিক এবং ়চূ,এবং"চুড়ান্ত ফলাফল হচিন ে গ্রীনহাউজটি ণিরশ্রেণষঘরে ্ণ-ঘরে পরিণ ত হয়।"তিনি এছাড়াও শক্তির উৎসগুলো যেগুলো যেমন সৌর শক্তি ব্যবহারের জন্য প্রচার চালিয়েছিলেন।
আমাদের পৃথিবী সূর্য হতে শক্তি গ্রহণ করে অতিবেগুনি রশ্মি,দৃশ্যমান আলো ও অবলোহিত রশ্মি রূপে যার বেশিরভাগই বায়ুমণ্ডল কর্তৃক শোষিত না হয়ে পৃথিবীতে ফিরে যায়। প্রাপ্ত শক্তির মোট অংশ বায়ুমণ্ডলের উপরিভাগে থাকে এবং যার প্রায় ৫০ শতাংশ পৃথিবী পৃষ্ঠ কর্তৃক শোষিত হয়। ভূপৃষ্ঠ উত্তপ্ত


title: গ্রীনহাউজ প্রতিক্রিয়া

text: হবার দরুন উষ্ণ অবলোহিত রশ্মি বিকিরণ করে যার তরঙ্গদৈর্ঘ্য প্রধাষ শোষোণকৃত তরঙ্গদৈর্ঘ্যের য়ুলনাই অনেক দীর্ঘ হয়।বেশির ভাগ তাপীয় বিকিরণই বণ্ডলমন্ডল কর্তৃক শোষিত হয়ওপরে মুখীচেিমুখে উভয় দিকেঃ পুন:বিকিরিত হয়।নিম্নাভিমুখী বিকিরণ পৃথিবী পৃষ্ঠ কর্তৃক শোষি। সৃষ্টসৃষ্ট এই দীর্ঘ তরঙ্গদৈর্ঘ্যের তাপীয় বিকিরণ তাপমাত্রার ব্যাপক বৃদ্ধি ঘটায় যেন মনে হয় বণ্ডলমন্ডল অনুপস্থিত।


title: গ্রীনহাউজ প্রতিক্রিয়া

text: পৃথিবীতে প্রধান যে চারটি গ্যাস গ্রিন হাউজ প্রতিক্রিয়ার জন্য দায়ী তাদের শতকরা পরিমাণ হচ্ছেঃ


title: গ্রীনহাউজ প্রতিক্রিয়া

text: • জলীয় বাষ্প ৩৬-৭০%


title: গ্রীনহাউজ প্রতিক্রিয়া

text: • কার্বন ডাই অক্সাইড ৯-২৬%


title: গ্রীনহাউজ প্রতিক্রিয়া

text: • মিথেন ৪-৯%


title: গ্রীনহাউজ প্রতিক্রিয়া

text: • ওজোন ৩-৭%


title: গ্রীনহাউজ প্রতিক্রিয়া

text: গ্রিন হাউজ প্রতিক্রিয়া সৃষ্টির জন্য মেঘ হচ্ছে প্রধান অগ্যাসীয় উপাদান যা অবলোহিত রশ্মি শোষণ ও নির্গত করে।


title: গ্রীনহাউজ প্রতিক্রিয়া

text:
মানুষের বিভিন্ন কর্মকাণ্ড দ্বারা গ্রিন হাউজ প্রতিক্রিয়াকে আরো জোরালো করা বর্ধিত (অথবা মানুষ সৃষ্ট প্রভাব) গ্রিন হাউজ প্রতিক্রিয়া নামে পরিচিত। মানুষ সৃষ্ট এইসব রশ্মিবিকিরণকারীর বৃদ্ধি প্রধা বায়ুমণ্ডলীয় কার্বন ডাই-অক্সাইডের মাত্রা বৃদ্ধি করছে। জলবায়ু পরিবর্তনের উপর আন্তঃসরকার পরিষদ কর্তৃক করা সর্বশেষ মূল্যায়ন প্রতিবেদনে বলা হয়েছে,"বিংশ শতাব্দীর মধ্যভাগ থেকে বিশ্বব্যাপী বেশিরভাগ পর্যবেক্ষিত গড় তাপমাত্রা বৃদ্ধি খুব সম্ভব মানুষ সৃষ্ট গ্রীনহাউজ গ্যাসের ঘনত্বের বৃদ্ধির জন্য ঘটেছে।"
জীবাশ্ম জ্বালানীর দহন ও অন্যান্য কর্মকাণ্ড যেমনযেমন সিমেন্ট উৎপাদন এবং উষ্ণপ্রধান অঞ্চলের বন উজাড় দ্বারা কার্বন ডাই-অক্সাইড উৎপন্ন হয়।মাওনা লোয়া মানমন্দির কর্তৃক একটি প্রতিবেদনে দেখায় যে কার্বন ডাই-অক্সাইডের পরিমাণ ৩১৩ পিপিএম (কণা প্রতি দশ লক্ষে) যা ছিল ১৯৬০ সালে তা বেড়ে গিয়ে ৩৮৯ পিপিএম হয় ২০১০ সালে।এটা মে ৯,২০১৩ তে ৪০০ পিপিএম এ পৌঁছায়। বর্তমানে পর্যবেক্ষিত কার্বন ডাই-অক্সাইডের পরিমাণ চরম অবস্থা (~৩০০ পিপিএম) ভূতাত্ত্বিক রেকর্ড ছাড়িয়ে গেছে বরফ গলনের উপাও অনুযায়ী। বৈশ্বিক জলবায়ুর উপর কার্বন ডাই-অক্সাইডের দহন ও উৎপাদনের ফলাফল হচ্ছে একটি বিশেষ কারণ গ্রীনহাউজ প্রতিক্রিয়ার জন্য যা প্রথম ১৮৯৬ সালে বর্ণনা করেছিলেন স্যভান্তে আরহেনিয়াস এবং এছাড়াও একে ক্যালেন্ডার এফেক্টও বলা হোত।


title: গ্রীনহাউজ প্রতিক্রিয়া

text:
বায়ুমন্ডলীয় "গ্রীনহাউজ প্রতিক্রিয়া" যার নামকরণ করা হয়েছে গ্রীনহাউজের সাথে সাদৃশ্য রেখে যা সূর্যালোকের উপস্থিতিতে উষ্ণ হয়।কিন্ত,যে প্রক্রিয়ায় বায়ুমন্ডল তাপ ধরে রাখে তা আলাদা।
প্রাথমিকভাবে একটি গ্রীনহাউজ শোষিত তাপ কাঠামোর দ্বারা পরিচলনের মাধ্যমে ছেড়ে না দিয়ে ধরে রাখে।গ্রীনহাউজ প্রতিক্রিয়া পৃথিবীকে উওপ্ত করে কারণ গ্রীনহাউজসমূহ নির্গমরত বিকীর্ণ শক্তি শোষণ করে এবং তার কিছু অংশ আবার পুন:বিকিরণ করে পৃথিবীর দিকে।
সূর্যালোক অতিক্রম করতে পারে এমন যেকোন উপাদান সাধারণত কাচ বা প্লাস্টিক দিয়ে গ্রীনহাউজ তৈরি করা হয়।এটা প্রধাণত উওপ্ত হয় কারণ সূর্যালোক এর মধ্যকার ভূপৃষ্ঠকে উওপ্ত করে যা পরবর্তীতে গ্রীনহাউজের মধ্যকার বাতাসকে উষ্ণ করে।গ্রীনহাউজের বাইরের পরিবেশে ভূপৃষ্ঠের নিকটবর্তী উষ্ণ বাতাস উপরের দিকে উঠে শীতল বাতাসের সাথে মিশ্রিত হয় যেখানে এমনটা না হয়ে গ্রীনহাউজের মধ্যকার বাতাস উষ্ণ হতেই থাকে কারণ তা গ্রীনহাউজের মধ্যে আটকান অবস্থায় থাকে।গ্রীনহাউজের ছাঁদের কাছাকাছি একটা জানালা খুলে এটা দেখানো যায় তাপমাত্রা যথেষ্ট পরিমাণে হ্রাস পায়।এটি পরীক্ষামূলকভাবে (আর.ডাবলু.উড,১৯০৯) দেখানো হয়েছে যে একটি "গ্রীনহাউজ" যার আচ্ছাদন খনিজ লবণের (যার মধ্য দিয়ে অবলোহিত রশ্মি অতিক্রম করতে পারে) তা কাছাকাছি কাচের আচ্ছাদনের অপর একটি গ্রীনহাউজকে উওপ্ত করে। সুতরাং,গ্রীনহাউজের প্রাথমিক কাজ হচ্ছে শীতলকারীর পরিচলন রোধ করা।
গ্রীনহাউজ প্রতিক্রিয়ায় বরং বাতাসের চলাচল রোধ করে তাপ ধরে রাখে এবং গ্রীনহাউজ গ্যাসসমূহ তার শোষিত শক্তির কিছু অংশ ভূপৃষ্ঠের দিকে পুন:বিকিরণ করে পৃথিবীকে উওপ্ত করে।এই প্রক্রিয়া বাস্তব গ্রীনহাউসের মধ্যেও বিদ্যমান,কিন্তু তা তুলনামূলকভাবে গুরুত্বহীন।
সৌরজগৎতে মঙ্গল, শুক্র,ও টাইটান (শনির উপগ্রহ) এ গ্রীনহাউজ প্রতিক্রিয়া প্রলক্ষিত হয় যার মধ্যে শুক্রতে বিশেষ করে বেশি কারণ এর বায়ুমন্ডল প্রধাণত কার্বন ডাই অক্সাইড দিয়ে গঠিত। টাইটান বিপরীত-গ্রীনহাউজ প্রতিক্রিয়া প্রদর্শন করে যেখানে এর বায়ুমন্ডল সৌর বিকিরন শোষন করে কিন্তু তা অপেক্ষাকৃত ক্ষুদ্র তরঙ্গদৈর্ঘ্যের অবলোহিত রশ্মি বিকিরন করে।


title: গ্রীনহাউস

text: গ্রীনহাউস (আয়নাঘর) এক প্রকার অবকাঠামো যেখানে বিভিন্ন ধরনের উদ্ভিদ জন্মানো ও চাষ করা হয়। এ ধরনের অবকাঠামোর আকৃতি ছোট চিলেকোঠা থেকে শুরু করে বড় শিল্পকারখানার সমান হতে পারে। ছোট বাক্সের মত গ্রীনহাউসের ইংরেজি নাম কোল্ডফ্রেম।


title: গ্রীনহাউস

text: অধিকাংশ গ্রীনহাউস কাচ দিয়ে তৈরি হলেও আজকাল প্লাস্টিক ও অন্যান্য স্বচ্ছ পলিমার দিয়ে গ্রীনহাউস তৈরি করা হচ্ছে। ঐতিহ্যগতভাবে এটির ছাদ ও দেওয়াল কাচ বা স্বচ্ছ প্লাস্টিক দিয়ে নির্মাণ করা হয়। কাচ বা প্লাস্টিক সূর্যরশ্মির মাধ্যমে আগত তাপ প্রবেশ করতে দেয়, কিন্তু বাইরে বের হতে দেয় না। আগত তাপ প্রতিনিয়ত গ্রীনহাউজের দেয়ালে বাধাপ্রাপ্ত হয়ে প্রতিফলিত হয়। এছাড়া অভ্যন্তরের উদ্ভিদ থেকেও কিছু পরিমাণ তাপ বিকীরিত হয়; তবে সূর্য-তাপের তুলনায় এর পরিমাণ নগন্য। এছাড়া চারিদিক আবদ্ধ থাকায় বায়ুপ্রবাহ থাকে না বলে তাপ গ্রীনহাউজ থেকে বেরিয়ে যেতে পারে না। ফলে গ্রীনহাউসের ভেতরটা বাইরের তুলনায় যথেষ্ট উত্তপ্ত থাকে। শীতপ্রধান দেশের জলবায়ু গ্রীষ্মমণ্ডলীয় অঞ্চলের গাছপালা ও শাকসবজি জন্মানোর উপযোগী নয়। তাই সেসব দেশে শীতকালেও গ্রীনহাউজে কৃত্রিমভাবে উষ্ণ পরিবেশে শাকসবজি ও বিভিন্ন ফুলের চাষ করা হয়।


title: গ্রীনহাউস

text: আবার অনেকসময় গ্রীনহাউসে অতিরিক্ত তাপের সৃষ্টি হতে পারে যা গাছপালার জন্য বিপজ্জ্নক। এছাড়া আবদ্ধ অবস্থায় জলীয়বাষ্পের পরিমাণ বেড়ে গেলে উদ্ভিদের শ্বসন ও প্রস্বেদনের হার কমে যায়, ফলে উদ্ভিদের বৃদ্ধি থমকে যায়। এ অসুবিধার কথা মাথায় রেখে গ্রীনহাউসের ছাদে একাধিক জানালার ব্যবস্থা করা হয় যাতে অতিরিক্ত তাপ ও জলীয় বাষ্প বেরিয়ে যেতে পারে।


title: গ্রীনহাউস

text: গ্রীনহাউস মূলত দুই ধরনের: কাচের ও প্লাস্টিকের। প্লাস্টিক গ্রীনহাউস পলিইথিলিন (পলিথিন), পলিকার্বনেট অথবা পিএমএমএ অ্যাক্রিলিক গ্লাস দিয়ে তৈরি হয়। বাণিজ্যিক গ্রীনহাউসগুলো কাচ দিয়ে বানানো হয় এবং এগুলো আধুনিক প্রযুক্তি দিয়ে সজ্জিত।


title: ই-বাণিজ্য

text:
ইলেকট্রনিক কমার্স বা ই-কমার্স বা ই-বাণিজ্য একটি বাণিজ্য ক্ষেত্র যেখানে কোন ইলেকট্রনিক সিস্টেম (ইন্টারনেট বা অন্য কোন কম্পিউটার নেটওইয়ার্ক) এর মাধ্যমে পণ্য বা সেবা ক্রয়/ বিক্রয় হয়ে থাকে।
আধুনিক ইলেকট্রনিক কমার্স সাধারণত ওয়ার্ল্ড ওয়াইড ওয়েব এর মাধ্যমে বাণিজ্য কাজ পরিচালনা করে। এছাড়াও মোবাইল কমার্স, ইলেকট্রনিক ফান্ড ট্রান্সফার ও অন্যান্য আরো কিছু মাধ্যম ব্যবহৃত হয়।


title: ই-বাণিজ্য

text: ব্যবসা-থেকে-ব্যবসা ইলেকট্রনিক কমার্স সম্পাদিত হয় একাধিক ব্যবসা প্রতিষ্ঠানের মধ্যে। ৮০ শতাংশের (৮০%) মত ইলেকট্রনিক কমার্স ব্যবসা-থেকে-ব্যবসা প্রকার এর অন্তর্ভুক্ত। উদাহরনস্বরুপঃ Sindabad.com


title: ই-বাণিজ্য

text:
ব্যবসা-থেকে-সরকার ইলেকট্রনিক কমার্স সম্পাদিত হয় ব্যবসা প্রতিষ্ঠান ও রাষ্ট্রীয় খাতের মধ্যে। এটি সাধারনত ব্যবহৃত হয়ে থাকে রাষ্ট্রীয় কেনা/বেচা, লাইসেন্স সংক্রান্ত কার্যাবলী, কর প্রদান ইত্যাদি ক্ষেত্রে।
গ্রাহক-থেকে-গ্রাহক ইলেকট্রনিক কমার্স সম্পাদিত হয় একাধিক ব্যক্তি ও গ্রাহকের মধ্যে। ইলেকট্রনিক বাজার ও অনলাইন নিলাম এর মাধ্যমে সাধারণত এই ধরনের বাণিজ্য সম্পাদিত হয়। উদাহরনস্বরুপঃ bikroy.com


title: ই-বাণিজ্য

text: মোবাইল কমার্স ইলেকট্রনিক কমার্স সম্পাদিত হয় তারবিহীন প্রযুক্তি যেমন মোবাইল হ্যান্ডসেট বা পারসোনাল ডিজিটাল অ্যাসিস্টেন্ট (PDA) এর মাধ্যমে। তারবিহীন যন্ত্রের মাধ্যমে তথ্য আদান-প্রদানের গতি ও নিরাপত্তা বৃদ্ধির সাথে সাথে এই ধরনের বাণিজ্য জনপ্রিয়তা লাভ করছে।


title: ই-বাণিজ্য

text: কখনো সরসরি জনগনের কাছ থেকে সরকার বিভিন্ন সেবার বিনিময় ফি বা কর নিয়ে থাকে। যখন এর মাঝে কোন মাধ্যমৈ থাকেনা তখন এটা গ্রাহক থেকে সরকার পক্রিয়া বলে বিবেচিত হয়। ডিজিটাল গভর্নেন্স-এর আওতার এ ধরনের সেবা ক্রমশ বৃদ্ধি পাচ্ছে।বিক্রেতার জন্যঃ


title: ই-বাণিজ্য

text: মধ্যবর্তী মাধ্যমঃ


title: ই-বাণিজ্য

text: গ্রাহকের জন্যঃ


title: ই-বাণিজ্য

text: সরকারিভাবেঃ


title: ই-বাণিজ্য

text: অর্থনীতিবীদদের মতে, যেহেতু ইলেকট্রনিক কমার্স গ্রাহকদের বিভিন্ন পণ্য সহজে খুঁজে পাওয়া এবং তুলনামূলক বিশ্লেষনের একটি ক্ষেত্র তৈরি করে দিয়েছে, তাই এটি প্রতিযোগিতামূলক বাজার তৈরীতে উল্লেখযোগ্য ভূমিকা পালন করছে।


title: ওজোনস্তর ক্ষয়

text: ওজোনস্তর ক্ষয় দুটি স্বতন্ত্র কিন্তু সম্পর্কযুক্ত ঘটনা যা ১৯৭০ এর দশক থেকেই পরিলক্ষিত হচ্ছে। পৃথিবীর স্ট্রাটোমণ্ডলের ওজোনস্তর আয়তনে প্রতি দশকে ৪% হ্রাস পাচ্ছে এবং এর বেশিরভাগ অংশই ঘটছে পৃথিবীর মেরু অঞ্চলের স্ট্রাটোমণ্ডল মন্ডলে। এই সাম্প্রতিক ঘটনাটি ওজোনস্তর ছিদ্র বলা হয়ে থাকে।


title: ওজোনস্তর ক্ষয়

text:
এই ঘটনাটি ওজোনস্তরের ওজোন অণুর হ্যালোজেন দ্বারা প্রভাবকীয় ক্ষয়ের ফলে হয়ে থাকে।
এই হ্যালোজেন অণুর মূল উৎস হল মানবসৃষ্ট হ্যালোকার্বণ হিমায়ন পদার্থের সালোক বিভাজন। যেমনঃ ক্লোরোফ্লুরোকার্বন, ফ্রেয়ন, হ্যালোয়াঅ্যালকেন ইত্যাদি। ভূপৃষ্ঠ থেকে নির্গমনের পর এই সকল যৌগ স্ট্র্যাটোমণ্ডলে গিয়ে পৌছে।
এই ঘটনাটি পৃথিবীর বায়ুমণ্ডলে হ্যালোজেন যৌগের বৃদ্ধির ফলে ঘটে থাকে। CFC (ক্লোরোফ্লুরোকার্বনস) এবং অন্যান্য ক্ষয়কারী অন্যান্য যৌগসমূহকে ওজোনস্তর ক্ষয়কারী যৌগ" (ODS"') হিসেবে অভিহিত করা হয়ে থাকে। ওজোনস্তর ক্ষতিকর অতিবেগুনী রশ্মি যেমন UVB তরঙ্গ (২৮০–৩১৫ nm) পৃথিবীর বায়ুমন্ডলে প্রবেশে বাধা প্রদান করে। পরিলক্ষিত ওজোনক্ষয় বিশ্বে ব্যপক উদ্বেগ সৃষ্টি করেছে যার ফলে মন্ট্রিয়াল চুক্তি গৃহীত হয়েছে, যার ফলে ক্লোরোফ্লুরোকার্বনস, হ্যালোজেন এবং অন্যান্য ওজোনস্তর ক্ষয়কারী রাসায়নিক উৎপাদন নিষিদ্ধ করা হয়েছে।


title: ওজোনস্তর ক্ষয়

text: বিভিন্ন গবেষনার তথ্যানুযায়ী ধারনা করা হয় যে, ওজোনস্তরের ক্ষয়ের ফলে যে অতিবেগুনী রশ্মি পৃথিবীতে প্রবেশ করে তা ত্বকের ক্যানসার, ছানি, উদ্ভিদজগতের ক্ষতি, প্ল্যাঙ্কটন হ্রাস, সমুদ্রের জীবের হ্রাস ইত্যাদির সমস্যার কারণ হতে পারে।


title: আজিজুর রহমান

text: আজিজুর রহমান নামটি নিম্নের ব্যক্তিবর্গকে নির্দেশ করতে পারেঃ


title: পাগলু ২

text: পাগলু ২ ২০১২ সালের টলিউডের একটি চলচ্চিত্র। সুজিত মন্ডল পরিচালিত এই ছবিতে মুখ্য ভূমিকায় আছে দেব ও কোয়েল মল্লিক। এই ছবিটি ২০১১ সালে মুক্তিপ্রাপ্ত সুপারহিট চলচ্চিত্র "পাগলু"র সিকুয়েল। তবে তা কাহিনীগত দিক থেকে নয়, শুধু নাম ও অভিনয়ের দিক দিয়ে। এই চলচ্চিত্রের একটি বড় অংশ দুবাইয়ে ধারণ করা হয়েছে। প্রথম সপ্তাহে বক্স অফিস অনুযায়ী ছবিটি ৩.৫ কোটি টাকা আয় করে। ২০১১ সালের তেলেগু চলচ্চিত্র "কান্দিরেগা"র পুনঃনির্মান। তেলেগু ছবিটি সন্তোষ শ্রীনিবাস পরিচালনা করেন এবং রাম পঠিনেনি ও হানসিকা মোটওয়ানি অভিনয় করেন।


title: পাগলু ২

text: "দেব" (দেব) একজন মাধ্যমিক বিদ্যালয় থেকে ছিটকে পড়া সুদর্শন গ্রাম্য ছেলে। সে বিয়ে করতে চায়। কিন্তু যে মেয়েকে সে প্রথমে বিয়ে করতে চায়, সে "দেব"কে বিয়ে করতে অস্বীকার করে, কারণ "দেব" কলেজপাস নয়। "দেব" তখন কলেজে পড়তে কলকাতায় যায়। ট্রেনে যাবার পথে সে একটি মেয়েকে বাঁচায়, যাকে কিছু ছেলে টিজ করছিল। সে কলকাতার একটি কলেজে ভর্তি হয় এবং নাটকীয়ভাবে "রিয়া"র (কোয়েল মল্লিক) সাথে দেখা হয়। "দেব", "রিয়া"র প্রেমে পড়ে যায়। ঐ শহরের গুন্ডা "রুদ্র"ও (টোটা রায় চৌধুরী) "রিয়া"কে ভালবাসে এবং বিয়ে করতে চায়। যে "রিয়া"র কাছে আসে, তাকেই "রুদ্র" মারে। কিন্তু "দেব" কৌশল করে "রিয়া"র কাছে যাবার অনুমতি আদায় করে। এরই এক পর্যায়ে "রিয়া"কে অপহরণ করে দুবাই নিয়ে যাওয়া হয়। "দুবাই কেষ্ট" (রজতাভ দত্ত) এই কাজটি করে, কারণ তার মেয়ে (রিমঝিম মিত্র) ট্রেনে "দেব"কে মারতে দেখে তার প্রেমে পড়ে যায় এবং মেয়ের জন্যই "দেব" যাকে ভালবাসে তাকে অপহরণ করা হয়। কারণ তাহলে "দেব" দুবাই আসতে বাধ্য হবে। কিন্তু "দেব" বুদ্ধি করে সব সমস্যার সমাধান করে।জিৎ গাঙ্গুলী এই চলচ্চিত্রের সংগীত পরিচালনা করেন। গানগুলো অত্যন্ত জনপ্রিয় হয় , বিশেষত "খুদা জানে" গানটি।


title: ইলেক্ট্রনিক তহবিল স্থানান্তরণ

text: ইলেক্ট্রনিক তহবিল স্থানান্তরণ বা ইলেক্ট্রনিক ফান্ড ট্রান্সফার হল কম্পিউটার ভিত্তিক সিস্টেমের মাধ্যমে এক বা একাধিক অর্থনৈতিক প্রতিষ্ঠানের একাধিক একাউন্ট এর মধ্যে অর্থ স্থানান্তর বা বিনিময়।


title: ইলেক্ট্রনিক তহবিল স্থানান্তরণ

text: ইলেক্ট্রনিক তহবিল স্থানান্তরণ শব্দটি নিম্নোক্ত বিষয়গুলো সম্পর্কে ধারণা দেয়ঃ


title: ইলেক্ট্রনিক তহবিল স্থানান্তরণ

text: ইলেক্ট্রনিক তহবিল স্থানান্তরণ এর সাথে এটি অঙ্গাঙ্গিকভাবে জড়িত। এর জন্য ব্যবহৃত হয় একটি ক্লিয়ারিং হাউস। নিম্নে একটি স্বয়ংক্রিয় ক্লিয়ারিং হাউস-এর কর্মপদ্ধতি বর্ণনা হলো :ইলেকট্রনিক কমার্স


title: ধলাটুপি পানগির্দি

text: ধলাটুপি পানগির্দি (বৈজ্ঞানিক নাম: "Chaimarrornis leucocephalus") বা ধলাটুপি লালগির্দি Muscicapidae (মাসসিকাপিডি) গোত্র বা পরিবারের অন্তর্গত "Chaimarrornis" (কাইমেরোর্নিস) গণের অন্তর্ভুক্ত এক প্রজাতির পতঙ্গভূক পাখি । পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। ধলাটুপি পানগির্দি বৈজ্ঞানিক নামের অর্থ "ধলামাথা জলার পাখি" (গ্রিক: "kheimarrhos" = পর্বতের জলাধার, "-ornis" = পাখি, "leukokephalos" = ধলামাথার)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩৭ লক্ষ ৯০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।


title: চিত্তরঞ্জন পার্ক কালীবাড়ি

text:
চিত্তরঞ্জন পার্ক কালীবাড়ি হল ভারতের রাজধানী নতুন দিল্লির বাঙালি-অধ্যুষিত এলাকা চিত্তরঞ্জন পার্কে অবস্থিত একটি মন্দির চত্বর ও বাঙালি সাংস্কৃতিক কেন্দ্র। ১৯৭৩ সালে এখানে একটি ছোটো পাহাড়ে প্রথমে একটি শিব মন্দির স্থাপিত হয়। এই মন্দিরটি এখনও মন্দির চত্বরে আছে। ১৯৮৪ সালে কালী, শিব ও রাধাকৃষ্ণের জন্য তিনটি বড়ো মন্দির তৈরি হয়। শারদীয়া দুর্গাপূজা এই কালীবাড়িতে খুব জাঁকজমক করে অনুষ্ঠিত হয়। ১৯৭৩ সাল থেকে এই মন্দিরে দুর্গাপূজা হয়ে আসছে।
এই মন্দিরটি ১৯৭৩ সালে স্থাপিত হয়। এটি নির্মীয়মান ইবিডিপি কলোনির জমিতে গড়ে ওঠে। কলোনির এক ধারে একটি ছোটো পাহাড়ের উপর একটি শিব মন্দির স্থাপিত হয়। এই বছরই মন্দিরে দুর্গাপূজা শুরু হয়। ১৯৮৪ সালের ফেব্রুয়ারি মাসে বাংলার আটচালা স্থাপত্য শৈলীর ধাঁচে কালী মন্দিরটি নির্মিত হয়। এরপর একটি শিব ও একটি রাধাকৃষ্ণ মন্দির স্থাপিত হয়। ২০০৬-০৯ সাল নাগাদ মন্দিরগুলিতে টেরাকোটার সাজসজ্জা করানো হয়।


title: চিত্তরঞ্জন পার্ক কালীবাড়ি

text: চিত্তরঞ্জন পার্কের বাঙালি-অধ্যুষিত এই কালী মন্দিরটি বাঙালিদের একটি সাংস্কৃতিক কেন্দ্র। কালী মন্দির সমিতি এখানে সারা বছর বহু সাংস্কৃতিক ও ধর্মীয় অনুষ্ঠানের আয়োজন করে।


title: চিত্তরঞ্জন পার্ক কালীবাড়ি

text: এই মন্দিরের পাঁচ দিন ব্যাপী দুর্গাপূজা একটি প্রধান উৎসব। এখানকার দুর্গাপূজা সারা দিল্লিতে জনপ্রিয়। প্রচুর মানুষ রোজ এই পূজা দেখতে আসেন। পূজার উপকরণ পশ্চিমবঙ্গ থেকে আনা হয়। মন্দিরের অন্যান্য ধর্মীয় অনুষ্ঠান হল কালীপূজা, লক্ষ্মীপূজা, সরস্বতী পূজা, গণেশ চতুর্থী ইত্যাদি। দুর্গাপূজার সময় ভক্তদের চাঁদা থেকে মন্দিরের প্রচুর টাকা আয় হয়। মন্দিরের একটি অংশে কুমোরেরা মূর্তি বানান।


title: চিত্তরঞ্জন পার্ক কালীবাড়ি

text: মন্দিরে একটি বড় গ্রন্থাগার আছে। এখানে বাংলার সংস্কৃতি ও ভাষা সংক্রান্ত ক্লাস নেওয়া হয়। এখানে শিশুদের জন্য সাংস্কৃতিক অনুষ্ঠান ও প্রতিযোগিতাও হয়। মন্দিরের একটি গেস্ট হাউসও আছে।


title: সম্মান রক্ষার্থে হত্যা

text: সম্মান রক্ষার্থে হত্যা বা অনার-কিলিং হল কাউকে নিজের পরিবার বা গোত্রের সম্মানহানির দায়ে ঐ পরিবার বা গোত্রের অপর ব্যক্তি কর্তৃক হত্যা করা, যার মাধ্যমে এই সম্মানহানির উপযুক্ত প্রতিকার হয়েছে বলে মনে করা হয়। পৃথিবীর বিভিন্ন জায়গায় অনার কিলিং প্রচলিত। নারীরা হলো অনার কিলিং এর প্রধান শিকার। পাকিস্তান, জর্ডান,লেবানান,মরোক্ক, সিরিয়ান রিপাবলিক ছাড়া অন্যান্য মধ্যপ্রাচ্যের দেশে এ প্রথা অধিক প্রচলিত। তবে ইংল্যান্ড, ফ্রান্স, জার্মানীর মত দেশেও অনার কিলিং এর খবর পাওয়া যায়।


title: সম্মান রক্ষার্থে হত্যা

text: সম্মান রক্ষার্থে হত্যার ক্ষেত্রে যেসকল কারণ প্রধান তার মধ্য রয়েছে:


title: সম্মান রক্ষার্থে হত্যা

text:
পৃথিবীর বিভিন্ন স্থানে এই ধরণের হত্যাকান্ড দেখা যায়; তবে দক্ষিণ এশিয়া এবং মধ্যপ্রাচ্য এলাকায় এর প্রকোপ বেশি লক্ষনীয়।
দক্ষিণ এশিয়ার পাকিস্তান এবং ভারতে এই ধরণের হত্যাকান্ডের প্রকোপ অত্যন্ত বেশি। সতীদাহকে এক ধরনের অনার-কিলিং এর মধ্যে গণ্য করা হয়, সতীদাহ আত্মহত্যা নয়, সতীদের আগুনে পুড়ে মরতে বাধ্য করা হত। ব্রিটিশরা আসার পর সতীদাহ নিষিদ্ধ হয় কিন্তু বিংশ শতাব্দিতেও সতীদাহের ঘটনা ঘটেছে, ১৯৪৭ সালে স্বাধীনতার পরে ৪০টি সতীদাহের ঘটনার কথা জানা যায়, বেশীভাগ ঘটেছে রাজস্থানে। উত্তর ভারতে ভাগলপুর অনার-কিলিং এর জন্য কুখ্যাত। ২০১১ সালে পাকিস্তানে কমপক্ষে ৯৪৩ জন নারীকে হত্যা করা হয়েছে; যাদের অন্তত ৯৩ জন কন্যা শিশু এবং ০৭ জন খ্রিস্টান ও ০২ জন হিন্দু নারী। বাংলাদেশেও এধরণের ঘটনার অসংখ্য নজির রয়েছে।


title: সম্মান রক্ষার্থে হত্যা

text: যুক্তরাষ্ট্রের এক সমীক্ষায় দেখা যায় পৃথিবীতে প্রতি বছর অনার কিলিং এর নামে প্রায় ৫০০০ জনকে হত্যা করা হয়। মধ্যপ্রাচ্যের এবং দক্ষিণ-পশ্চিম এশিয়ার নারীবাদী সংগঠনের এক হিসাবমতে প্রতি বছর ২০,০০০ এর উপর মেয়েকে অনার কিলিং এর নামে হত্যা করা হয়।


title: আর্থিক প্রতিবেদন

text: কোন প্রতিষ্ঠানের নির্দিষ্ট হিসাবকাল শেষে যে সমস্ত বিবরণী প্রস্তুত করা হয় তাকে আর্থিক প্রতিবেদন বলা হয়। আর্থিক প্রতিবেদন একটি প্রতিষ্ঠানের দৈনন্দিন আর্থিক কার্যকলাপের প্রথাগত নতিভুক্তির একটি সারসংক্ষেপ যা থেকে এর ব্যাবহারকারীরা প্রতিষ্ঠান সম্পর্কে সঠিক ধারণা পেতে পারে। যৌথ মূলধনি ব্যবসায় লাভলোকসান আবণ্টন হিসাব, উদ্বৃত্তপত্র ও তহবিল প্রবাহ বিবরণ প্রস্তুত করা হয় যা আর্থিক প্রতিবেদনের অংশ।


title: আর্থিক প্রতিবেদন

text:
আর্থিক বিবরণীর মূলত তিনটি অংশ রয়েছে যেগুলো হলঃ
যৌথ মূলধনি ব্যবসা বা পাবলিক লিমিটেড কোম্পানির আর্থিক প্রতিবেদন একটি জটিল হয়ে থাকে যেখানে আরও দুই ধরনের প্রতিবেদনের উপস্থিতি লক্ষ করা যায়। সেগুলো হলঃ


title: আর্থিক প্রতিবেদন

text: ব্যবসায়ে আর্থিক প্রতিবেদনগুলি বিভিন্ন প্রকার ব্যক্তি বা প্রতিষ্ঠান স্বার্থযুক্ত থাকে। এই স্বার্থযুক্ত ব্যক্তিগণ তাদের প্রয়োজন অণুযায়ী এই প্রতিবেদনগুলি ব্যবহার করেন। এছাড়াও আর্থিক প্রতিবেদন আরও অনেক কাজে ব্যবহৃত হয় যেমন-সাধারণত সরকারি আর্থিক প্রতিবেদন পাবলিক লিমিটেড কোম্পানি, অলাভজনক প্রতিষ্ঠান কিংবা ব্যবসার আর্থিক প্রতিবেদন থেকে অনেক আলাদা হয়ে থাকে। সরকারি প্রতিবেদন সচরাচর হিসাব বিজ্ঞাম পদ্ধতি কিংবা বকেয়া ভিত্তিক হিসাব বিজ্ঞান পদ্ধতিতে তৈরী হয়ে পারে। সরকারি হিসাবে সাধারণত দৈত ফলাফল ধারণা কিংবা চলতি ব্যবসায় ধারণা অণুপুস্থিত থাকে।


title: মায়াস্বর

text: মায়াস্বর বা ভেন্ট্রিলোকুইজম () বলতে এক ধরণের শব্দশিল্পকে বোঝানো হয়। একজন মায়াস্বরবিদ মঞ্চে এমনভাবে তার কণ্ঠকে ব্যবহার করেন যাতে মনে হয় যে অন্য কোনও উৎস থেকে (সাধারণত মায়াস্বরবিদের হাতে থাকা পুতুলের মুখ থেকে) শব্দটি আসছে।


title: মায়াস্বর

text: ঐতিহাসিক দিক থেকে, মায়াস্বর এক ধরণের ধর্মীয় সংস্কৃতি। মায়াস্বরের ইংরেজি Ventriloquism এসেছে লাতিন venter (পেট) এবং loqui (কথা) থেকে। নামটির অর্থ অনেকটা এরকম- 'পেটের অন্তরাল থেকে কথা'। এই কথাকে মায়াস্বরবিদের পেটের অন্তরালে আশ্রয় নেওয়া প্রেতের কাছ থেকে আসা বাণী হিসাবে কল্পনা করা হত। এই মায়াস্বরবিদেরা প্রেতেদের সাথে যোগাযোগ করতে পারতেন বলে ভাবা হত এবং এরা সাধারণত ভবিষ্যদ্বাণীও করতেন।


title: মায়াস্বর

text:
সাহিত্যে কিছু সময়ে মায়াস্বরের উল্লেখের ক্ষেত্রে দেখা যায়, মায়াস্বরবিদ তার কন্ঠকে দূরে কোন একটি স্থানে ছুঁড়ে দিলেন। সাহিত্যের খাতিরে ব্যবহৃত হলেও এটি বাস্তব নয়।
মায়াস্বরবিদের কথাগুলো সবসময়েই তার কন্ঠ থেকে নির্গত হয়। মানব মস্তিষ্কে দৃশ্যমান আলো এবং শব্দ একই সাথে বিশ্লেষিত হয়। এই দৃশ্যমান ঘটনাবলী এবং অবস্থানের মাঝে মায়াস্বরবিদ কিছু ছদ্ম দিকনির্দেশ করেন বলে শব্দের উৎপত্তিস্থানের অবস্থান নিয়ে ভ্রান্তি তৈরি হয়। এই ভ্রান্তি তৈরির সামগ্রিক প্রক্রিয়াটির নামই মায়াস্বর বা ভেন্ট্রিলোকুইজম।


title: শর্ট সার্কিট

text: শর্ট সার্কিট () যা কেবল শর্ট বা s/c হিসেবেও অভিহিত করা হয়ে থাকে বলতে এমন একটি তড়িত বর্তনী বুঝানো হয় যা একটি সংযোগ তারে অনিচ্ছাকৃতভাবেই অস্বাভাবিক তড়িৎ প্রবাহিত হতে দেয়, কারণ এক্ষেত্রে তড়িৎকে কোন প্রায় কোন রোধই (বা খুব কম রোধ) অতিক্রম করতে হয়। শর্ট সার্কিটের মধ্য দিয়ে অত্যধিক তড়িৎ প্রবাহিত হতে পারে ফলে তাপ বা তড়িতের ফুলকি সৃষ্টি করতে পারে। শর্ট সার্কিটের বিপরীত বিষয় হল "ওপেন সার্কিট" বা খোলা বর্তনী, যেখানে বর্তনীর দুটি বিন্দুর মাধে কোন প্রকার রোধই থাকে না। সাধারনভাবে অনেকেই সত্যিকার কারণ না জেনে যে কোন ধরনের বৈদ্যুতিক ত্রুটিকে ঢালাওভাবে শর্ট সার্কিট বলে আখ্যায়িত করে থাকেন।


title: শর্ট সার্কিট

text: শর্ট সার্কিটের ক্ষেত্রে যেহেতু সংযোগবর্তনীর রোধ শূন্য বা খুব কম থাকে তাই বর্তনীর মধ্য দিয়ে অত্যধিক পরিমাণ তড়িৎ প্রবাহিত হয়ে থাকে। কারণের ওহমের সূত্রানুযায়ী I=V/R . তাই তাত্ত্বিকভাবে R এর মান যত ক্ষুদ্র হতে থাকে I এর মান তত বৃদ্ধি পেতে থাকে। R=0 হলে I এর মান অসীম হয়।অর্থাৎ তাত্ত্বিকভাবে শর্ট সার্কিটের মধ্য দিয়ে অসীম পরিমাণ তড়িৎ প্রবাহিত হয়।


title: শর্ট সার্কিট

text:
বিভিন্ন বৈদ্যুতিক মেশিনের (যেমনঃ ট্রান্সফরমার) ডিজাইন, রেটিং, ভোল্টেজ রেগুলেশন ইত্যাদি কাজের জন্য শর্ট সার্কিট পরীক্ষা করা হয়ে থাকে। এছাড়া যন্ত্রের এসবের তূল্য বর্তনী নির্নয়ের কাজেও শর্ট সার্কিট পরীক্ষার প্রয়োজন হয়ে থাকে।
শর্ট সার্কিট প্রক্রিয়া ব্যবহার করে আর্ক ওয়েল্ডিং করা হয়ে থাকে।


title: শর্ট সার্কিট

text:
শর্ট সার্কিটের মধ্য দিয়ে অতিরিক্ত তড়িৎ প্রবাহিত হয়, এর ফলে উত্তাপ, বিদ্যুতের ফুলকি ইত্যাদি সৃষ্টি হয়। বর্তনীতে নিরাপত্তা ফিউ জ, সার্কিট ব্রেকার ইতাদি না থাকলে ঐ বর্তনীতে অধিক উত্তাপের ফলে আগুন ধরে যেতে পারে। যা ঘর বাড়ি বা কারখানায় ছড়িয়ে দূর্ঘটনা ঘটাতে পারে। ঝড় বাদলের সময় গাছের ঢালপালা কিংবা উড়ন্ত পাখি বা বাদুর বৈদ্যুতিক পরিবহন বা বিতরন তারে ফেইজ শর্ট বা লাইন শর্ট করতে পারে যার কারণে প্রচন্ড শব্দ, ফুলকি বা অগ্নিকান্ড ঘটাতে পারে যা বিদ্যুৎ বিতরন ব্যবস্থার ক্ষতিগ্রস্ত করে।
বাসা বাড়িতে সাধারনত নিম্মমানের তড়িৎ যন্ত্রপাতি বা ত্রুটিপূর্ন সংযোগ তার বা তারের অন্তরকের ক্ষতি ইত্যাদি বিভিন্ন কারণে শর্ট সার্কিট হয়ে থাকে।
শর্ট সার্কিটের কারণে প্রায়শই ঘরবাড়িতে অগ্নিকান্ডের ঘটনা ঘটতে দেখা যায়।


title: ফিরিঙ্গি কালীবাড়ি

text: শ্রীশ্রীসিদ্ধেশ্বরী কালীমন্দির বা ফিরিঙ্গি কালীবাড়ি হল কলকাতার বউবাজার অঞ্চলে অবস্থিত একটি প্রাচীন কালী মন্দির। এটি স্থানীয় বিপিন বিহারী গাঙ্গুলি স্ট্রিটে অবস্থিত। স্থানীয় জনশ্রুতি অনুযায়ী, মন্দিরটি ৫০০ বছরের পুরনো। অ্যান্টনি ফিরিঙ্গি এই মন্দিরে আসতেন বলে এই মন্দিরটি ফিরিঙ্গি কালীবাড়ি নামে পরিচিত হয়।


title: ফিরিঙ্গি কালীবাড়ি

text: ফিরিঙ্গি কালীবাড়িতে প্রতিষ্ঠিত কালীমূর্তিটি "শ্রীশ্রীসিদ্ধেশ্বরী কালীমাতা ঠাকুরানি" নামে পূজিত হয়। পর্তুগিজ-বংশোদ্ভুত কবিয়াল অ্যান্টনি ফিরিঙ্গি হিন্দুধর্মের প্রতি অনুরক্ত হয়ে এই মন্দিরে যাতায়াত করতেন। সেই জন্য লোকমুখে এই মন্দিরের কালীমূর্তিটির নাম হয় "ফিরিঙ্গি কালী" এবং মন্দিরটি "ফিরিঙ্গি কালীবাড়ি" নামে পরিচিত হয়।


title: ফিরিঙ্গি কালীবাড়ি

text: ১৪৩৭ খ্রিস্টাব্দে ভাগীরথী নদীর অদূরে একটি শ্মশানের মধ্যে প্রতিষ্ঠিত হয়েছিল শিব ও কালিকার বিগ্রহ। মন্দিরের তখনও প্রতিষ্ঠা হয়নি। ফিরিঙ্গি কালীবাড়ির সঠিক প্রতিষ্ঠাকাল জানা যায় না। মন্দিরের সামনের দেওয়াল ফলকে লেখা আছে, "ওঁ শ্রীশ্রীসিদ্ধেশ্বরী কালীমাতা ঠাকুরাণী/ স্থাপিত ৯০৫ সাল, ফিরিঙ্গী কালী মন্দির"। এর থেকে অনুমান করা হয়, মন্দিরটি ৯০৫ বঙ্গাব্দে স্থাপিত হয়েছিল। মন্দিরটি প্রথমে ছিল শিব মন্দির। ১৮২০ খ্রিস্টাব্দ থেকে ১৮৮০ খ্রিস্টাব্দ পর্যন্ত শ্রীমন্ত পণ্ডিত এই মন্দিরের প্রধান পুরোহিত ছিলেন। তিনি নিঃসন্তান হওয়ায় ১৮৮০ সালে শশিভূষণ বন্দ্যোপাধ্যায়কে ৬০ টাকায় দেবোত্তর সম্পত্তি হিসেবে মন্দিরটি বিক্রি করে দেন। বন্দ্যোপাধ্যায় পরিবার এখনও মন্দিরের সেবায়েত।


title: ফিরিঙ্গি কালীবাড়ি

text: ফিরিঙ্গি কালীবাড়ি একটি চাঁদনি স্থাপত্যের মন্দির। এই মন্দিরের কালীমূর্তিটি মাটির তৈরি। এটি প্রায় সাড়ে পাঁচ ফুট লম্বা সবসনা ত্রিনয়না মূর্তি। কালীমূর্তি ছাড়াও মন্দিরে আছে শীতলা, মনসা, দুর্গা, শিব ও নারায়ণের মূর্তি। মন্দিরে প্রতি অমাবস্যায় কালীপূজা ও প্রতি পূর্ণিমায় সত্যনারায়ণ পূজা হয়।


title: মজ্ঝিমনিকায়

text: মজ্ঝিম নিকায় (পালি: मज्झिम निकाय) থেরবাদ বৌদ্ধ ধর্মের পালি ভাষায় রচিত তিপিটকের সুত্ত পিটক অংশের পাঁচটি নিকায়ের মধ্যে দ্বিতীয়।


title: মজ্ঝিমনিকায়

text: এই নিকায়ে গৌতম বুদ্ধ ও তাঁর প্রধান শিষ্য কথিত ১৫২টি কথোপকথন বর্ণিত আছে।। এই গ্রন্থটি সংস্কৃত ভাষায় রচিত বিভিন্ন প্রাচীন বৌদ্ধ ধর্মগ্রন্থগুলিতে মধ্যম আগমের অনুরূপ, যদিও মধ্যম আগমে ১৫২টি সূত্রের পরিবর্তে ২২২টি সূত্র বর্তমান। চীনা ভাষায় ঝোং আহানজিং (中阿含經) নামক গ্রন্থের এই নিকায়ের পূর্ণ অনুবাদ পাওয়া যায়।


title: মহাপরিনিব্বাণ সুত্ত

text: মহাপরিনিব্বাণ সুত্ত থেরবাদ বৌদ্ধ ধর্মের পালি ভাষায় রচিত ত্রিপিটকের সূত্র পিটক অংশের দীঘ নিকায়ের ষোড়শ সূত্র।


title: মহাপরিনিব্বাণ সুত্ত

text: মহাপরিনিব্বাণ সুত্তে বুদ্ধের মৃত্যুর পূর্বে শেষ কয়েকটি মাস, নির্বাণ ও অন্তিম সংস্কারের বর্ণনা রয়েছে।


title: খোকাবাবু

text: খোকাবাবু () ডি. শঙ্কর আইয়া পরিচালিত একটি রোমান্টিক কমেডি বাংলা চলচ্চিত্র। দেব ও শুভশ্রী গাঙ্গুলী অভিনীত এই চলচ্চিত্রের নামকরণ করা হয়েছে ২০১০ সালে মুক্তিপ্রাপ্ত দেবের বিখ্যাত চলচ্চিত্র "সেদিন দেখা হয়েছিল" চলচ্চিত্রের গান "খোকাবাবু" থেকে। ২০১২ সালে মুক্তিপ্রাপ্ত "খোকাবাবু" তেলেগু চলচ্চিত্র "ধী"র পুনঃনির্মান।


title: খোকাবাবু

text: এই চলচ্চিত্রটি "আবীর রায়"/"খোকা"/"খোকাবাবু" (দেব) একজন বুদ্ধিমান ছেলে। সে "শঙ্কর দাস" (ফেরদৌস আহমেদ) নামক এক ডনের কাছে অ্যাকাউন্ট্যান্ট হিসেবে চাকরি নেয়। সে তার সিনিয়র "খাঁরা বসু"র (শুভাশিষ মুখোপাধ্যায়) কাছ থেকে সব শিখে নেয়। "খোকা" কাজ সহজ করবার জন্য বিভিন্ন আধুনিক ব্যবস্থা করে। এমনকি কর কর্মকর্তার হাত থেকেও বাঁচায়। এদিকে সে "শঙ্কর"-এর বোন "পূজা"র (শুভশ্রী গাঙ্গুলী) প্রেমে পড়ে যায়। যে "পূজা"র দিকে তাকায় "শঙ্কর" তাকে ভয়ানক শাস্তি দেয়। এদিকে "পূজা"ও "খোকা"কে ভালবেসে ফেলে। তারা গোপনে বিয়ে করে। "খোকা" জানতে পারে "বাল্লু" (আশীষ বিদ্যার্থী) সর্বদা চেষ্টা করে "পূজা"কে মারতে। কারণ তাহলে বোনকে হারিয়ে "শঙ্কর" কষ্ট পাবে। তখনও "শঙ্কর" তাদের ভালবাসার কথা জানত না। কিন্তু পরে জানতে পারে।


title: খোকাবাবু

text: একপর্যায়ে "বাল্লু" "পূজা"কে অপহরণ করে। "বাল্লু" কি "পূজা"কে মেরে ফেলবে? নাকি "খোকা" তাকে বাঁচাবে?এই চলচ্চিত্রের সংগীত পরিচালনা করেন ঋষি চন্দ এবং "খোকা ৪২০" গানটি স্যাভি গুপ্ত।


title: খোকাবাবু

text: "খোকাবাবু" ১৫ মিলিয়ন রুপি এর সংগীত থেকে আয় করে এবং ১০০ মিলিয়ন রুপি এর স্বত্ব বিক্রি থেকে পায়। এরপর চলচ্চিত্রটি প্রথম দিনে ৪০ মিলিয়ন রুপি আয় করে। চলচ্চিত্রটি অত্যন্ত বিখ্যাত হয় এবং মাত্র ১০০ দিনেই ৩৫০ মিলিয়ন রুপি আয় করে।


title: খোকাবাবু

text: "খোকাবাবু" সর্বত্রই ভাল মতামত পায়। গোমোলো.কম ৩/৫ নাম্বার দিয়ে বলেছে দর্শকেরা "খোকাবাবু" দেখেই মোটেই অখুশি হবেন না, এতে সব প্রয়োজনীয় মশলাই রয়েছে। সুভম ভট্টাচার্য, টলিউড চলচ্চিত্রের তথ্যানুযায়ী একে ৭/১০ নাম্বার দিয়ে বলা হয়েছে, এটা সম্পূর্ণই বিনোদনধর্মী এবং আমরা সবাই এই চলচ্চিত্র দেখে বিরক্য হব না। বার্প (baarp) ৪/৫ নাম্বার দিয়ে বলেছে, এটা দেখার জন্য খুবই ভাল চলচ্চিত্র, পয়সা উসুল, সুন্দর কমেডি, ভাল গান, সুন্দর দৃশ্যায়ন। দ্য টাইমস অফ ইন্ডিয়াও ৪/৫ নাম্বার দিয়েছে।


title: মহাপরিনির্বাণ সূত্র (দ্ব্যর্থতা নিরসন)

text: মহাপরিনির্বাণ সূত্র বলতে বোঝানো যেতে পারেঃ


title: অঙ্গুত্তরনিকায়

text: অঙ্গুত্তর নিকায় থেরবাদ বৌদ্ধ ধর্মের পালি ভাষায় রচিত তিপিটকের সুত্ত পিটক অংশের পাঁচটি নিকায়ের মধ্যে চতুর্থ।


title: অঙ্গুত্তরনিকায়

text: অঙ্গুত্তর নিকায় গৌতম বুদ্ধ ও তাঁর শিষ্যদের মধ্যে কয়েক হাজার কথোপকথন নিয়ে রচিত। এটি এগারোটি নিপাতা বা গ্রন্থে বিভক্ত। এই নিকায় সংস্কৃত ভাষায় রচিত বিভিন্ন প্রাচীন বৌদ্ধ ধর্মগ্রন্থগুলিতে একোত্তর আগমের অনুরূপ। চীনা ভাষায় জেংয়ি আহানজিং (增一阿含經) নামক গ্রন্থের এই নিকায়ের পূর্ণ অনুবাদ পাওয়া গেলেও পালি ভাষায় রচিত নিকায়টির সাথে এর বিস্তর পার্থক্য লক্ষ্য করা যায়।


title: সংযুত্তনিকায়

text: সংযুত্ত নিকায় থেরবাদ বৌদ্ধ ধর্মের পালি ভাষায় রচিত তিপিটকের সুত্ত পিটক অংশের পাঁচটি নিকায়ের মধ্যে তৃতীয়।


title: সংযুত্তনিকায়

text: সংযুত্ত নিকায়ের মোট সূত্রের সংখ্যা সম্বন্ধে নিশ্চিত রূপে বলা যায় না। পালি টেক্সট সোসাইটির মতে এই সংখ্যা, ২৮৮৯, অপরদিকে রুপার্ট গেথিনের মতে ৬৬৯৬। তিনি বর্মী ভাষায় নিকায়ে ২৮৫৪ এবং সিংহলী ভাষায় নিকায়ে ৭৬৫৬ সংখ্যক সূত্রের উল্লেখ করেছেন। সূত্রগুলি পাঁচটি বগ্গ বা বিভাগে বিভক্ত। প্রতিটি বিভাগ আবার সংযুত্ত বা অধ্যায়ে বিভক্ত। এই পাঁচটি বগ্গ বা বিভাগ হল সগথ বগ্গ (সংযুত্ত ১-১১), নিদান বগ্গ (সংযুত্ত ১২-২১), খন্ধ বগ্গ (সংযুত্ত ২২-৩৪), সলয়াতন বগ্গ (সংযুত্ত ৩৫-৪৪) এবং মহা বগ্গ (সংযুত্ত ৪৫-৫৬)।


title: সংযুত্তনিকায়

text: এই নিকায় সংস্কৃত ভাষায় রচিত বিভিন্ন প্রাচীন বৌদ্ধ ধর্মগ্রন্থগুলিতে সংযুক্ত আগমের অনুরূপ। চীনা ভাষায় ঝা আহানজিং (雜阿含經) নামক গ্রন্থের এই নিকায়ের পূর্ণ অনুবাদ পাওয়া যায়।


title: নিল ওয়াগনার

text: নিল ওয়াগনার (; জন্ম: ১৩ মার্চ, ১৯৮৬) দক্ষিণ আফ্রিকার ট্রান্সভাল প্রদেশের প্রিটোরিয়ায় জন্মগ্রহণকারী নিউজিল্যান্ডীয় ক্রিকেটার। বর্তমানে তিনি নিউজিল্যান্ড জাতীয় ক্রিকেট দলের পক্ষে টেস্ট ক্রিকেটে প্রতিনিধিত্ব করছেন। বামহাতি ব্যাটসম্যান ও বামহাতি মিডিয়াম ফাস্ট বোলার হিসেবে খেলার মাঠে নেমে থাকেন।


title: নিল ওয়াগনার

text: আফ্রিকানাস হোয়ের সিউনস্কুলে অধ্যয়নকালীন উচ্চ বিদ্যালয়ের প্রথম একাদশে অংশ নেন। ২০০৯ সালে নিউজিল্যান্ডের সেরা উদীয়মান খেলোয়াড় হিসেবে সতীর্থ পিটার ফুলটনের পার্শ্বে অবস্থান করেছেন। একসময় তিনি নর্দার্নস ক্রিকেট দলের হয়ে খেলতেন। এছাড়াও, ওতাগো ক্রিকেট দলের হয়ে খেলছেন তিনি।


title: নিল ওয়াগনার

text: একাডেমি দলের পক্ষে জিম্বাবুয়ে ও বাংলাদেশ সফর করেন। ঐ দেশগুলোয় তিনি টেস্ট খেলায় দ্বাদশ ব্যক্তির ভূমিকায় অবতীর্ণ হন। এরপর ২০১৩ বাংলাদেশ সফরে শের-ই-বাংলা ক্রিকেট স্টেডিয়ামে অনুষ্ঠিত টেস্টে অংশগ্রহণ করেন। খেলায় তিনি ৫ উইকেট লাভ করেন।


title: নিল ওয়াগনার

text: ৬ এপ্রিল, ২০১১ তারিখে ওয়েলিংটন ক্রিকেট দলের বিপক্ষে ডাবল হ্যাট্রিক করার গৌরব অর্জন করেন। তিনি একে-একে তার প্রথম চার বলে স্টুয়ার্ট রোডস, জো অস্টিন-স্মেলি, জিতেন প্যাটেল এবং ইলি তুগাগাকে দলীয় ৭০তম ওভার ও নিজস্ব ১৪শ ওভারে আউট করেন। একই ওভারের ষষ্ঠ বলে মার্ক গিলেস্পিকে আউট করে পঞ্চম উইকেট লাভ করেন যা বিশ্বে প্রথম। ইনিংসে বোলিং বিশ্লেষণ ছিল ৬/৩৬ যা তার নিজস্ব সেরা বোলিং।


title: মুদ্রাস্ফীতি

text: কোন কালপরিধিতে পণ্য-সেবার মূল্য টাকার অঙ্কে বেড়ে গেলে অর্থনীতির ভাষায় তাকে মুদ্রাস্ফীতি বলা হয়। সাধারণত পণ্যদ্রব্যের দাম বেড়ে গেলে স্থানীয় মুদ্রা দিয়ে ঐ পণ্য ক্রয়ে বেশি পরিমাণ মুদ্রার প্রয়োজন কিংবা একই পরিমাণ মুদ্রা দিয়ে আগের পরিমাণ পণ্য কিনতে গেলে পরিমাণে কম পাওয়া যায়। সুতরাং মুদ্রাস্ফীতির ফলে মানুষের ক্রয় ক্ষমতা কমে যায়। একই ভাবে অর্থনীতিতে পন্যের আসল বিনিময়মূল্য কমে যায়। সাধারণত মুদ্রাস্ফীতি সূচকের মাধ্যমে হিসাব করা হয় যাকে মুদ্রাস্ফীতি সূচক বলা হয়।


title: মুদ্রাস্ফীতি

text: মূদ্রাস্ফীতি একটি অর্থনীতিতে একাধারে ইতিবাচক অ নেতিবাচক প্রভাব ফেলতে পারে। নেতিবাচক প্রভাবের মধ্যে নগদ অর্থের সুযোগ ব্যয় কমে যায় এবং মানুষ নগদ অর্থের সঞ্চয়ের বদলে তা খরচ করে ফেলতে স্বাচ্ছন্দ্যবোধ করে। এর ফলে আর্থিক প্রতিষ্ঠান সঞ্চয়ের অভাবে ভোগে এবং অর্থনীতিতে বিনিয়োগ কমে আসে। এছাড়াও মুদ্রাস্ফীতির ফলে গদবাধা আয়ের মানুষের জীবনযাত্রার মান নিচে নেমে আসে এবং কেন্দ্রীয় ব্যাংককে সূদের প্রকৃত হার পুনরায় নিরূপণ করতে হয়। অপরদিকে ইতিবাচক প্রভাবগুলো হল পন্যের দাম বেড়ে যাওয়ার বিনিয়োগকারীরা নতুন বিনিয়োগে উৎসাহী হয় যার ফলে অর্থনীতিতে নতুন কর্মসংস্থানের সুযোগ সৃষ্ঠি হয় এবং যার মাধ্যমে নতুন উপভোক্তা তৈরী হয়।


title: মুদ্রাস্ফীতি

text: কিছু অর্থনীতিবিদের মতে হাইপার ইনফ্লেশন বা অত্যধিক মুদ্রাস্ফীতির অন্যতম কারণ হল বাজারে বেশি পরিমাণে তরল মুদ্রার সরবরাহ তবে অনেকের মতে এই অতিরিক্ত পরিমাণ মুদ্রা সরবরাহ অর্থনৈতিক প্রবৃদ্ধিতে অংশ নেয় যার কারণে মুদ্রা সরবরাহ মুদ্রাস্ফীতির একমাত্র কারণ নয়।


title: মুদ্রাস্ফীতি

text: আধুনিক অর্থনীতিবিদগন সবসময় একটি স্বল্প কিন্তু স্থিতিশীল মুদ্রাস্ফীতির পক্ষে মতামত দেন। কারণ স্বল্পমাত্রার ও স্থিতিশীল মুদ্রাস্ফীতি অর্থনীতির সূচকগুলোকে চলমান রাখে এবং এর বাজারগুলোকে বিভিন্ন অর্থনৈতীক মন্দার মধ্যের সচল ও স্থিতিশীল রাখে।


title: ব্রেন্ডন আইচ

text: ব্রেন্ডন আইচ () (জন্ম: ১৯৬১) একজন মার্কিন প্রজুক্তিবিদ ও কম্পিউটার প্রোগ্রামার। আইচ জাভাস্ক্রিপ্ট নামক স্ক্রিপ্টিং ল্যাঙ্গুয়েজের জনক হিসেবে সুপরিচিত। ব্রেন্ডন মজিলা কর্পোরেশনের প্রধান নির্বাহী কর্মকর্তা (সিইও) হিসেবে কর্মরত থেকে ৩ এপ্রিল সিইও এবং মজিলা ফাউন্ডেশন পরিচালনা পর্ষদ থেকে পদত্যাগ করেন।


title: ব্রেন্ডন আইচ

text: ব্রেন্ডন আইচ সান্টা ক্লারা বিশ্ববিদ্যালয় থেকে গণিত ও কম্পিউটার বিজ্ঞানে স্নাতক ডিগ্রী লাভ করেন। ১৯৮৫ সালে তিনি ইউনিভার্সিটি অফ ইলিনয়েস এট আর্বানা শ্যাম্পেইন থেকে স্নাতকোত্তর ডিগ্রী নেনে।


title: ব্রেন্ডন আইচ

text: আইচ তাঁর কর্মজীবন শুরু করেন সিলিকন গ্রাফিক্সের মাধ্যমে। সিলিকন গ্রাফিক্সে একাদিক্রমে ৭ বছর অপারেটিং সিস্টেম ও নেটওয়ার্ক কোড নিয়ে কাজ করেন। সিলিকন গ্রাফিক্সের ছাড়ার পর ব্রেন্ডান মাইক্রোইউনিটি সিস্টেমস ইঞ্জিনিয়ারিং ইঙ্ক ৫ বছর কাজ করেন। মাইক্রোইউনিটিতে তিনি ডিজিটাল সিগন্যাল প্রসেসিং ও মাইক্রো কার্নেল নিয়ে কাজ করেন। এছাড়াও ব্রেন্ডান প্রথম মিপস (মাইক্রোপ্রসেসর উইদাউট ইন্টারলকড পাইপলাইন স্টেজেস) আর ৪০০০ নিয়ে কাজ করেন।


title: ব্রেন্ডন আইচ

text: ১৯৯৫ সালে ব্রেন্ডান নেটস্কেপ কমিউনিকেশন কর্পোরেশনে তাঁর কর্মজীবন শুরু করেন। কথা ছিল ব্রেন্ডান নেটস্কেপ ন্যাভিগেটরের জন্য স্কিম নামক প্রোগ্রামিং ভাষা নিয়ে কাজ করবেন কিন্তু পরবর্তীতে তাঁকে সম্পূর্ণ একটি নতুন প্রোগ্রামিং ভাষা তৈরি করার দায়িত্ব দেয়া হয়। কিছুদিনের মধ্যেই ব্রেন্ডান জাভা প্রোগ্রামিং ভাষার সাথে সাযুজ্য রেখে জাভাস্ক্রিপ্ট নামক একটি নতুন প্রোগ্রামিং ভাষা তৈরি করেন ও তা নেটস্কেপ ন্যাভিগেটর ২.০ বেটা নামক ওয়েব ব্রাউজারে সংযোজন করা হয়। তবে প্রথম তৈরি করা জাভাস্ক্রিপ্টের নাম রাখা হয়েছিলো মোচা। ১৯৯৫ সালের সেপ্টেম্বর মাসে মোচার নাম পরিবর্তন করে রাখা হয় লাইভস্ক্রিপ্ট। লাইভস্ক্রিপ্টের মাত্র কয়েকদিন পরই নাম বদল করে রাখা হয় জাভাস্ক্রিপ্ট। আইচ জাভাস্ক্রিপ্ট নিয়ে তাঁর গবেষণা ও সংস্কার অব্যাহত রাখেন। জাভাস্ক্রিপ্ট নিয়ে কাজ করার সময়ই তিনি স্পাইডারমাংকি নামক জাভাস্ক্রিপ্ট ইঞ্জিন তৈরি করেন যা বর্তমানে মোজিলা ফাউন্ডেশনের তত্ত্বাবধানে রয়েছে।


title: জন বিউফোর্ট, সমারসেটের প্রথম ডিউক

text: জন বিউফোর্ট, সমারসেটের প্রথম ডিউক () (১৪০৩ – ১৪৪৪) ছিলেন ইংল্যান্ডের প্ল্যান্টাজেনেট রাজবংশের সদস্য ও সেনানায়ক৷ তার পিতা ছিলেন সমারসেটের প্রথম আর্ল জন বিউফোর্ট, যিনি ইংল্যান্ডের রাজা তৃতীয় অ্যাডওয়ার্ডের পৌত্র। বিফর্ট ছিলেন গ্রেট ব্রিটেন এবং উত্তর আয়ারল্যাণ্ডের সম্মিলিত যুক্তরাজ্যের রাণী দ্বিতীয় এলিজাবেথের পূর্বপুরুষ৷


title: অ্যাসিড নিক্ষেপ

text: এসিড নিক্ষেপ হল কোনো ব্যক্তিকে উদ্দেশ্য করে এসিড বা এই জাতীয় ক্ষতিকর দাহ্য পদার্থ ছুড়ে মারা। এসিড নিক্ষেপের শিকার হয়ে কেউ কেউ মৃত্যু পর্যন্ত বরণ করেন।


title: অ্যাসিড নিক্ষেপ

text: বহুবিধ কারণে এসিড নিক্ষেপের ঘটনা ঘটে থাকে; তার মধ্যে রয়েছে:


title: অ্যাসিড নিক্ষেপ

text: বিশ্বব্যপী এই ধরণের সহিংস ঘটনা প্রচুর ঘটছে। কেবল মাত্র দক্ষিণ এশিয়ার মতো পশ্চাদপদ অঞ্চলই নয়, ইংল্যান্ডের মতো আধুনিক দেশেও এর প্রকোপ রয়েছে। ২০১২ সালে বাংলাদেশে মোট ১৪৫ জনকে এসিড নিক্ষেপ করা হয়।


title: দুঃখ সমুদয়

text: দুঃখ সমুদয় বা দুঃখের কারণ বৌদ্ধ ধর্মের চতুরার্য সত্যের দ্বিতীয় সত্য।


title: দুঃখ সমুদয়

text: চতুরার্য সত্যের দ্বিতীয় সত্য হল দুঃখ সমুদয় বা দুঃখের কারণ। গৌতম বুদ্ধ দুঃখের হেতু বা কারণ হিসেবে তৃষ্ণা বা আসক্তিকে উল্লেখ করেছেন। অবিদ্যার কারণে বিশ্বের সকল প্রকারের ইন্দ্রিয়প্রিয় বস্তু বা বিষয়ের ওপর চিন্তা ও সম্বন্ধ স্থাপনে তৃষ্ণার জন্ম দেয়। এই তৃষ্ণা তিন প্রকার:


title: দুঃখ সমুদয়

text: অভিধর্ম পিটক গ্রন্থে দুঃখের কারণ হিসেবে অবিদ্যাকে বোঝানো হয়েছে। চতুরার্য সত্যের অর্থ ও তাত্পর্য্যকে না জানা ও নিজেকে ও বাস্তবকে না বোঝাকে অবিদ্যা বলা হয়ে থাকে। অবিদ্যার কারণে ক্লেশের উদ্ভব হয়ে থাকে। এই সূত্রে দুঃখের মূল কারণ রূপে ত্রিবিষের উল্লেখ করা যায়। এই তিনটি বিষ হল- অবিদ্যা বা মোহ, রাগ এবং দ্বেষ।


title: বঙ্গভূষণ

text: বঙ্গভূষণ হল পশ্চিমবঙ্গ সরকারের দেওয়া একটি অসামরিক রাষ্ট্রীয় সম্মাননা। বিভিন্ন শাখার বিশিষ্ট ব্যক্তিত্বদের জাতির প্রতি তাঁদের অবদানের স্বীকৃতি স্বরূপ এই পুরস্কার দেওয়া হয়।


title: তথ্য ও যোগাযোগ প্রযুক্তি

text: তথ্য ও যোগাযোগ প্রযুক্তি বা আইসিটি () সাধারণভাবে তথ্য প্রযুক্তির সমার্থক শব্দ হিসেবে ব্যবহৃত হয়। প্রকৃতপক্ষে তথ্য ও যোগাযোগ প্রযুক্তি এক ধরনের একীভূত যোগাযোগব্যবস্থা এবং টেলিযোগাযোগ, কম্পিউটার নেটওয়ার্ক ও তৎসম্পর্কিত এন্টারপ্রাইজ সফটওয়্যার, মিডলওয়্যার তথ্য সংরক্ষণ, অডিও-ভিডিও সিস্টেম ইত্যাদির সমন্বয়ে গঠিত এমন এক ধরনের ব্যবস্থা যার মাধ্যমে একজন ব্যবহারকারী খুব সহজে তথ্য গ্রহণ, সংরক্ষণ, সঞ্চালন ও বিশ্লেষণ করতে পারেন। প্রযুক্তিতে আইসিটি শব্দটির ব্যবহার শুরু করে একাডেমিক গবেষকরা ১৯৮০ সালের দিকে। কিন্তু শব্দটি জনপ্রিয়তা লাভ করে ১৯৯৭ সাল থেকে। স্টিভেনসন ১৯৯৭ সালে যুক্তরাজ্য সরকারকে দেওয়া এক প্রতিবেদনে এই শব্দটি উল্লেখ করেন, যা পরবর্তীতে ২০০০ সালে যুক্তরাজ্যের নতুন জাতীয় পাঠ্যপুস্তকে সংযোজন করা হয়।


title: তথ্য ও যোগাযোগ প্রযুক্তি

text: বর্তমান সময়ে তথ্য ও যোগাযোগ প্রযুক্তি দ্বারা একক তার বা একক লিঙ্ক সিস্টেমের মাধ্যমে টেলিফোন, অডিও-ভিজুয়াল ও কম্পিউটার নেটওয়ার্কের সমন্বয় প্রযুক্তিকে প্রকাশ করা হয়। একক লিঙ্ক সিস্টেমের মাধ্যমে টেলিফোন, অডিও-ভিজুয়াল ও কম্পিউটার নেটওয়ার্কের সমন্বয়ের ফলে বিশাল অঙ্কের অর্থনৈতিক খরচ কমে গিয়েছে।


title: তথ্য ও যোগাযোগ প্রযুক্তি

text:
আইসিটি ডেভেলপমেন্ট ইন্ডেক্স বিশ্বব্যাপী আইসিটি ব্যবহার ও আইসিটি তে অংশগ্রহণ তুলনা ও বিন্যাস করে।
বর্তমান সময়ে বিশ্বব্যাপী আইসিটি তে খরচের মূল্য নির্ধারন করা হয়েছে ৩.৫ ট্রিলিয়ন ইউ.এস ডলার এবং প্রতি বছর তা ৫% হারে বৃদ্ধি পাচ্ছে। প্রতি ১৫ বছরে এই খরচের মূল্য দ্বিগুণ হচ্ছে।


title: তথ্য ও যোগাযোগ প্রযুক্তি

text: আইসিটির বিভিন্ন ক্ষেত্রে মোট বাজেট ব্যবহারের শতাংশ নিম্নরূপঃ


title: জেমস হেটফিল্ড

text: জেমস হেটফিল্ড আমেরিকান থ্রাশ মেটাল ব্যান্ড মেটালিকার সহ-প্রতিষ্ঠাতা, রিদম গিটারিস্ট এবং ভোকালিস্ট। তার জন্ম মার্কিন যুক্তরাষ্ট্রের ক্যালিফোর্নিয়াতে ১৯৬৩ সালে। ১৯৮১ সালে ড্রামার লারস উলরিচ যখন স্থানীয় একটি পত্রিকায় একজন গিটারিস্ট চেয়ে বিজ্ঞাপন দেন তখন হেটফিল্ড তাতে সাড়া দেন এবং এভাবেই মেটালিকা ব্যান্ড গঠন করেন। ২০০৯ সালে Joel McIver's book অনুসারে হেটফিল্ড বিশ্বের শ্রেষ্ঠ ১০০ মেটাল গিটারিষ্টের মধ্যে ৮ম স্থান পান এবং বিশ্বের সর্বশ্রেষ্ঠ ১০০ মেটাল ভোকালিষ্টদের মধ্যে ২৪তম স্থান পান Hit Parader এর তালিকায়। তিনি নয়বার গ্র্যামি এ্যাওয়ার্ড লাভ করেন।


title: জেমস হেটফিল্ড

text: জেমস হেটফিল্ড জার্মান, ইংরেজি, আইরিশ ও স্কটিশ বংশদ্ভুত। তিনি ১৯৮১ সালে Orange County's Brea Olinda High School থেকে স্নাতক সম্পন্ন করেন। তার বাবা ভার্জিল ছিলেন ট্রাক চালক এবং তার মা সিনথিয়া ছিলেন অপেরা গায়িকা। হেটফিল্ডের বয়স যখন ১৬ বছর তখন তার মা মারা যান এবং হেটফিল্ড তার ভাই ডেভিড এর কাছে চলে আসেন। ১৯৮১ সালে হেটফিল্ডের সাথে ড্রামার লারস আলরিক এর পরিচয় হয়। তারপর তারা মেটালিকা ব্যান্ড গঠন করেন।


title: জেমস হেটফিল্ড

text: মেটালিকা


title: পাগলু

text: পাগলু ২০১১ সালে মুক্তিপ্রাপ্ত টলিউডের একটি চলচ্চিত্র। রাজিব বিশ্বাস পরিচালিত এই চলচ্চিত্রে মুখ্য ভূমিকায় অভিনয় করেছেন দেব, কোয়েল মল্লিক, রজতাভ দত্ত প্রমুখ। দেব-কোয়েল জুটির বিখ্যাত চলচ্চিত্র "বলো না তুমি আমার"-এর গান "লে পাগলু ডান্স" গান থেকেই "পাগলু" নামটা নেয়া হয়েছে। তেলেগু চলচ্চিত্র "দেবাদাসু"র পুনঃনির্মান "পাগলু"। স্টার জলসায় যেদিন চলচ্চিত্রটি প্রথম দেখানো হয়, এটি ১২.২৫ টিআরপি লাভ করে, যা দ্বিতীয় সর্বোচ্চ (প্রথম "বাইশে শ্রাবণ")। এমনকি "থ্রি ইডিয়টস"-এর টিআরপিকেও এই চলচ্চিত্র ছাপিয়ে যায়। ২০১৩ সালে দেবের "রংবাজ" মুক্তির আগ পর্যন্ত এই ছবি প্রথম দিনে সর্বাধিক টাকা আয় করে। শ্রী ভেঙ্কটেশ ফিল্মসের প্রধান বন্টক দেবাশীষ সরকার বলেন, ""পাগলু" প্রথম সপ্তাহে ১৬৬টি থিয়েটারে মুক্তি পায়, কিন্তু দ্বিতীয় সপ্তাহে এই সংখ্যা বেড়ে ১৬৯-এ দাঁড়ায়।" ২০১১ সালের জুন, ১৩ (সোমবার) পর্যন্ত এটি ম্যাটিনি শো হতেই ৫ কোটি টাকা আয় করে।


title: পাগলু

text: "পাগলু" বা "দেব" (দেব) একজন অনাথ ছেলে। সে আমেরিকা থেকে 'প্রিন্সটন কলেজ'-এর পড়তে আসা "রিমি"র (কোয়েল মল্লিক) প্রেমে পড়ে যায়। "দেব" তার প্রতিদ্বন্দী "রনি"কে হারিয়ে "রিমি"র মন জয় করে নেয়। সব জানতে পেরে "রিমির বাবা" (রজতাভ দত্ত) ভারতে এসে চালাকি করে "রিমি"কে আমেরিকায় নিয়ে যায়। "রিমির বাবা" আমেরিকার একজন সিনেটর।


title: পাগলু

text: "দেব"কে ভিসা দেয়া না হলেও "দেব" আন্দোলন ও র‍্যালি করে ভিসা আদায় করে। ওর প্রতিদ্বন্দী "রনি"কে মোকাবেলা করে সে আমেরিকায় যায়। আমেরিকায় গিয়ে সে অত্যন্ত বুদ্ধিমত্তার সাথে তার এক বান্ধবীর (আমেরিকায় গিয়ে পরিচয় হয়) সহায়তায় "রিমি"কে ফেরত আনে। সাথে সাথে "রিমির বাবা"কে চ্যালেঞ্জ ছুঁড়ে দিয়ে আসে। চ্যালেঞ্জটি হল "রিমির বাবা" "রিমির" এক হাতের মধ্যে আসলে "দেব" "রিমি"কে ফেরত দিয়ে দেবে। এক পর্যায়ে তারা ধরা পড়ে যায়। পড়ে "দেব" "রিমি"কে উদ্ধার করতে পারলেও চ্যালেঞ্জে হেরে যাওয়াতে "রিমি"কে ফেরত দিয়ে যায়। "রিমির বাবা" নিজের ভুল বুঝতে পারে এবং আবারও "রিমি"কে নিয়ে ভারতে এসে "দেব"-এর কাছে মেয়েকে তুলে দেন


title: পাগলু

text: এছাড়াও আরো অনেকে।


title: পাগলু

text: এই চলচ্চিত্রের সংগীত পরিচালনা করেছেন জিৎ গাঙ্গুলী। এতে মোট ৬টি গান রয়েছে।


title: নগদ প্রবাহ বিবরণী

text: নগদপ্রবাহ বিবরণী এক প্রকার হিসাব প্রতিবেদন যাতে কোন ব্যবসায় প্রতিষ্ঠানে নগদ অর্থের অন্তর- ও বহির-প্রবাহ প্রদর্শন করা হয়ে থাকে৤


title: নগদ প্রবাহ বিবরণী

text: এটি আয় বিবরণী এবং উদ্বৃত্তপত্রের হিসাবে অর্থের আগমন ও বহির্গমন ও কিভাবে হয়েছে এবং প্রতষ্ঠানে বর্তমানে তারল্যের অবস্থা প্রকাশ করে। একটি প্রতিষ্ঠান লাভজন হলেও নগদ অর্থের অভাবে এর চলতি দেনা, আয়কর ও লভ্যাংশ প্রদান করতে সমর্থ নাও হয়ে পারে কিংবা লোকসানে পরিচালিত হওয়া সত্বেও তারল্যের প্রাচুর্য থাকতে পারে। অর্থের আগমন, বহির্গমন কিংবা চলতি দেনা নগদে পরিশোধ করার ক্ষমতা নির্ধারনের একমাত্র পদ্ধতি হল নগদ প্রবাহ বিবরণী। যৌথ মূলধনি ব্যবসা বা পাবলিক লিমিটেড কোম্পানিতে সাধারণত আন্তর্জাতিক হিসাবমান ৭ (IAS-7) অনুযায়ী নগদ প্রবাহ বিবরণী প্রস্তুত করা হয়।


title: নগদ প্রবাহ বিবরণী

text: নগদ প্রবাহ বিবরণীর ব্যাবহারকারীরা আরও বেশ কয়েকটি কারণে একে গুরুত্ব প্রদান করে থাকেন। যেমনউদ্বৃত্তপত্র একটি প্রতিষ্ঠানের সম্পদ ও দেনার একটি সমন্বিত চিত্র চুলে ধরে, অপরদিকে একটি নির্দিষ্ট সময়সীমার মধ্যে প্রতিষ্ঠান দৈনন্দিন লেনদেনে লাভজনক অবস্থানে রয়েছে কি না তার পরিচায়ক। উক্ত দুটি আর্থিক প্রতিবেদন বকেয়া ভিত্তিক হিসাব বিজ্ঞানের একটি অংশ যার থেকে প্রতিষ্ঠানের অর্থনৈতীক কর্মকান্ডের অতীত ও ভবিষ্যৎ সম্পর্কে কিছুটা আঁচ করা গেলেও বর্তমান সক্ষতা খুব অল্পই ধারণা পাওয়া যায়। নগদ প্রবাহ বিবরণীতে শুধুমাত্র নগদ ও নগদ সমতুল্য সম্পদের আগমন ও বহির্গমন নির্দেশিত থাকে এবং নগদ লেনদেন হয়নি এমন লেনদেনসমূহ হিসাবের বাইরে থাকে। এতে প্রতিষ্ঠানের তারল্য ও চলতি সম্পদ ও চলতি দেনা প্রবাহের ধারণা পেতে সুবিধা হয়।


title: নগদ প্রবাহ বিবরণী

text: নগদ প্রবাহ বিবরণীর আরও কিছু উদ্দেশ্য হল:


title: জর্জ মাইকেল

text: জর্জ মাইকেল একজন ইংরেজ পপ গায়ক, সুরকার, গীতিকার, রেকর্ড প্রযোজক এবং সমাজ সেবক ছিলেন। হোয়াম! ব্যান্ডের গায়ক থাকাকালীন সময়ে আশির দশকে তিনি খ্যাতি অর্জন করেন। ২০১০ সাল পর্যন্ত সারাবিশ্বে তার আ্যালবামের কপি ১০০ মিলিয়নের অধিক বিক্রি হয়েছে, যা তাকে বিশ্বের সবচেয়ে সফল শিল্পীদের একজন করে তোলে। "বিলবোর্ড হট ১০০ টপ অল-টাইম আর্টিস্টস" এর মতে জর্জ মাইকেল সর্বকালের সর্বশ্রেষ্ট ১০০ শিল্পীর মধ্যে ৪০তম। মাইকেল তার ৩০ বছরের সঙ্গীত জীবনে অনেক এ্যাওয়ার্ড লাভ করেন, তিনি গ্র্যামি এ্যাওয়ার্ডের জন্য ৮ বার মনোনীত হন এবং দুইবার জিতে নেন।


title: জর্জ মাইকেল

text: তার অন্যতম বিখ্যত গান "কেয়ারলেস হুইসপার" ১৯৮৪ সালে হোয়াম! ব্যান্ডের গায়ক থাকাকালীন সময়ে প্রকাশিত হয়। ১৭ বছর বয়সে তিনি এই গানটি তার বন্ধু অ্যান্ড্র রিজলির সাথে মিলে লিখেছিলেন। ১৯৮৪ সালে প্রকাশিত এই গানটি সারা বিশ্বে ৬০ মিলিয়নেরও বেশি কপি বিক্রি হয় এবং ২৫টি দেশে টপ চার্টের ১ নাম্বারে চলে আসে। ১৯৮৪ সালে তার আরেকটি জনপ্রিয় গান "লাস্ট ক্রিসমাস" প্রকাশ করেন, এটি ব্রিটেনের সর্বাধিক বিক্রিত গান, যেটি কখনও টপ চার্টের ১ নম্বরে পৌঁছুতে পারেনি। একই বছরে দুর্ভিক্ষ পীড়িত আফ্রিকার সাহায্য গঠিত ব্যান্ড "এইড"-এর সঙ্গে "ডু দে নো ইটস ক্রিসমাস"’ গানটিতে অংশ নেন মাইকেল। এটি বড়দিনের মৌসুমের এক নম্বর গান হিসেবে টপচার্টে অনেকদিন অবস্থান করে।


title: জর্জ মাইকেল

text: ১৯৮১ সালে জর্জ মাইকেল তার বন্ধু অ্যান্ড্র– রিজলির সাথে হোয়াম! গঠন করেছিলেন। হোয়ামের মাধ্যমে গায়ক হিসেবে নিজের ক্যারিয়ার শুরু করেন। ১৯৮৬ সালে "হোয়াম!" ভেঙে যাবার পর মাইকেল সলো ক্যারিয়ার শুরু করেন, এবং একক ক্যারিয়ারেও পান জনপ্রিয়তা।


title: জর্জ মাইকেল

text: ১৯৮৭ সালে বের হওয়া তার প্রথম একক আ্যালবাম ফেইথ বিশ্বজুড়ে ২০ মিলিয়নেরও অধিক কপি বিক্রি হয়।


title: জর্জ মাইকেল

text: জর্জ মাইকেল তার শৈশবের অধিকাংশ সময় কাটান নর্থ ওয়েষ্ট লন্ডনের কিংসব্যারিতে, যেখানে তার তার বাবা মা বাড়ি কিনে চলে আসেন তার জন্মের কিছুদিন পরেই। এবং মাইকেল কিংসব্যারি হাই স্কুলে ভর্তি হন। এরপর তিনি কৈশরে তার পরিবারের সাথে রেডলেট, হার্টফোর্ডশায়ারে চলে আসেন এবং এখানেই তার সঙ্গীত জগতের বন্ধু আ্যন্ড্রু রিজেলির সাথে প্রথম সাক্ষাৎ হয়। মাইকেল সঙ্গীত ব্যবসার সাথে যুক্ত হন যখন তিনি ডিজে পার্টিতে কাজ শুরু করেন।


title: জর্জ মাইকেল

text:
জর্জ মাইকেল জন্ম গ্রহণ করেন নর্থ লন্ডনের ইস্ট ফিঞ্চলিতে। তার বাবা কাইরিয়াকস পানাইয়াতো সাইপ্রাসে বেড়ে ওঠা গ্রিক বংশোদ্ভূত এক রেস্টুরেন্ট ব্যবসায়ী। পঞ্চাশের দশকে তার বাবা পরিবারসহ যুক্তরাজ্যে অভিবাসী হন এবং নিজের আগের নাম বদলে জ্যাক পানোস নাম স্থির করেন। তার মা লেসলি অ্যাঙ্গন্ড (১৯৩৭-১৯৯৭) একজন ইংরেজ নতর্কী ছিলেন।
গ্রিক বংশদ্ভুত জর্জ মাইকেলের প্রকৃত নাম ছিলো জিওরগোস কিরিয়াকোস পানাইয়োতু। কিন্তু তিনি পেশাগতভাবে জর্জ মাইকেল নামেই পরিচিত। ২০০৩ সালে যুক্তরাষ্ট্রের সাথে মিলে যুক্তরাজ্যের ইরাক অভিযানের দৃঢ় সমালোচনা করেছিলেন জর্জ মাইকেল। এর আগের বছর বিষয়টি নিয়ে "শুট দ্য ডগ" নামের একটি একক আ্যালবাম প্রকাশ করেন তিনি, যেখানে টনি ব্লেয়ার এবং জর্জ ডব্লিউ. বুশকে বিদ্রুপ করে একটি ভিডিও প্রকাশ করা হয়েছিল। আমৃত্যু নিজেকে একজন ‘বিটলস’ ভক্ত হিসেবে পরিচয় দিয়ে গেছেন জর্জ মাইকেল। ২০০০ সালে প্রায় ১৭ লাখ পাউন্ড দিয়ে জন লেননের ব্যবহৃত পিয়ানোটি নিলামে কিনেছিলেন তিনি। পরের বছর আবার সেটি দান করে দেন বিটলস জাদুঘরে।


title: জর্জ মাইকেল

text: সানডে টাইমস রিচ লিস্ট ২০১৫ এ প্রকাশিত রির্পোট অনুসারে জর্জ মাইকেলের মোট সম্পদের পরিমাণ প্রায় £১০৫ মিলিয়ন পাউন্ড।


title: জর্জ মাইকেল

text: ২০১৬ সালের ২৫ ডিসেম্বর বড়দিনের দিন জর্জ মাইকেল তার অক্সফোর্ডশায়ারের নিজ বাড়িতে হৃদরোগে আক্রান্ত হয়ে মারা যান।


title: অ্যানাটিডি

text: অ্যানাটিডি একটি জীববৈজ্ঞানিক গোত্র যার মধ্যে হাঁস, রাজহাঁস ও মরাল, এই তিন ধরনের পাখি অন্তর্ভুক্ত। এই গোত্রের সদস্যদেরকে পৃথিবীর প্রায় সব অঞ্চলেই দেখতে পাওয়া যায়। তবে অ্যান্টার্কটিকা মহাদেশ, নির্দিষ্ট কিছু মরু অঞ্চল এবং বেশিরভাগ দ্বীপ ও দ্বীপপুঞ্জে এদের দেখা যায় না। বহু বছরের বিবর্তনের ফলে এসব পাখি পানিতে সাবলীলভাবে সাঁতরাতে, ভেসে থাকতে ও প্রয়োজনবোধে অগভীর পানিতে ডুব দিতে সক্ষম। এরা মাঝারি থেকে বড় আকারের গোলগাল জলার পাখি; পা খাটো ও চ্যাপ্টা; ঠোঁট ছোট, শক্তিশালী; প্রজনন ঋতুর শেষে ওড়ার পালক খসে পড়ে ও কয়েক সপ্তাহ উড়তে পারে না। এই গোত্রে মোট ৪৩টি গণে ১৪৮টি এবং বাংলাদেশে ১৩ গণে ২৯ প্রজাতির পাখি অন্তর্ভুক্ত। এরা মূলত তৃণভোজী ও প্রজননের দিক থেকে একগামী। সদস্যদের মধ্যে উল্লেখযোগ্য অংশ সাংবাৎসরিক পরিযায়ী, অর্থাৎ বছরের নির্দিষ্ট সময়ে এরা এক স্থান থেকে অন্য স্থানে চলে যায়। অল্প কিছু প্রজাতিকে গৃহপালিত পাখি হিসেবে মানুষ পুষে থাকে। এদের মাংস ও ডিম বিশ্বব্যাপী পুষ্টির বিশাল চাহিদার কিছু অংশ পূরণ করে। মাংস ও বিনোদন, এই দুই কারণে এদের ব্যাপকভাবে শিকার করা হয়। যার ফলশ্রুতিতে সপ্তদশ শতাব্দী থেকে অ্যানাটিডি গোত্রের অন্তর্ভুক্ত পাঁচটি প্রজাতি পৃথিবী থেকে সম্পূর্ণ বিলুপ্ত হয়ে গেছে আর বেশ কিছু প্রজাতি বর্তমানে বিলুপ্তির দ্বারপ্রান্তে।


title: নিমতলা মহাশ্মশান

text: নিমতলা মহাশ্মশান হল কলকাতার বিডন স্ট্রিট এলাকায় অবস্থিত একটি শ্মশানঘাট। এটি হুগলি নদীর তীরে অবস্থিত। রবীন্দ্রনাথ ঠাকুরকে এই শ্মশানঘাটে দাহ করা হয়েছিল। তাঁর সমাধিমন্দির এই শ্মশানের পাশেই অবস্থিত। বিশিষ্ট সাহিত্যিক মানিক বন্দ্যোপাধ্যায়কেও এই শ্মশানে দাহ করা হয়।


title: নিমতলা মহাশ্মশান

text: নিমতলা মহাশ্মশান নির্মিত হয়েছিল ১৮২৭ সালে। ২০১০ সালে ভারত সরকার এই শ্মশানঘাটের উন্নয়নের জন্য ১৪ কোটি টাকার একটি প্রকল্প ঘোষণা করেন। এই প্রকল্পে শ্মশান ও শ্মশানঘাট সংলগ্ন রবীন্দ্রনাথের সমাধিমন্দিরটির সৌন্দর্যায়ন ঘটানো হয়।


title: রুশ বিমানবাহিনী

text: রাশিয়ান বিমানবাহিনী হলো রাশিয়ান সশস্ত্র বাহিনীর একটি শাখা। এছাড়া রাশিয়ান নৌবাহিনীর নিজস্ব বিমান শাখা রয়েছে, যেটি রাশি্যান নেভাল অ্যাভিয়েশন নামে পরিচিত। সোভিয়েত ইউনিয়নের ভাঙনের পর সোভিয়েত বিমান বাহিনীর অংশ নিয়ে এটি গঠিত হয়। ১৯৯২ সালের ৭ মে বরিস ইয়েলতসিন কর্তৃক রাশিয়ান ফেডারেশনের প্রতিরক্ষা মন্ত্রণালয়ের গঠনের দিনটিকে রাশিয়ান বিমানবাহিনী গঠনের তারিখ হিসেবে গণ্য করা হয়।


title: রুশ বিমানবাহিনী

text: পূর্বে এটি সোভিয়েত বায়ু সেনা নামে পরিচিত ছিল। ১৯৯১ সালে সোভিয়েত পতনের পর রাশিয়া বায়ু সেনা নামে আত্মপ্রকাশ করে।


title: রুশ বিমানবাহিনী

text:
!style="text-align: left; background: #aabccc;"|Aircraft
!style="text-align: left; background: #aabccc;"|Photo
!style="text-align: left; background: #aabccc;"|Origin
!style="text-align: left; background: #aabccc;"|Type
!style="text-align: left; background: #aabccc;"|Versions
!style="text-align: left; background: #aabccc;"|Numbers In Service
!style="text-align: left; background: #aabccc;"|Comments
!style="align: center; background: lavender;" colspan="7" | মাল্টিরোল ফাইটার
!style="align: center; background: lavender;" colspan="7" | আক্রমণাত্মক
!style="align: center; background: lavender;" colspan="7" | যুদ্ধ বিমান
! style="align: center; background: lavender;" colspan="7" | ইন্টারসেপ্টর
!style="align: center; background: lavender;" colspan="7" | বোমারু বিমান
! style="align: center; background: lavender;" colspan="7" | ট্রান্সপোর্ট Aircraft
! style="align: center; background: lavender;" colspan="7" | Special Aircraft
! style="align: center; background: lavender;" colspan="7" | প্রশিক্ষণ বিমান
! style="align: center; background: lavender;" colspan="7" | Helicopters


title: রুশ বিমানবাহিনী

text: ! style="align: center; background: lavender;" colspan="7" | আনম্যানড এয়ারবোর্ন ভেহিকলs


title: রুশ বিমানবাহিনী

text: According to the instructions of the General Staff of the Armed Forces of September 1, 2011 the unmanned aircraft of the Air Force and the units using them moved to the Army. Therefore, the Army has overall control over the unmanned aircraft units.


title: রুশ বিমানবাহিনী

text:
! style="text-align: left; background: #aabccc;"|Aircraft
! style="text-align: left; background: #aabccc;"|Photo
! style="text-align: left; background: #aabccc;"|Origin
! style="text-align: left; background: #aabccc;"|Type
! style="text-align: left; background: #aabccc;"|Versions
! style="text-align: left; background: #aabccc;"|Numbers In Service
! style="text-align: left; background: #aabccc;"|Comments
! style="align: center; background: lavender;" colspan="7" |


title: টেক্সটাইল ইঞ্জিনিয়ারিং কলেজ, চট্টগ্রাম

text: চট্টগ্রাম টেক্সটাইল ইঞ্জিনিয়ারিং কলেজ বাংলাদেশ টেক্সটাইল বিশ্ববিদ্যালয় এর অধিভূক্ত একটি ইঞ্জিনিয়ারিং কলেজ।


title: টেক্সটাইল ইঞ্জিনিয়ারিং কলেজ, চট্টগ্রাম

text:
চট্টগ্রাম জেলার ভিতর অবস্থিত জোরাগঞ্জ হচ্ছে এমন একটি গ্রাম, যা বিস্ময়কর সব প্রাকৃতিক দৃশ্যে পরিপূর্ণ। চট্টগ্রাম টেক্সটাইল ইঞ্জিনিয়ারিং কলেজটি জোরাগঞ্জ বাজারের মধ্য দিয়ে অতিক্রমকারী পুরাতন ঢাকা ট্র্যাঙ্ক রোড এর পাশে অবস্থিত। এটি প্রথমে ১৯১১ সালে পেরি প্যাটেটিক বুনন স্কুল হিসেবে প্রতিষ্ঠিত হয়। যা ব্রিটিশ রাজত্বকালে স্বদেশী আন্দোলনের ফসল ছিল। একে তারপর ১৯৬০ সালে দেওয়ানপুরের নিকটে অবস্থিত মহুরী প্রোজেক্ট রোডে স্থানান্তরিত করা হয়। ১৯৮০ সালে পেরি প্যাটেটিক বুনন স্কুলে টেক্সটাইল প্রযুক্তিতে ২ বছর মেয়াদী সার্টিফিকেট কোর্স চালু করা হয়। তখন একে বিভাগীয় টেক্সটাইল ইনস্টিটিউট বলা হত। সময়ের চাহিদা মেটানোর তাগিদে ১৯৯৩ সালে এই ইনস্টিটিউটে বাংলাদেশ কারিগরি শিক্ষা বোর্ড এর অধীনে তিন বছর মেয়াদী ডিপ্লোমা কোর্স চালু করা হয়। ২০০১ সাল থেকে একে চার বছর মেয়াদী করা হয়।
টেক্সটাইল প্রকৌশলীদের উচ্চ চাহিদার কথা বিবেচনা করে ২০০৬-২০০৭ সেশনে টেক্সটাইল ডিপ্লোমা কোর্স বাতিল করে সরকার একে বাংলাদেশ টেক্সটাইল বিশ্ববিদ্যালয় এর আওতায় নিয়ে টেক্সটাইল প্রকৌশলে চার বছর মেয়াদী বিএসসি ইন টেক্সটাইল ইঞ্জিনিয়ারিং কোর্স চালু করে।
বর্তমানে এই কলেজটিতে ছেলেদের জন্য ৬০ সীটের একটি হল রয়েছে। ১৮০ জন ছাত্রের ধারণ ক্ষমতা সম্পন্ন নতুন একটি ভবন জুন ২০১৩ সালে নির্মাণ করা হয়েছে।
বর্তমানে বাংলাদেশ টেক্সটাইল বিশ্ববিদ্যালয়ের অধীনে এই কলেজটিতে যেসব বিষয়ে চার বছর মেয়াদী বিএসসি ইন টেক্সটাইল ইঞ্জিনিয়ারিং কোর্স চালু রয়েছেঃ-


title: টেক্সটাইল ইঞ্জিনিয়ারিং কলেজ, চট্টগ্রাম

text: চট্টগ্রাম টেক্সটাইল ইঞ্জিনিয়ারিং কলেজের ওয়েবসাইট


title: ইয়ালমার ব্রান্তিং

text: দ্বিতীয় আন্তর্জাতিকের অন্যতম সুবিধাবাদী পরিচালক। ১৮৮৭-১৯১৭ সালে ( মাঝে মাঝে ছেদসহ) পার্টির কেন্দ্রীয় মুখপত্র "Social-Demokraten" বা সমাজ গণতন্ত্র পত্রিকার সম্পাদক ছিলেন। ১৮৯৭-১৯২৫ সালে রাইখস্তাগের প্রতিনিধি। প্রথম সাম্রাজ্যবাদী বিশ্বযুদ্ধের সময় সোশ্যাল শভিনিস্ট। ১৯১৭ সালে নিলস এদেনের উদারনৈতিক সমাজতান্ত্রিক কোয়ালিশন সরকারে যোগ দেন, সোভিয়েত রাশিয়ার বিরুদ্ধে সামরিক হস্তক্ষেপ সমর্থন করেন।


title: সরকারি তোলারাম কলেজ

text: সরকারী তোলারাম কলেজ বাংলাদেশের একটি ঐতিহ্যবাহী শিক্ষা প্রতিষ্ঠান; যেটি ১৯৩৭ সালে নারায়ণগঞ্জে প্রতিষ্ঠিত হয়। কলেজটি জাতীয় বিশ্ববিদ্যালয়ের অধিভুক্ত।কলেজটি তে কলা ভবন(শহিদ জননী জাহানারা ইমাম ভবন), রসায়ন ভবন, বিজ্ঞান ভবন, মূল ভবন (ব্যবসায় শিক্ষা), একাডেমিক ভবন এবং নতুন নির্মিত বঙ্গবন্ধু শেখ মুজিবুর রহমান ভবন আছে। কলেজটি তে ১৪টি বিষয়ে অনার্স কোর্স চালু আছে জাতীয় বিশ্ববিদ্যালয়ের অধীনে।


title: সরকারি তোলারাম কলেজ

text: ১৯৩৭ সালে নারায়ণগঞ্জের প্রখ্যাত শিক্ষাবিদ খগেন্দ্র নাথ চক্রবর্তী তোলারাম কলেজ প্রতিষ্ঠা করেন। তিনি এই কলেজের প্রতিষ্ঠাতা অধ্যক্ষ ছিলেন। প্রতিষ্ঠালগ্নে তিনি মাত্র পাঁচ জন শিক্ষার্থী নিয়ে ক্লাস শুরু করেছিলেন। তার অক্লান্ত পরিশ্রমের ফসল হল বর্তমান কলেজটি।


title: সরকারি তোলারাম কলেজ

text: বাংলার রাজনৈতিক ইতিহাস পর্যবেক্ষণে দেখা যায়, নারায়ণগঞ্জ বৌদ্ধ-হিন্দু-পাঠান-মোঘলের পদস্পর্শে নগর সভ্যতাই পদার্পণ করেছে। ইংরেজ কর্মচারি ‘ ভিখন লাল ঠাকুর’ মনিবদের প্রতি  অগাধ বিশ্বাসের উপঢৌকন হিসেবে এই এলাকার কিছু অংশের ভোগসত্ব লাভ করেছিলেন। ধর্মপরায়ন এই মনীষী লক্ষ্মী নারায়ণয়ের আখরা নামের মন্দিরে নারায়াণ বিগ্রহ প্রতিস্থাপন করেছিলেন। এই আখড়া ও মন্দিরকেঘিরে একটি ‘গঞ্জ’ তৈরি হয়েছিল।


title: সরকারি তোলারাম কলেজ

text: কালের বিবর্তনে গঞ্জের প্রভাবে একসময় জায়গাটির নামকরণ হয় ‘নারায়ণগঞ্জ’। পাট এবং পৃথিবী বিখ্যাত মসলিন কাপড়ের বদৌলতে বিদেশিদের আনাগোনায় নারায়ণগঞ্জ দিনরাত কর্মচঞ্চল থাকত। শীতলক্ষ্যা নদীর তীরে ধীরে ধীরে গড়ে ওঠা নারায়ণগঞ্জ শহর প্রথম থেকেই ধন-সম্পদে পূর্ণ ছিল। সম্পদের মোহে এই শহরের সবাই যখন ব্যবসা-বাণিজ্যে মশগুল, তখন একান্ত-মনে বিদ্যার আলো বিস্তারের চিন্তায় ব্যস্ত বাবু খগেন্দ্রনাথ চক্রবর্তী।


title: সরকারি তোলারাম কলেজ

text: ময়মনসিংহ জেলার নেত্রকোনা অঞ্চলের মানুষ, দর্শনে  উচ্চশিক্ষিত অসাম্প্রদায়িক খগেন্দ্র বাবু দৃঢ়মনে পরিকল্পনা করেন ঐশ্বর্যময় নারায়ণগঞ্জে শিক্ষা প্রতিষ্ঠান গড়ার। মনে তাঁর অসীম সাহস, হৃদয়ে আকাশের অসীমতা, দৃষ্টিতে অনাগত সময় দেখার অকল্পনীয় ক্ষমতা। কিন্ত পকেট শূন্য। বাস্তবে অর্থহীন চিন্তা অর্থহীন।  তবে তিনি দমবার পাত্র নন।  প্রতিষ্ঠান গড়ার প্রত্যয়ে ধনী ব্যক্তিদের দ্বারে দ্বারে তাঁর পদচারণা। তৎকালিন নারায়ণগঞ্জবাসীর বিত্ত থাকলেও উদার চিত্ত ছিল না, শিক্ষা প্রতিষ্ঠান গড়ার জন্য অর্থ ব্যয় করার মানসিকতা ছিল না। ফলে  খগেন্দ্র বাবু স্মরণাপ্নন হন বৃহত্তর ময়মনসিংহের বর্তমান টাংগাইল জেলার মির্জাপুরের দানবীর ‘রনদা প্রসাদ সাহার’। ঊদ্দমী পুরুষের বিদ্যা-সম্পর্কিত মহাপরিকল্পনার কথা শুনে দাতা রণদা প্রসাদ তাঁকে পঁচিশ হাজার টাকা দান করেন। এরপর নারায়ণগঞ্জের পাট ব্যবসায়ী তোলারাম বসরাজের ছেলে ‘মদন লাল সারোগী’ ও কলেজ প্রতিষ্ঠার জন্য পঁচিশ হাজার টাকা দান করেন। এই টাকাগুলো পেয়েই দার্শনিক খগেন্দ্র বাবু আরও বেশি উদ্দমী হয়ে গড়ে তোলেন ‘নারায়াণগঞ্জ উইমেন্স কলেজ’। ১৯৩৭ খ্রিস্টাব্দে মাত্র পাঁচ ছাত্রী নিয়ে আরম্ভ হওয়া কলেজটি যখন একটু একটু করে প্রতিষ্ঠার  দিকে এগিয়ে যাচ্ছিল, তখনই শুরু হয় দ্বিতীয় বিশ্বযুদ্ধ। বিশ্বযুদ্ধের ছোবলে বিবর্ণ হয়ে গার্লস কলেজটি বন্ধ হয়ে যায়। মৃত্য ঘটে খগেন্দ্র বাবুর গড়া প্রতিষ্ঠানটির।


title: সরকারি তোলারাম কলেজ

text: ধরার  ঘূর্ণয়মান কালচক্রে মানবসৃষ্ট প্রতিষ্ঠান হারিয়ে যেতে পারে। কিন্ত স্রষ্টার সর্বশ্রেষ্ঠ সৃষ্টি মানুষের স্বপ্ন হারায় না, কল্পনা ধূলিসাৎ হয় না। খগেন্দ্র বাবুর স্বপ্নও মরা যায় নি। যুদ্ধোত্তর কালে দৃঢ়চেতা এই  কর্মী পুরুষ আবার মনোযোগী হন কলেজ চালু করতে। এবার পাশে পান মহান হৃদয়ের অধিকারী, শিখানুরাগী ও দাতা পাট ব্যবসায়ী ‘তোলারাম বসরাজ’কে। তিনি কলেজ নির্মাণ করার জন্য নগদ এক লক্ষ টাকা দান করেন । দাতার নামানুসারে ১৯৪৮ খ্রিস্টাব্দে নারায়ণগঞ্জ হাই স্কুলের পরিত্যক্ত ব্যায়ামাগারে শুরু হয় ‘তোলারাম কলেজ’। ১৯৫৬ খ্রিস্টাব্দে ‘আল্লামা ইকবাল রোডে’ জমি ক্রয় করে এক তলা ভবন নির্মাণের পর ক্লাস শুরু হয়। ভবনটি উদ্বোধন করেন পুর্ববঙ্গের তৎকালীন মুখ্যমন্ত্রী  ‘আবু হোসেন সরকার’। কলেজটির প্রতিষ্ঠাতা এবং প্রিন্সিপাল ছিলেন জ্ঞানপিপাসু, স্বপ্নদ্রষ্টা, পরোপকারী বাবু খগেন্দ্রনাথ চক্রবর্তী। তাঁর জ্বালানো বিদ্যার ক্ষুদ্র আলো থেকে অসংখ্য আলো। এই  আলোর শিখা বর্ধিত হতে হতে পুরো  নারায়ণগঞ্জ আলোকিত হয়ে ক্রমান্বয়ে  সারা ভারতবর্ষে ছড়িয়ে পড়ে। সুনামে ‘তোলারাম কলেজ’ পরিচিতি পায় সবার কাছে। বর্তমান কলেজের মূল বহুতল ভবনটি তৈরি হয় ১৯৬৩ খ্রিস্টাব্দে। দানবীর আর পি সাহার (রণদাপ্রসাদ সাহা) দেড় লাখ টাকার অনুদানে তৈরি হয় তোলারাম কলেজের বিজ্ঞান গবেষণাগার এবং ক্রয় করা হয় প্রয়োজনীয় যন্ত্রপাতি।


title: সরকারি তোলারাম কলেজ

text: সুনামের কারণে ঐতিহ্যবাহী তোলারাম কলেজ ১৯৪৬ খ্রিস্টাব্দে ঢাকার বাইরে সর্বপ্রথম ঢাকা বিশ্ববিদ্যালয়ের অনুমোদন লাভ করে । ষাটের দশক থেকেই চাকুরীজীবি ও কর্মজিবি শিক্ষার্থীদের জন্য তোলারাম কলেজ এ নৈশ বিভাগ চালু ছিল। ১৯৭৪ খ্রিস্টাব্দে নৈশ বিভাগের "কার্যক্রম" বন্ধ হয়ে যায়। প্রথম থেকেই এই কলেজের শিক্ষার্ পরিবেশ ছিল ভালো। শিক্ষার্থীদের চূড়ান্ত পরীক্ষার ফলাফলও ছিল সন্তোষজনক এবং ঈর্ষণীয়। এই কলেজের  ছাত্র মো. সাজ্জাদ হোসেন ১৯৭২ খ্রিস্টাব্দে বি. কম. পরীক্ষায় প্রথম শ্রেণিতে উত্তীর্ণ হয়ে কলেজটির সম্মান বৃদ্ধি করেছিল। সে বৎসর তোলারাম কলেজ ঢাকা বিশ্ববিদ্যালয়ের অধীনে শ্রেষ্ঠস্থান অধিকার করেছিল।


title: সরকারি তোলারাম কলেজ

text: আজ থেকে কয়েক দশক আগে সেই ১৯৫৬ খ্রিস্টাব্দে যখন যোগাযোগ ব্যবস্থা উন্নত হয়নি, আধুনিকতা পরিপূর্ণভাবে বিকাশ লাভ করেনি, তখন ‘তোলারাম কলেজের’ শিক্ষার্থীরা পাক-ভারত সফর করেছে। জ্ঞানার্জনের অত্যুগ্র বাসনা নিয়েই শিক্ষার্থীরা কলকাতা, দিল্লী, আগ্রা, বিহার, পিণ্ডি, পেশোয়ার ও  করাচী পরিভ্রমণ করে  প্রত্যক্ষ জ্ঞান লাভ করেছে। সাংস্কৃতিক কর্মকাণ্ডেও এই কলেজের রয়েছে গৌরবময় ঐতিহ্য। সেই ১৯৬৬ খ্রিস্টাব্দে কলেজের শিক্ষার্থীরা ‘ডায়মন্ড সিনেমা হলে’ মঞ্চস্থ করেছিল ‘শাহজাহান’ এবং ‘মহুয়া’ নাটক। ১৯৬৩  খ্রিস্টাব্দের ‘ছাত্রসংসদ’ দেয়ালিকা এবং বার্ষিক ম্যাগাজিন প্রকাশ করে সুনাম অর্জন করেছিল। ১৯৬৯ খ্রিস্টাব্দে এই কলেজে আলোড়ন সৃষ্টিকারী বিজ্ঞান মেলা অনুষ্ঠিত হয়েছিল। সর্বজনের হৃদয় হরণকারী বিজ্ঞান মেলাটির সার্বিক দায়িত্বে ছিলেন তোলারাম কলেজের তৎকালীন তুখোড় ছাত্রনেতা ও বিজ্ঞান পরিষদের সাধারণ সম্পাদক জনাব সামসুল ইসলাম ভূঁইয়া। তোলারাম কলেজের শিক্ষার্থীরা পরিবেশগত কারণেই রাজনীতি সচেতন। তারা ১৯৫২ সালের ভাষা আন্দোলন, ১৯৬৬ সালের ঐতিহাসিক ৬ দফা আন্দোলন, ১৯৬৯ সালের গণঅভ্যুত্থান, ১৯৭১ সালের গৌরবময় মুক্তিযুদ্ধে অংশগ্রহণ করেছে। মহান মুক্তিযুদ্ধে শহিদ হন তোলারাম কলেজের স্নাতক শ্রেণির ছাত্র আব্দুল আওয়াল।


title: সরকারি তোলারাম কলেজ

text: ১৯৮০ খ্রিস্টাব্দের ১ মার্চ এই কলেজটিকে জাতীয়করণ করা হয়। সরকারি কলেজের মুকুট পরিধান করে কলেজের সুনাম, কলেবর এবং কার্যক্রম ক্রমান্বয়ে বৃদ্ধি পেতে থাকে। তোলারাম কলেজের প্রাক্তন ছাত্র এবং সাবেক সংসদ সদস্য জনাব এ. কে. এম শামীম ওসমানের আন্তরিক প্রচেষ্টা ও সহযোগিতায় ১৯৯৬-৯৭ সেশনে সরকারি তোলারাম কলেজে ১২টি বিষয়ে অনার্স এবং ০৫টি বিষয়ে এম.এ কোর্স খোলা হয়। তাঁর ঘোষণায় কলেজের কলা ভবনের নামকরণ করা হয় ”শহিদ জননী জাহানারা ইমাম ভবন”। বর্তমানে কলেজটিতে এইচ এস সি, বি এ (পাস), ১৪টি বিষয়ে অনার্স, ০৫টি বিষয়ে এম,এ প্রথমপর্ব এবং ১৪টি বিষয়ে এম, এ শেষপর্ব চালু রয়েছে। বর্তমানে ‘সরকারি তোলারাম কলেজ’- এ অধ্যয়নরত শিক্ষার্থীদের সংখ্যা প্রায় ১৮০০০ জন।


title: সরকারি তোলারাম কলেজ

text: ‘সরকারি তোলারাম কলেজের’ সহশিক্ষা কার্যক্রমও উন্নত। নিয়মিতভাবে এই কলেজে ইনডোর গেইম, আউটডোর গেইম, বার্ষিক মিলাদ, বার্ষিক বনভোজন এবং শিক্ষা সফর অনুষ্ঠিত হয়। কলেজের রোভার স্কাউট, বিএনসিসি এবং গার্লসিং রোভাররা বিভিন্ন সমাজসেবামূলক কার্যক্রমে নিয়মিত অংশগ্রহণ করে। এই কলেজে শিক্ষক এবং শিক্ষার্থীর মধ্যে রয়েছে মধুর সম্পর্ক। এর ফলে কলেজের ফলাফল অত্যন্ত সন্তোষজনক। ভাল ফলাফলের কারণে ১৯৯৮ খ্রিস্টাব্দে  সরকারি তোলারাম কলেজ জাতীয় পর্যায়ে শ্রেষ্ঠ কলেজরূপে পুরস্কৃত হয়।


title: সরকারি তোলারাম কলেজ

text: সরকারি তোলারাম কলেজ থেকে শিক্ষালাভ করে অনেকে জাতীয় পর্যায়ে সফল ও স্বনামধন্য হয়েছেন। তাঁরা বিভিন্ন সময়ে এই কলেজ এবং নারায়ণগঞ্জের  সুনাম বৃদ্ধি করেছেন।


title: সরকারি তোলারাম কলেজ

text: এই কলেজে মোট ১৪টি বিভাগ রয়েছে; এগুলো হলঃ


title: ওজেন পোতিয়ে

text: ওজেন এদিন পোতিয়ে () (১৮১৬ - ৮ নভেম্বর, ১৮৮৭) ছিলেন ফরাসি সমাজতান্ত্রিক বিপ্লবী, কবি এবং পরিবহন কর্মী। পতিয়ে ১৮৭১ সালের মার্চে প্যারিস মিউনিসিপ্যাল কাউন্সিল বা পারী কমিউনের সদস্য নির্বাচিত হয়েছিলেন। কমিউনের সময়ে তিনি আন্তর্জাতিক কবিতাটি লিখেছিলেন যেটি আন্তর্জাতিক শ্রমিক সংস্থার সঙ্গীত হিসেবে শেষের বছরগুলোতে (১৮৭১-১৮৭৬)ব্যবহৃত হয়েছে, এবং সেই সঙ্গীতটি এখন পর্যন্ত অধিকাংশ সমাজতান্ত্রিক ও বামপন্থী আন্তর্জাতিক রাজনৈতিক সংগঠনসমূহের দ্বারা ব্যবহৃত হয়ে আসছে।


title: ওজেন পোতিয়ে

text: ১৮১৬ সালে প্যারিসের এক গরিব পরিবারে জন্ম। সারা জীবন তিনি গরীবই ছিলেন, ধনী হবার দুঃস্বপ্ন তাড়িত হয়ে উচ্ছিষ্টভোজীদের পঙ্ক্তিতে গিয়ে দাঁড়াননি। প্যাকিং শ্রমিক হিসেবে এবং পরবর্তীকালে কাপড়ে নকশা এঁকে তিনি রুটি যোগাড় করতেন।


title: ওজেন পোতিয়ে

text: ১৮৭১ সালে কমিউনে তিনি নির্বাচিত হয়েছিলেন ৩৬০০ ভোটের মধ্যে ৩৩৬২ ভোট পেয়ে। কমিউনের সকল কাজকর্মে তিনি অংশ নিয়েছিলেন। প্রায় ৯ বছর ইংল্যান্ডে ও আমেরিকায় প্রবাসজীবন কাটিয়ে তিনি স্বদেশে ফিরে আসেন ও ‘ওয়ার্কার্স পার্টি’তে যোগ দেন।


title: ওজেন পোতিয়ে

text: তাঁর কাব্যের প্রথম খন্ড প্রকাশিত হয় ১৮৮৪ সালে ও দ্বিতীয় খন্ড ১৮৮৭ সালে ‘বিপ্লবী সঙ্গীত’ নামে। ১৮৪০ সাল থেকে ফরাসীদের জীবনে যতো বড়ো বড়ো ঘটনা ঘটেছে সে সবের প্রতিধ্বনি উঠেছে তাঁর তেজোদ্দীপ্ত সঙ্গীতে। যারা পশ্চাৎপদ ছিলো তাদের চেতনা জাগিয়ে তুলেছিলেন তিনি। আহ্বান জানিয়েছিলেন শ্রমিকদের ঐক্যবদ্ধ ও সংগঠিত হবার। তীব্র ভাষায় আক্রমণ করেছিলেন বুর্জোয়াদের ও ফরাসী সরকারকে।


title: ওজেন পোতিয়ে

text: ওজেন পতিয়ে প্যারিতে শেষ নিঃশ্বাস ত্যাগ করেন ১৮৮৭ সালের ৮ নভেম্বর। তাঁকে সমাহিত করা হয় শহীদ কমিউন যোদ্ধাদের সমাধিস্থলে। সমাধিস্থলের পথে তাঁর শবযাত্রায় এক বিরাট জনতা লাল পতাকা হাতে অংশ নিয়েছিলো। জনতার হাত থেকে লাল পতাকা ছিনিয়ে নিতে পুলিশ বর্বর হামলা করেছিলো। সে বর্বরতার বিরুদ্ধে সবদিক থেকেই গর্জনধ্বনি উঠেছিলো- ‘পতিয়ে দীর্ঘজীবী হোক!’


title: ওজেন পোতিয়ে

text: লেনিন বলেছেন:


title: ওজেন পোতিয়ে

text: তিনি আরো বলেছেন:


title: ওজেন পোতিয়ে

text: ‘আন্তর্জাতিক’ ছিলো এক দীর্ঘ কবিতা। তার অংশবিশেষ নিয়ে তৈরি করা হয় সঙ্গীত। সুর দিয়েছিলেন পিয়েরে দ্য গিটার। সারা দুনিয়ায় প্রায় সকল ভাষায় এই সঙ্গীত অনূদিত হয়েছে এবং গাওয়া হয় একই সুরে।


title: ওজেন পোতিয়ে

text: ভের্সেইলাইস কর্তৃক কমিউনার্ডদের রক্তাক্ত পরাজয়ের পনের বছর পরে, ওজেন পতিয়ে নিচের কবিতাটি তাদের বিপ্লবের উদ্দেশ্যে উৎসর্গ করেছিলেন।


title: আবদুর রব চৌধুরী

text: শহীদ আবদুর রব চৌধুরী (জন্ম: অজানা - মৃত্যু: ৫ ডিসেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।


title: আবদুর রব চৌধুরী

text: শহীদ আবদুর রব চৌধুরীর পৈতৃক বাড়ি নোয়াখালীর চাটখিল উপজেলার নোয়াখোলা গ্রামে। তিনি বিবাহিত ছিলেন। তাঁর বাবার নাম আকরাম উদ্দিন চৌধুরী এবং মা আকরামজান বানু। তাঁর স্ত্রীর নাম হোসনে আরা বেগম। তাঁদের তিন মেয়ে ও তিন ছেলে।


title: আবদুর রব চৌধুরী

text: আবদুর রব চৌধুরী পাকিস্তান সেনাবাহিনীর ইএমই কোরে চাকরি করতেন। তাঁর ইউনিটের অবস্থান ছিল সৈয়দপুর সেনানিবাসে। তাঁর পদবি ছিল নায়েক। মার্চ মাসে ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে গিয়ে চতুর্থ ইস্ট বেঙ্গল রেজিমেন্টের সঙ্গে যোগ দেন। পরে ২ নম্বর সেক্টরের রাজনগর সাবসেক্টর এলাকায় যুদ্ধ করেন।


title: আবদুর রব চৌধুরী

text: মুক্তিযুদ্ধের চূড়ান্ত পর্যায়ে ২১ নভেম্বর ফেনী জেলার বিলোনিয়ার বেশির ভাগ এলাকা মুক্ত হয়। আবদুর রব চৌধুরীসহ মুক্তিযোদ্ধারা অগ্রসর হন ফেনী অভিমুখে। তাঁরা প্রথমে বিলোনিয়ার মুখ বরাবর বান্দুয়া-পাঠাননগরে অবস্থান নিয়ে ওই এলাকা ব্লক করেন। তাঁদের সঙ্গে মিত্রবাহিনীর জাঠ ও মারাঠা রেজিমেন্টের সেনারা ছিলেন। পাঠাননগর-বান্দুয়া ছিল সীমান্ত এলাকায় মিত্রবাহিনীর পরিকল্পনা ছিল সীমান্তে ট্যাংকসহ অন্যান্য ভারী সামরিক যানবাহনের সরব চলাচল ও সেনা সমাবেশের মাধ্যমে পাকিস্তান সেনাবাহিনীকে বিস্মিত করা। এতে করে তারা হকচকিত হয়ে পড়ে। মুক্তিযোদ্ধাদের সঙ্গে নিয়ে মিত্রবাহিনীর জাঠ রেজিমেন্টের সেনারা পশ্চিম সীমান্ত ও মারাঠা রেজিমেন্টের সেনারা পূর্ব সীমান্ত দিয়ে প্রবেশ করে। কিন্তু পাকিস্তান সেনাবাহিনী মিত্রবাহিনীর অবস্থান বুঝে ফেলে। তারা দ্রুতগতিতে ফেনীর উত্তরে বিলোনিয়ার মুখ বরাবর দ্বিতীয় প্রতিরক্ষা লাইন তৈরি করে। এ ছাড়া ছাগলনাইয়া-ফেনীর মাঝামাঝি ছিল পাকিস্তান সেনাবাহিনীর শক্ত আরেক প্রতিরক্ষা। বিভিন্ন স্থানে ছড়িয়ে ছিল পাকিস্তানি সেনাদের প্রতিরক্ষা অবস্থান। দুই পক্ষে গুলিবিনিময় এবং থেমে থেমে কয়েক দিন যুদ্ধ চলে। কখনো পাকিস্তানি সেনারা মুক্তিযোদ্ধা বা মিত্র বাহিনীর অবস্থানে ঝটিকা আক্রমণ চালায় আবার কখনো মুক্তিযোদ্ধা বা মিত্র বাহিনীর সেনারা। এরই ধারাবাহিকতায় ৪ ও ৫ ডিসেম্বর ওই এলাকায় তুমুল পাল্টাপাল্টি যুদ্ধ হয়। আবদুর রব চৌধুরী ছিলেন মুক্তিযোদ্ধাদের একটি উপদলের দলনেতা হিসেবে ৫ ডিসেম্বর সহযোদ্ধাদের নিয়ে পাকিস্তান সেনাবাহিনীর এক অবস্থানে আক্রমণ চালান। তখন সেখানে দুই পক্ষে তুমুল যুদ্ধ হয়। কয়েক ঘণ্টা ধরে যুদ্ধ চলে। যুদ্ধ চলাবস্থায় হঠাৎ আবদুর রব চৌধুরী গুলিবিদ্ধ হন। পাকিস্তান সেনাবাহিনীর ছোড়া একঝাঁক (ব্রাশফায়ার) গুলির পাঁচটি গুলি লাগে তাঁর শরীরের বিভিন্ন স্থানে। আহত হয়েও আবদুর রব চৌধুরী দমে যাননি। প্রাথমিক চিকিৎসা নিয়ে যুদ্ধক্ষেত্রে থেকেই নেতৃত্ব দিতে থাকেন। সহযোদ্ধারা অণুরোধ করা সত্ত্বেও যুদ্ধক্ষেত্র ছেড়ে যাননি। কিন্তু একসময় অধিক রক্তক্ষরণে তিনি নেতিয়ে পড়েন। সহযোদ্ধারা তাঁকে দ্রুত পাঠিয়ে দেন চিকিৎসকের কাছে। কিন্তু পথেই নিভে যায় তাঁর জীবনপ্রদীপ। আবদুর রব চৌধুরীকে সমাহিত করা হয় তাঁর গ্রামের বাড়িতে। তাঁর অন্তিম ইচ্ছা অণুযায়ী কয়েকজন সহযোদ্ধা মরদেহ গ্রামের বাড়িতে নিয়ে যান। সেখানে নেওয়ার পর তাঁরা যথাযোগ্য মর্যাদায় মরদেহ সমাহিত করেন।


title: টাইম-ডিভিশন লং-টার্ম ইভল্যুশন

text: টাইম-ডিভিশন লং-টার্ম ইভোলিউশন (টিডি-এলটিই), যা লং-টার্ম ইভোলিউশন টাইম-ডিভিশন (এলটিই-টিডিডি) নামেও পরিচিত, একটি ৪জি মোবাইল টেলিযোগাযোগ প্রযুক্তি, যেটি ২০০৭ সালে উদ্ভাবিত হয়। এর সহ-উদ্ভাবক প্রতিষ্ঠানসমূহ হলো ডাটাং টেলিকম, চায়না মোবাইল, হুওয়াই, জেডটিই, নকিয়া সমাধান এবং নেটওয়ার্ক, অ্যালকাটেল সাংহাই বেল, কোয়ালকম, এসটি-এরিকসন, লীডকোর। এটি ৩জিপিপি এলটিই এর একটি প্রকার, অন্যটি হলো ফ্রিকোয়েন্সি-ডিভিশন লং-টার্ম ইভোলিউশন (এফডি-এলটিই)।


title: হটটিটি

text: হটটিটি (বৈজ্ঞানিক নাম: "Vanellus indicus") বা লাল-লতিকা হটটিটি Charadriidae (কারাড্রিডি) গোত্র বা পরিবারের অন্তর্গত "Vanellus" (ভেনেলাস) গণের অন্তর্ভুক্ত এক প্রজাতির পানিকাটা পাখি। এর বিশেষ বৈশিষ্ট্যসম্পন্ন ডাকের কারণে নাম হয়েছে হটটিটি। ইংরেজিতে এই ডাকের অনুকরণে এর নাম রাখা হয়েছে "ডিড-হি-ডু-ইট" পাখি। পাখিটি বাংলাদেশ, ভারত ছাড়াও দক্ষিণ, পশ্চিম ও দক্ষিণ-পূর্ব এশিয়ার বিভিন্ন দেশে দেখা যায়। জলাধারের আশেপাশে জোড়ায় জোড়ায় অথবা ছোট দলে এদের প্রায়ই চরে বেড়াতে দেখা যায়। অবশ্য শীতকালে এরা বিশাল দল গঠন করে ঘুরে বেড়ায়। হটটিটির বৈজ্ঞানিক নামের অর্থ "ভারতীয় টিটি" (লাতিন: "vannus" = টিটি , "indicus" = ভারতীয়)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৫২ লক্ষ ২০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।


title: বড় ধলাকপাল রাজহাঁস

text: বড় ধলাকপাল রাজহাঁস (বৈজ্ঞানিক নাম: "Anser albifrons") বা সাদাকপাল রাজহাঁস Anatidae (অ্যানাটিডি) গোত্র বা পরিবারের অন্তর্গত "Anser" (আন্সের) গণের অন্তর্ভুক্ত এক প্রজাতির বড় আকারের রাজহাঁস। পাখিটি ইউরোপ ও উত্তর আমেরিকার আবাসিক পাখি হলেও শীতকালে বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে পরিযান করে। ১৯৯৩ সালে ঢাকা বিভাগের আরিচায় একবারমাত্র এই পাখিটি রেকর্ড করা হয়েছে। বড় ধলাকপাল রাজহাঁস বৈজ্ঞানিক নামের অর্থ "সাদাকপাল রাজহাঁস" (লাতিন: "anser" = রাজহাঁস , "albus" = সাদা, "frons" = কপাল)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১৫ লক্ষ ৯০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।


title: বড় ধলাকপাল রাজহাঁস

text: বড় ধলাকপাল রাজহাঁস আকারে ছোট ছোট ধলাকপাল রাজহাঁসের ("A. erythropus") সাথে ঘনিষ্ঠভাবে সম্পর্কিত। এই প্রজাতিটির ঠোঁটের উপরিভাগে একটি বিশেষ সাদা ছোপ থাকার কারণে এর এমন নাম হয়েছে। এছাড়া এর আরেকটি বিশেষ বৈশিষ্ট্য হল দেহতলে (বিশেষত পেটে) সাদার উপর অনিয়মিত কালো কালো দাগ। এ কারণে উত্তর আমেরিকায় এ প্রজাতিটিকে অনেকসময় "আঁশটেপেট" (Specklebelly) নামে ডাকা হয়।


title: পিয়ের দে গেটার

text: পিয়ের খ্রিষ্টান দে গেটার () (৮ই অক্টোবর, ১৮৪৮ - ২৬শে সেপ্টেম্বর, ১৯৩২) ছিলেন একজন বেলজীয় সমাজতন্ত্রী, যিনি পরবর্তীকালে সাম্যবাদী হয়েছিলেন। তিনি ছিলেন সুরকার ও গীতিকার এবং আন্তর্জাতিকের সুর দেয়ার জন্য বিখ্যাত ছিলেন।


title: পিয়ের দে গেটার

text: দ্য গিটার বেলজিয়ামের ঘেন্টে জন্মেছিলেন। তার পিতামাতা ছিলেন মূলত ফ্রান্সের ফ্ল্যান্ডার্স অঞ্চলের অধিবাসী কিন্তু বেলজিয়ামের টেক্সটাইল কারখানায় কাজ করতে এসেছিলেন। যখন তার সাত বছর বয়স, পরিবারের ৫ সন্তানসহ, পিতামাতা ফ্রান্সে ফিরে আসেন এবং লিলিতে স্থায়ী হন। সেখানে তিনি সুতা তৈরিকারী হিসেবে কাজ শুরু করেন এবং শ্রমিকদের বিকেলবেলার ক্লাসে লেখাপড়া শেখেন। ষোল বছর বয়সে তিনি তিনি লিলি একাডেমিতে ভর্তি হন যেখানে ড্রয়িং ক্লাসে অংশ নেন যেটা তাকে কাঠখোদাই শিল্পী হিসেবে কাজ পেতে সহায়তা করে। এরপর তিনি সংগীত ক্লাসেও পড়াশোনা করেন এবং ফরাসী শ্রমিক দলের লিলি অঞ্চলের স্থানীয় নেতা গুস্তাভ দেলোরির সৃষ্ট শ্রমিকদের গায়কদল "La Lyre des Travailleurs"-এ যোগ দেন।


title: পিয়ের দে গেটার

text: ১৫ জুলাই ১৮৮৮ তারিখে গুস্তাভ দেলোরি তাকে কিছু গান লিখতে ও সুর দিতে অনুরোধ করেন। এই গানগুলোর ভিতরে ছিলো ইউজিন পতিয়ের লেখা ‘আন্তর্জাতিক’। সেটি ছিল এক দীর্ঘ কবিতা। তার অংশবিশেষ নিয়ে তৈরি করা হয় সংগীত। সারা দুনিয়ায় প্রায় সকল ভাষায় এই সংগীত অনূদিত হয়েছে এবং গাওয়া হয় একই সুরে।


title: নাকতা হাঁস

text: নাকতা হাঁস (বৈজ্ঞানিক নাম: "Sarkidiornis melanotos"), বোঁচা হাঁস বা শুধুই নাকতা Anatidae (অ্যানাটিডি) গোত্র বা পরিবারের অন্তর্গত "Sarkidiornis" (সার্কিডিওর্নিস) গণের অন্তর্ভুক্ত এক প্রজাতির বড় আকারের হাঁস। পাখিটি বাংলাদেশ, ভারত ছাড়াও দক্ষিণ আমেরিকা, আফ্রিকা এবং দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। নাকতা হাঁস বৈজ্ঞানিক নামের অর্থ "নাকওয়ালা কালোপিঠ" (গ্রিক: "sarx" = মাংসল উপাঙ্গ, "ornis" = পাখি, "melas" = কালো, "notos" = পিঠের)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ২ কোটি ৮২ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।


title: নাকতা হাঁস

text: নাকতা হাঁস একপ্রজাতিক, অর্থাৎ এটি "সার্কিডিওর্নিস" গণের একমাত্র প্রজাতি। অবশ্য কোন কোন পক্ষীবিদ বিলুপ্ত মরিশীয় চখাকে ("Alopochen mauritianus") ভুল করে "মরিশীয়া বোঁচা হাঁস" বলে অভিহিত করেন। এই ভুলটি ১৮৯৭ সালেই চিহ্নিত করা হয়েছিল, কিন্তু সাম্প্রতিক উৎসগুলোতে এ ভুলটির পরিমাণ এখনও যথেষ্ট প্রকট।


title: নওগাঁ কে.ডি. সরকারি উচ্চ বিদ্যালয়

text: নওগাঁ কে.ডি. সরকারি উচ্চ বিদ্যালয় একটি ঐতিহ্যবাহী সরাকারি বিদ্যালয় যা নওগাঁ জেলায় অবস্থিত। ১৮৮৪ সালের ফ্রেব্রুয়ারি মাসে এটি স্থাপিত হয়। এটি বাংলাদেশে স্থাপিত অন্যতম পুরনো বিদ্যালয়। বিগত কয়েক বছরের পাবলিক পরীক্ষাগুলোর ফলাফল অনুসারে এটি নওগাঁ জেলার শ্রেষ্ঠ এবং রাজশাহী বিভাগের অন্যতম শ্রেষ্ঠ বিদ্যালয়। এই বিদ্যালয়ে তৃতীয় শ্রেণী থেকে দশম শ্রেণী পর্যন্ত দুই শিফটে শিক্ষাদান করা হয়। নওগাঁ জেলায় একটি উচ্চ বিদ্যালয় প্রতিষ্ঠা করার উদ্যোগ সর্বপ্রথম গ্রহণ করেন বাবু কৃষ্ণধন বাগচী, যিনি নওগাঁর তত্‍কালীন ডেপুটি কমিশনার এবং গাঁজা সমবায় সমিতির সুপারভাইজার ছিলেন। তার প্রচেষ্টায় কিছু জমিদার, কৃষক এবং বিত্তশালী ব্যক্তিবর্গ অর্থ সহায়তা প্রদান করেন। এটি ছিল নওগাঁ জেলায় প্রতিষ্ঠিত প্রথম উচ্চ বিদ্যালয়।


title: নওগাঁ কে.ডি. সরকারি উচ্চ বিদ্যালয়

text: উত্তরবঙ্গের অন্যতম শ্রেষ্ঠ মহকুমা শহর নওগাঁ। কৃষি সম্পদে সমৃদ্ধ ছিল বলেই বোধ হয় এই শহর জমিদার প্রধান স্থান হিসেবে খ্যাতি অর্জন করে। এ মহকুমার লোকদের মোটা ভাত কাপড়ের বিশেষ অভাব ছিলনা বলেই তারা লেখাপড়া শেখার তেমন তাগিদ অনুভব করেনি। স্থানীয় জমিদাররা তাঁদের সন্তানদের দেশে বিদেশে বড় বড় শহরে রেখে উচ্চ শিক্ষা লাভের ব্যবস্থা করেছিলেন। ফলে তাঁরাও জনসাধারনের মধ্যে শিক্ষা বিস্তারে উদাসীন ছিলেন। এমনই এক পরিস্থিতির মধ্যে নওগাঁ মহকুমা শহরে ১৮৮৪ খ্রীস্টাব্দে একটি উচ্চ বিদ্যালয় স্থাপিত হয়। এটিই পরবর্তীকালে কে. ডি. উচ্চ বিদ্যালয় নামে পরিচিতি পায়। এটিই ছিল নওগাঁ মহকুমার প্রথম উচ্চ বিদ্যালয়।যদিও দুবলহাটিতে অবস্থিত রাজা হরনাথ রায় উচচ বিদ্যালয়টি ছিল নওগাঁয় প্রতিষ্ঠিত প্রথম বিদ্যালয়।


title: নওগাঁ কে.ডি. সরকারি উচ্চ বিদ্যালয়

text:
নওগাঁয় এই বিদ্যালয় স্থাপনের প্রথম উদ্যোগ গ্রহণ করেন নওগাঁর তদানীন্তন ডেপুটি কালেক্টর ও গাঁজা সোসাইটির সুপার ভাইজার বাবু কৃষ্ণধন বাগচী। তাঁর প্রচেষ্টায় সহযোগিতা করেন মহকুমার জমিদার, বিত্তশালী লোক ও কৃষকগন। সেসময় যাঁরা ১০০.০০ টাকা পর্যন্ত দান করেছেন তাঁদের নাম বিদ্যালয়ের মূল অফিস গৃহের দেয়ালে স্থাপিত পাথরের ফলকে লেখা রয়েছে। বিদ্যালয় প্রতিষ্ঠার পর এর নামকরণ নিয়ে বিতন্ডা দেখা দেয়। তবে এর নামকরণ করা হয় বাবু কৃষ্ণধন বাগচীর নামেই (K = Krishna & D = Dhwan)। পরবর্তিতে এই নামের কোন পরিবর্তন সাধন করা সম্ভব হয়নি।
১৯৬০ সালে দ্বিতীয় পঞ্চবার্ষিকী পরিকল্পনার অধীনে বিদ্যালয়টিকে একটি মালটি-লেটার্যাল স্কুল হিসেবে গড়ে তোলার জন্য সরকার ১২২০০০.০০ টাকা মঞ্জুর করে। ফলে নতুন ব্যবস্থানুযায়ী বিদ্যালয়ে বিজ্ঞান, মানবিক এবং কৃষি বিভাগের পড়াশোনা চালু হয়। ১৯৭০ খ্রীষ্টাব্দের ১ ফেব্রুয়ারি তারিখ থেকে কে. ডি. স্কুল সরকারি প্রতিষ্ঠানের মর্যাদা লাভ করে।


title: নওগাঁ কে.ডি. সরকারি উচ্চ বিদ্যালয়

text: ১৯৮৪ সালে নওগাঁ জেলা ঘোষণা হবার পর কেডি স্কুলকে জেলা স্কুল নামকরণের প্রস্তাব শিক্ষা মন্ত্রণালয় থেকে পাঠানো হয়। তখনকার কর্তৃপক্ষ আলোচনা করে অনেক ভেবে চিন্তে এ প্রস্তাবকে বিনয়ের সাথে ফিরিয়ে দেন। কারণ কেডি স্কুল জেলা স্কুলে পরিণত হলে বাবু কৃষ্ণ ধনের অবদান হারিয়ে যাবে চিরতরে। তাছাড়া যদি এ প্রস্তাব ফিরিয়ে দেয়া হয় তবে ন্ওগাঁ ইউনাইটেড স্কুল সরকারীকরণের মাধ্যমে জেলা স্কুলে রূপান্তরিত হবার সম্ভাবনা তৈরি হবে। এতে করে নওগাঁয় আরেকটি সরকারী স্কুল হবে। মূলত তখনকার কর্তৃপক্ষের সুবিবেচনাসুলভ সিদ্ধান্তের ফলেই কেডি স্কুল তার স্ব নামে বহাল থাকে।


title: নওগাঁ কে.ডি. সরকারি উচ্চ বিদ্যালয়

text: রাজশাহী শিক্ষাবোর্ডের অধীনে অনুষ্ঠিত এস.এস.সি পরীক্ষায় নওগাঁ কে.ডি. সরকারি উচ্চ বিদ্যালয়ের ফলাফল,


title: শেকিন' স্টিভেন্স

text:
শাকিন স্টিভেন্স () যিনি "শেকি" নামেও পরিচিত ১৯৪৮ সালে যুক্তরাজ্যের কার্ডিফ, ওয়েল্‌স্ এ জন্মগ্রহন করেন। তিনি একজন প্লাটিনাম সেলিং আর্টিস্ট এবং আশির দশকে যুক্তরাজ্যের সবচেয়ে সফল একক শিল্পীদের মধ্যে একজন। ৬০ এর দশকে তিনি তার ক্যারিয়ার শুরু করেন। "বিকজ আই লাভ ইউ" গানটি তার অন্যতম একটি সেরা গান।
Because I Love You
Cry Just A Little Bit


title: জেড৮ জিএনডি ৫২৯৬

text: জেড৮ জিএনডি ৫২৯৬ () ২০১৩ খ্রিষ্টাব্দের অক্টোবর মাসে আবিষ্কৃত একটি ছায়াপথ। পৃথিবী থেকে ৩০০০ কোটি আলোক বর্ষ দূরে অবস্থিত এই ছায়াপথ এখনো পর্যন্ত আবিষ্কৃত দূরতম এবং প্রাচীনতম বলে ঘোষনা করা হয়েছে।


title: জেড৮ জিএনডি ৫২৯৬

text: ছায়াপথ থেকে আগত আলোর সময়কাল হিসেব করতে গিয়ে দেখা গিয়েছে, যে আগত আলো ব্রহ্মান্ডের বর্তমান বয়সের মাত্র ৫ শতাংশ সময়কালে মহা বিষ্ফোরণের ৭০ কোটি বছর পরের সময়কার। অর্থাৎ ১৩০০ কোটি বছর পূর্বে ঐ ছায়াপথ থেকে নির্গত আলো বর্তমানে পৃথিবীতে পৌঁছেছে। বর্তমান পৃথিবী থেকে এর দুরত্ব ৩০০০ কোটি আলোক বর্ষ। ছায়াপথটির বর্তমান লোহিত সরণ ৭.৫১। ছায়াপথটি প্রতি বছর ৩০০ সূর্যের সমান ভরের তারার জন্ম দিয়ে চলেছে।


title: জেড৮ জিএনডি ৫২৯৬

text: স্টিভেন ফ্লিঙ্কেলস্টাইনের নেতৃত্বে ইউনিভার্সিটি অব টেক্সাস অ্যাট অস্টিনের একদল জ্যোতির্বিদ ন্যাশনাল অপ্টিকাল অ্যাষ্ট্রোনমি অবজারভেটরি ও ক্যালিফোর্নিয়া বিশ্ববিদ্যালয়ের জ্যোতির্বিদদের সহায়তায় হাবল স্পেস টেলিস্কোপ থেকে প্রাপ্ত চিত্র থেকে এই ছায়াপথের আবিষ্কার করেন। ২০১৩ খ্রিষ্টাব্দের ২৪শে অক্টোবর নেচার পত্রিকায় তাঁদের আবিষ্কার প্রকাশিত হয়।


title: বনশ্রী

text: বনশ্রী হচ্ছে একটি আবাসিক এলাকা। এটি রামপুরা থানার মধ্যে অবস্থিত। এই পুরো এলাকাটিকে "ইস্টার্ন হাউজিং লিঃ" নির্মাণ করেছে। "বনশ্রী" শব্দের অর্থ হচ্ছে "বন-এর সৌন্দর্য"।


title: বনশ্রী

text:
এলাকাটি নির্মাণ হয়েছিল একান্তই আবাসিক এলাকা হিসাবে। এটি রামপুরার বাংলাদেশ টেলিভিশন সেন্টারের নিকটেই অবস্থিত। বনশ্রী আবাসিক এলাকার পাশেই রয়েছে জহুরুল ইসলাম সিটি (আফতাব নগর), শুধু মাত্র বনশ্রীর খাল এই দুটি এলাকাকে আলাদা করেছে। পুরো বনশ্রীতে নয়টি ব্লক রয়েছে (Block A-H & J)। সাধারন প্লট গুলো হচ্ছে ৩, ৩.৫ এবং ৫ কাঠা করে। কিন্তু কিনারের প্লট গুলো হচ্ছে ৩.২৫, ৩.৭৫, ৪, ৪.২৫, ৪.৫, ৪.৭৫ কাঠা করে। সাধারন রাস্তা গুলো হচ্ছে ২৫ এবং ৩০ ফুট করে, এবং বড় রাস্তা অথবা এভিনিউ রোড গুলো ৪০, ৫০ এমনকি ৬০ ফুট করেও।
বনশ্রী নির্মাণের আগে এটি ছিল শুধুমাত্র একটি বিল, যেখানে শীতকালে ধান চাষ করা হোত। কিন্তু কয়েক বছরের মধ্যেই কয়েক হাজার ঘর-বাড়ি নির্মিত হয়েছে। এখন হাতিরঝিল এই এলেকাকে গুলশান ও ধানমন্ডির সাথে যুক্ত করেছে। এই এলাকার অধিকাংশ মানুষ ধনী ও মধ্যবিত্ত শ্রেণীভুক্ত।


title: বনশ্রী

text: এই এলাকার নিকটের কিছু উল্লেখযোগ্য ভবন হচ্ছে বাংলাদেশ টেলিভিশন (বিটিভি), বনশ্রী আইডিয়াল স্কুল, নিবরাস মাদরাসা, বনশ্রী বড়/শ্রেস্ঠ মসজিদ ইত্যাদি।


title: বনশ্রী

text: এই এলাকায় রয়েছে ঢাকার কয়েকটি উন্নতমানের স্কুলের শাখা যেমন, আইডিয়াল স্কুল এ্যান্ড কলেজ, ন্যাশনাল আইডিয়াল স্কুল, ভিকারুন্নেসা স্কুল ইত্যাদি। এই এলাকায় আরো রয়েছে একটি আন্তর্জাতিক মানের শিক্ষা প্রতিষ্ঠান (নিবরাস মাদরাসা)। এছাড়াও অনেক আলিয়া এবং কওমি মাদরাসা রয়েছে। এই এলাকায় অনেক ব্যাংক রয়েছে, যেগুলোর মধ্যে রয়েছে পুবালি ব্যাংক, ব্র্যাক ব্যাংক লি:, ইস্টার্ন ব্যাংক লি:, প্রাইম ব্যাংক, ওয়ান ব্যাংক লি:, ঢাকা ব্যাংক লি:, ইউনাইটেড কমার্শিয়াল ব্যাংক লি: (UCBBL), হাবিব ব্যাংক লিঃ, ডাচ-বাংলা ব্যাংক লি: (DBBL) ও প্রিমিয়ার ব্যাংক। মেজর স্থানীয় ও আন্তর্জাতিক ব্যাংকগুলোর মধ্যে রয়েছে স্ট্যান্ডার্ড চার্টার্ড ব্যাংক , হংকং ও সাংহাই ব্যাংকিং কর্পোরেশন , এবং সিটি ব্যাংক লি:, যেগুলোর এটি-এম বুথ ও ফাইনানশিয়াল কিওস্ক রয়েছে। এই এলাকায় অনেক রেষ্টুরেন্ট রয়েছে যেমন অ্যাবাকাস, শর্মা হাউজ, এফেফসি, গোল্ডেন ফুড, মিস্টার বেইকার, সুমিজ হট কেক, ইয়ামি ইয়ামি, বেইকম্যান এবং কুপার্স (Coopers)। একটি ব্র্যান্ডের কোম্পানি রয়েছে যার নাম নাদিয়া ফার্নিচার লিঃ।


title: বনশ্রী

text: বনশ্রীতে অনেক যানবাহনের ব্যবস্থা রয়েছে।কয়েকটি বাস রয়েছে যেগুলো বনশ্রীর মানুষদের ঢাকা-শহরের বেশকিছু প্রধান জায়গায় যাওয়া একান্তই সহজ করে দেয়। যানবাহনগুলোর মধ্যে উল্লেখযোগ্য হলো- রবরব পরিবহন, রমজান পরিবহন, আলিফ পরিবহন, অছিম পরিবহন ইত্যাদি ।


title: বনশ্রী

text: বর্তমানে পুরো বনশ্রীকে চালনা করে বনশ্রী কল্যাণ সমিতি, যা বনশ্রীতে বসবাসকারীদের সরাসরি ভোটে নির্বাচিত সদস্যদের দ্বারা গঠিত।


title: প্রিন্সেপ ঘাট

text: প্রিন্সেপ ঘাট হল কলকাতায় হুগলি নদীর তীরে ব্রিটিশ যুগে নির্মিত একটি ঘাট। ঘাটটি মহামতি অশোকের শিলালিপির পাঠোদ্ধারকারী প্রাচ্যবিদ জেমস প্রিন্সেপের স্মৃতিতে নির্মিত হয়। এর প্যালাডিয়ান পোর্চটির নকশা করেন ডব্লিউ ফিজগেরাল্ড। ঘাটটি নির্মিত হয় ১৮৪১ সালে। বিদ্যাসাগর সেতু এই ঘাটের ঠিক পাশেই তৈরি হয়েছে।


title: প্রিন্সেপ ঘাট

text: প্রিন্সেপ ঘাটটি ফোর্ট উইলিয়াম দুর্গের ওয়াটার গেট ও সেন্ট জর্জেস গেটের মাঝে অবস্থিত। এটি ১৮৪১ সালে নির্মিত হয় এবং অ্যাংলো-ইন্ডিয়ান ইতিহাসবিদ জেমস প্রিন্সেপের নামে নামাঙ্কিত। ঘাটের মূল গ্রিকো-গথিক স্থাপত্যটি ২০০১ সালের নভেম্বর মাসে পশ্চিমবঙ্গ সরকারের পূর্ত মন্ত্রক সংস্কার করেছে। এটির রক্ষণাবেক্ষণও উক্ত মন্ত্রকই করে থাকে। প্রথম দিকে প্রিন্সেপ ঘাট ব্রিটিশদের সব যাত্রীবাহী জাহাজের যাত্রী ওঠানামার কাজে ব্যবহার করা হত।


title: প্রিন্সেপ ঘাট

text: প্রিন্সেপ ঘাট কলকাতার সচেয়ে পুরনো দর্শনীয় স্থানগুলির একটি। সপ্তাহান্তে অনেক মানুষ এখানে বেড়াতে আসেন। নদীর গা ঘেঁষে রাস্তায় খাবারের দোকান রয়েছে। ঘাটের কাছে চল্লিশ বছরের পুরনো আইসক্রিম ও ফাস্ট ফুড বিক্রির একটি কেন্দ্র আছে। এখানে অনেক মানুষ আসেন। তরুণদের মধ্যে এই কেন্দ্রটি বেশ জনপ্রিয়। এখান থেকে অনেকে নদীতে নৌকায় প্রমোদভ্রমণে যান। ২০১২ সালের ২৪ মে প্রিন্সেপ ঘাট থেকে বাজে কদমতলা ঘাট পর্যন্ত দুই কিলোমিটার পথে সৌন্দর্যায়িত নদীতীরের উদ্বোধন করা হয়েছে। এই অংশটি আলোকমালা, বাগান, প্রমোদপথ, ফোয়ারা দিয়ে সাজানো হয়েছে এবং এই অংশের ঘাটগুলির সংস্কার করা হয়েছে।


title: প্রিন্সেপ ঘাট

text: বলিউডে নির্মিত পরিণীতা ছবির একটি গানের শ্যুটিং প্রিন্সেপ ঘাটে হয়েছে।


title: প্রিন্সেপ ঘাট

text: প্রিন্সেপ ঘাটের পাশেই পূর্ব রেলের অধীনস্থ কলকাতা চক্ররেলের একটি স্টেশন আছে। স্টেশনটির নামও "প্রিন্সেপ ঘাট"। এই স্টেশনের কোড পিপিজিটি।


title: প্রিন্সেপ ঘাট

text: ঘাটের নিকটবর্তী ম্যান-অ-ওয়ার জেটিটি কলকাতা বন্দর কর্তৃপক্ষের মালিকানাধীন। এটি দ্বিতীয় বিশ্বযুদ্ধে কলকাতা বন্দরের গৃহীত ভূমিকার স্মৃতি বহন করছে। জেটিটি এখন মূলত ভারতীয় নৌবাহিনী ব্যবহার করে। এটির রক্ষণাবেক্ষণ করা হয়।


title: উত্তুরে খুন্তেহাঁস

text: উত্তুরে খুন্তেহাঁস (বৈজ্ঞানিক নাম: "Anas clypeata") বা পান্তামুখি হাঁস Anatidae (অ্যানাটিডি) গোত্র বা পরিবারের অন্তর্গত "Anas" (অ্যানাস) গণের অন্তর্ভুক্ত এক প্রজাতির হাঁস। চওড়া বিশেষ আকৃতির ঠোট দেখে খুব সহজে এদের শনাক্ত করা যায়। পাখিটি অ্যান্টার্কটিকা ছাড়া সারা বিশ্বের সব মহাদেশে দেখা যায়। ইউরোপের উত্তরাঞ্চল, এশিয়া ও উত্তর আমেরিকার অধিকাংশ অঞ্চল জুড়ে এরা প্রজনন করে। এছাড়া শীতকালে ইউরোপের দক্ষিণাঞ্চল, আফ্রিকা, দক্ষিণ এশিয়া, দক্ষিণ-পূর্ব এশিয়া, মধ্য আমেরিকা ও দক্ষিণ আমেরিকার উত্তরাঞ্চলে এরা পরিযায়ী হিসেবে আসে। অস্ট্রেলিয়ায় এরা অনিয়মিত। উত্তুরে খুন্তেহাঁসের বৈজ্ঞানিক নামের অর্থ "বর্মধারী হাঁস" (লাতিন: "anas" = হাঁস, "clypeatus" = বর্মধারী)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ২ কোটি ৮ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।


title: বাংলাদেশ বিজ্ঞান ও প্রযুক্তি ইনস্টিটিউট

text: বাংলাদেশ বিজ্ঞান ও প্রযুক্তি ইনস্টিটিউট জাতীয় বিশ্ববিদ্যালয় অধিভূক্ত একটি ইঞ্জিনিয়ারিং কলেজ।


title: বাংলাদেশ বিজ্ঞান ও প্রযুক্তি ইনস্টিটিউট

text:
এই ইঞ্জিনিয়ারিং কলেজটি ১৯৯৮ সালে বুয়েট থেকে পাশ করা প্রকৌঃ এস কে বনিক কর্তৃক প্রতিষ্ঠিত।
এই ইনস্টিটিউটটি বিএসসি ইঞ্জিনিয়ারিং কোর্সের পাশাপাশি ডিপ্লোমা কোর্সেরও অফার করে থাকে।


title: বাংলাদেশ বিজ্ঞান ও প্রযুক্তি ইনস্টিটিউট

text:
বর্তমানে এই ইনস্টিটিউটটিতে জাতীয় বিশ্ববিদ্যালয় এর অধীনে মোট তিনটি কোর্স চালু রয়েছে। যথা-
সংক্ষেপে ই সি ই । এই কোর্সটিতে মোট ক্রেডিট রয়েছে ১৫১ টি। সেমিস্টার পদ্ধতিতে পড়াশুনা হয়। মোট সেমিস্টার ৮ টি।


title: বাংলাদেশ বিজ্ঞান ও প্রযুক্তি ইনস্টিটিউট

text:
সংক্ষেপে সি এস ই । এই কোর্সটিতে মোট ক্রেডিট রয়েছে ১১৪৫ টি। সেমিস্টার পদ্ধতিতে পড়াশুনা হয়। মোট সেমিস্টার ৮ টি।
সংক্ষেপে বি বি এ । এই কোর্সটিতে মোট ক্রেডিট রয়েছে ১৪২ টি। সেমিস্টার পদ্ধতিতে পড়াশুনা হয়। মোট সেমিস্টার ৮ টি।


title: বাংলাদেশ বিজ্ঞান ও প্রযুক্তি ইনস্টিটিউট

text: বর্তমানে এই ইনস্টিটিউটে মেয়েদের জন্য একটি পৃথক হোস্টেল রয়েছে।


title: জেরুজালেমের পুরনো শহর

text: জেরুজালেমের পুরনো শহর (, "Ha'Ir Ha'Atiqah", , "al-Balda al-Qadimah", , "Hin K'aghak' ") হল আধুনিক জেরুজালেম শহরের অভ্যন্তরে অবস্থিত ০.৯ বর্গ কিমি. (০.৩৫ বর্গ মাইল) আয়তন বিশিষ্ট দেয়ালঘেরা অঞ্চল। ১৮৬০ সালে মিশকেনট শানানিম নামক ইহুদি বসতি প্রতিষ্ঠিত হওয়ার আগ পর্যন্ত এই অঞ্চলটি নিয়েই জেরুজালেম শহর গঠিত ছিল। পুরনো শহরটি ধর্মীয়ভাবে গুরুত্বপূর্ণ বেশ কিছু স্থানের অবস্থানস্থল, যেমন মুসলিমদের কাছে ডোম অব দ্য রক ও আল-আকসা মসজিদ, ইহুদিদের কাছে টেম্পল মাউন্ট ও পশ্চিম দেয়াল এবং খ্রিষ্টানদের কাছে চার্চ অব দ্য হলি সেপালচার গুরুত্বপূর্ণ স্থান হিসেবে পরিগণিত হয়। ১৯৮১ সালে এই অঞ্চলটি ইউনেস্কোর বিশ্ব ঐতিহ্যবাহী স্থান হিসেবে তালিকাভুক্ত হয়।


title: জেরুজালেমের পুরনো শহর

text: প্রথাগতভাবে পুরনো শহরটি চারটি অসমান অংশে বিভক্ত। তবে বর্তমান অবস্থাটি ১৯ শতক থেকে চালু হয়েছে। বর্তমানে শহরটি মোটামোটিভাবে মুসলিম মহল্লা, খ্রিষ্টান মহল্লা, ইহুদি মহল্লা ও আর্মেনীয় মহল্লা নামক ভাগে বিভক্ত। ১৯৪৮ সালের আরব-ইসরায়েল যুদ্ধের পর পুরনো শহরটি জর্ডান কর্তৃক অধিকৃত হয় এবং এর ইহুদি বাসিন্দাদের উচ্ছেদ করা হয়। ১৯৬৭ সালে ছয়দিনের যুদ্ধে টেম্পল মাউন্টের উপর দুপক্ষের মধ্যে হাতাহাতি লড়াই হয়। এসময় ইসরায়েল পূর্ব জেরুজালেমের বাকি অংশসহ পুরনো শহর দখল করে নেয় এবং পশ্চিম অংশের সাথে একীভূত করে পুরো এলাকাকে ইসরায়েলের অন্তর্গত করে নেয়া হয়। বর্তমানে পুরো এলাকাটি ইসরায়েলের নিয়ন্ত্রণাধীন রয়েছে এবং তারা একে ইসরায়েলের জাতীয় রাজধানী হিসেবে বিবেচনা করে। ২০১০ সালে জেরুজালেমের সর্বপ্রাচীন লেখার নমুনা পুরনো শহরের দেয়ালের বাইরে পাওয়া যায়। ১৯৮০ সালের জেরুজালেম আইন নামক আইন যেটিতে পূর্ব জেরুজালেমকে কার্যকরভাবে ইসরায়েলের অংশ ঘোষণা করা হয় তা জাতিসংঘ নিরাপত্তা পরিষদ প্রস্তাব ৪৭৮ দ্বারা বাতিল ঘোষণা করা হয়। আন্তর্জাতিক সম্প্রদায় পূর্ব জেরুজালেমকে অধীকৃত ফিলিস্তিনি অঞ্চলের অংশ হিসেবে গণ্য করে।


title: জেরুজালেমের পুরনো শহর

text: বাইবেল অনুযায়ী, খ্রিষ্টপূর্ব ১১শ শতকে রাজা দাউদের জেরুজালেম জয়ের পূর্বে শহরটি জেবুসিয়দের বাসস্থান ছিল। বাইবেলের বর্ণনা মতে এই শহর মজবুত নগরপ্রাচীর দ্বারা সুরক্ষিত ছিল। রাজা দাউদ কর্তৃক শাসিত শহর যেটি দাউদের শহর বলে পরিচিত তা পুরনো শহরের দেয়ালের দক্ষিণ পশ্চিমে অবস্থিত। তার পুত্র রাজা সুলায়মানের শহরের দেয়াল সম্প্রসারিত করেন। এরপর ৪৪০ খ্রিষ্টপূর্বের দিকে পারস্য আমলে নেহেমিয়া ব্যবিলন থেকে ফিরে আসেন ও এর পুনর্নির্মাণ করেন। ৪১-৪৪ খ্রিষ্টাব্দে জুডিয়ার রাজা আগ্রিপ্পা “তৃতীয় দেয়াল” নামক নতুন নগরপ্রাচীর নির্মাণ করেন।


title: জেরুজালেমের পুরনো শহর

text:
৭ম শতকে (৬৩৭ সালে) খলিফা উমর ইবনুল খাত্তাবের শাসনামলে মুসলিমরা জেরুজালেম জয় করে। খলিফা উমর একে মুসলিম সাম্রাজ্যের অন্তর্ভুক্ত করে নেন। তিনি শহরের বাসিন্দাদের নিরাপত্তার প্রতিশ্রুতি দিয়ে চুক্তিবদ্ধ হন। জেরুজালেম অবরোধের পর সফ্রোনিয়াস খলিফা উমরকে স্বাগতম জানান। কারণ জেরুজালেমের চার্চের কাছে পরিচিত বাইবেলের একটি ভবিষ্যতবাণীতে “একজন দরিদ্র কিন্তু ন্যায়পরায়ণ ও শক্তিশালী ব্যক্তি” জেরুজালেমের খ্রিষ্টানদের রক্ষক ও মিত্র হিসেবে আবির্ভূত হবেন – এমন উল্লেখ ছিল। সফ্রোনিয়াস বিশ্বাস করতেন যে সাদাসিধে জীবনযাপনকারী বীর যোদ্ধা উমর এই ভবিষ্যতবাণীকে পূর্ণ করেছেন। আলেক্সান্দ্রিয়ার পেট্রিয়ার্ক ইউটিকিয়াসের লেখা, উমর চার্চ অব দ্য হলি সেপালচার পরিদর্শন করেন ও উঠোনে বসেন। নামাজের সময় হলে তিনি চার্চের বাইরে গিয়ে নামাজ আদায় করেন যাতে পরবর্তীতে কেউ তার নামাজের কারণকে ব্যবহার করে কেউ পরবর্তীকালে এই চার্চকে মসজিদে রূপান্তর না করে। তিনি এও উল্লেখ করেন যে উমর একটি আদেশনামা লিখে তা পেট্রিয়ার্ককে হস্তান্তর করে। এতে উক্ত স্থানে মুসলিমদের প্রার্থনা করতে নিষেধ করা হয় বলে ইউটিকিয়াস উল্লেখ করেন। ১০৯৯ সালে প্রথম ক্রুসেডের সময় ইউরোপীয় খ্রিষ্টান সেনাবাহিনী জেরুজালেম দখল করে এবং ১১৮৭ সালের ২ অক্টোবর সুলতান সালাহউদ্দিন আইয়ুবী কর্তৃক তা বিজিত হওয়ার আগ পর্যন্ত এতে তাদের কর্তৃত্ব বহাল ছিল। তিনি ইহুদিদেরকে শহরে বসবাসের অনুমতি দেন। ১২১৯ সালে দামেস্কের সুলতান মুয়াজ্জিম নগরের দেয়াল ধ্বংস করেন। ১২৪৩ সালে মিশরের সাথে চুক্তি অনুযায়ী জেরুজালেম জার্মানির দ্বিতীয় ফ্রেডেরিখের হস্তগত হয়। ১২৩৯ সালে তিনি দেয়াল পুনর্নির্মাণ করেন। কিন্তু কেরাকের আমির দাউদ সেগুলোকে ধ্বংস করে দেন। ১২৪৩ সালে জেরুজালেম পুনরায় খ্রিষ্টানদের দখলে আসে এবং দেয়ালগুলো সংস্কার করা হয়। ১২৪৪ সালে খোয়ারিজমিয় তাতাররা শহরটি দখল করে এবং সুলতান মালিক আল-মুয়াত্তাম নগরপ্রাচীর ভেঙে ফেলেন। ফলে শহর আবার প্রতিরক্ষাহীন হয়ে পড়ে এবং শহরের মর্যাদা হুমকির মুখে পড়ে।
বর্তমান দেয়ালগুলো ১৫৩৮ সালে উসমানীয় সাম্রাজ্যের সুলতান প্রথম সুলাইমান কর্তৃক নির্মিত হয়। দেয়ালগুলো প্রায় ৪.৫ কিমি. (২.৮ মাইল) দীর্ঘ ও ৫ থেকে ১৫ মিটার (১৬ থেকে ৪৯ ফুট) পর্যন্ত উঁচু এবং ৩ মিটার (১০ ফুট) পুরু)। সব মিলিয়ে পুরনো শহরে মোট ৪৩টি প্রহরা টাওয়ার ও ১১ টি গেট আছে। এদের মধ্যে সাতটি বর্তমানে উন্মুক্ত।


title: জেরুজালেমের পুরনো শহর

text: পুরনো শহরটিকে ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত করার জন্য ১৯৮০ সালে জর্ডান প্রস্তাব করে। ১৯৮১ সালে এটিকে তালিকাভুক্ত করা হয়। ১৯৮২ সালে জর্ডান একে ঝুঁকিপূর্ণ বিশ্ব ঐতিহ্যবাহী স্থান হিসেবে গণ্য করার অনুরোধ জানায়। জর্ডানের এখতিয়ার নেই উল্লেখ করে যুক্তরাষ্ট্র এই অনুরোধের বিরোধিতা করে। সেসাথে এও উল্লেখ করে যে এক্ষেত্রে ইসরায়েলের সম্মতি প্রয়োজন কারণ তারা প্রত্যক্ষভাবে ইসরায়েলের নিয়ন্ত্রণ করছে। ২০১১ সালে ইউনেস্কো বিবৃতি দেয় যে তারা পূর্ব জেরুজালেমকে অধীকৃত ফিলিস্তিনি এলাকার অংশ বলে গণ্য করে এবং জেরুজালেমের অবস্থান স্থায়ী ভিত্তিতে সমাধান করতে হবে।


title: জেরুজালেমের পুরনো শহর

text: মুসলিম মহল্লা (, Hārat al-Muslimīn) হল চারটি মহল্লার মধ্যে সর্ববৃহৎ ও সবচেয়ে জনবহুল অংশ। এটি উত্তর পূর্ব কোণে অবস্থিত। পূর্বে সিংহ দরজা থেকে শুরু করে টেম্পল মাউন্টের উত্তর দেয়াল নিয়ে পশ্চিমে দামেস্ক পর্যন্ত এটি বিস্তৃত। ২০০৫ সালে এখানে ২২,০০০ জন বসবাস করত। অন্য তিনটি মহল্লার মত মুসলিম মহল্লাতেও ১৯২৯ এর দাঙ্গার আগ পর্যন্ত মুসলিমদের পাশাপাশি ইহুদি ও খ্রিষ্টানরা বসবাস করত। বর্তমানে এখানে বহু ইহুদি পরিবার বসবাস করে এবং এখানে কয়েকটি ইয়েশিভা রয়েছে। এর মধ্যে প্রধান হল আটেরেট কোহানিম।


title: জেরুজালেমের পুরনো শহর

text:
আরো দেখুন খ্রিস্টানধর্মে জেরুজালেম
খ্রিষ্টান মহল্লা (, Ḩārat an-Naşāra) শহরের উত্তর পশ্চিমে অবস্থিত। এটি উত্তরে নতুন গেট থেকে শুরু করে পুরনো শহরের পশ্চিম দেয়াল নিয়ে জাফা গেট সহ দক্ষিণে বিস্তৃত। এর সাথে ইহুদি ও আর্মেনীয় মহল্লার সীমানা রয়েছে। পূর্বে দামেস্ক গেটে মুসলিম মহল্লার সাথে এর সীমানা রয়েছে। এই মহল্লায় খ্রিষ্টানদের পবিত্রতম স্থান চার্চ অব দ্য হলি সেপালচার অবস্থিত।


title: জেরুজালেমের পুরনো শহর

text: আর্মেনীয় মহল্লা (, Haygagan T'aġamas, , Ḩārat al-Arman) চারটি অংশের মধ্যে ক্ষুদ্রতম। আর্মেনীয়রাও ধর্মে খ্রিষ্টান হলেও এটি খ্রিষ্টান মহল্লা থেকে আলাদা। ক্ষুদ্র আকৃতি ও জনসংখ্যা সত্ত্বেও এই অংশে আর্মেনীয় ও তাদের পেট্রিয়ার্কেট স্বাধীনভাবে অবস্থান করছে এবং শহরে সবল অবস্থান ধরে রেখেছে। ১৯৪৮ সালের আরব-ইসরায়েল যুদ্ধের পর চারটি মহল্লাই জর্ডানের অধিকারে আসে। জর্ডানের আইন অনুযায়ী আর্মেনীয় ও অন্যান্য খ্রিষ্টানদেরকে ব্যক্তিগত খ্রিষ্টান স্কুলে বাইবেল ও কুরআনের জন্য সমান সময় দেয়া নিয়ম ছিল এবং এতে চার্চের সম্পদ বাড়ানোতে বাধা ছিল। ১৯৬৭ সালের যুদ্ধ এখানকার বাসিন্দাদের কাছে অলৌকিক ঘটনার কারণে স্বরণীয় হয়ে আছে। এসময় আর্মেনীয় মনাস্টেরিতে দুটি অবিস্ফোরিত বোমা পাওয়া যায়। বর্তমানে ৩,০০০ এরও বেশি আর্মেনীয় জেরুজালেমে বসবাস করে যাদের মধ্যে ৫০০ জন আর্মেনীয় মহল্লায় থাকে। সেমিনারিতে অধ্যয়নরত বা চার্চে কর্মরত কিছু ব্যক্তি সাময়িক বাসিন্দাও এখানে রয়েছে। পেট্রিয়ার্কেট এই মহল্লার জমির ও সেসাথে পশ্চিম জেরুজালেম ও অন্যান্য স্থানের মূল্যবান সম্পদের মালিকানা ভোগ করে। ১৯৭৫ সালে আর্মেনীয় মহল্লায় একটি ধর্মতাত্ত্বিক সেমিনারি স্থাপিত হয়। ১৯৬৭ সালের যুদ্ধের পর ইসরায়েলী সরকার যুদ্ধে ক্ষতিগ্রস্ত চার্চ বা যেকোনো ধর্মীয় স্থাপনা সংস্কারের জন্য ক্ষতিপূরণ দেয়।


title: জেরুজালেমের পুরনো শহর

text: ইহুদি মহল্লা (, "HaRova HaYehudi", known colloquially to residents as "HaRova", , "Ḩārat al-Yahūd") শহরের দক্ষিণ পশ্চিম প্রান্তে অবস্থিত। এটি দক্ষিণে জায়ন গেট থেকে পশ্চিমে আর্মেনীয় মহল্লা নিয়ে উত্তরে কারডো এবং পূর্বে পশ্চিম দেয়াল ও টেম্পল মাউন্ট পর্যন্ত বিস্তৃত। এই মহল্লার সমৃদ্ধ ইতিহাস রয়েছে। খ্রিষ্টপূর্ব অষ্টম শতক থেকে এখানে ইহুদিরা ধারাবাহিকভাবে বসবাস করে আসছে। ১৯৪৮ সালে এর ২,০০০ ইহুদিকে অবরোধ করা হয় এবং সবাইকে স্থান ত্যাগ করতে বাধ্য করা হয়। মহল্লাটি সম্পূর্ণরূপে অধীকৃত হয় ও এর প্রাচীন সিনাগগগুলো ধ্বংস করা হয়।


title: জেরুজালেমের পুরনো শহর

text: ১৯৬৭ সালে ছয়দিনের যুদ্ধে ইসরায়েলী ছত্রীসেনারা দখল করার আগ পর্যন্ত এটি জর্ডানের অধিকারে ছিল। কয়েকদিন পর পশ্চিম দেয়ালে প্রবেশের রাস্তা উন্মুক্ত করতে ইসরায়েলী কর্তৃপক্ষ পার্শ্ববর্তী মরক্কোন মহল্লা ধ্বংস করে ফেলার আদেশ দেয়।